title: ঙ্গাগ-দ্বাং-ব্লো-ব্জাং

text: ঙ্গাগ-দ্বাং-ব্লো-ব্জাং ১৭১৯ খ্রিষ্টাব্দে তিব্বতের চামদো অঞ্চলের দ্বেন-ফু-ম্দো-থি () নামক স্থানে জন্মগ্রহণ করেন। তাঁর পিতার নাম ছিল স্ঙ্গাগ্স-'ছাং-দ্বাং-'বুম () এবং মাতার নাম ছিল 'জাং-সা-'বুম-স্ক্যিদ ()। শৈশবে তাঁকে ব্লো-ব্জাং-থুব-ব্স্তান-'জিগ্স-মেদ-র্গ্যা-ম্ত্শো () নামক তৃতীয় 'জাম-দ্ব্যাংস-ব্ঝাদ-পা () উপাধিধারি লামার পুনর্জন্ম রুপে চিহ্নিত করার চেষ্টা করা হয় কিন্তু তিনি নিজেই তা প্রত্যাখ্যান করেন। বারো বছর বয়স হলে ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারে () ঙ্গাগ-দ্বাং-ব্যাম্স-পা () নামক প্রথম ফুর-ল্চোগ () উপাধিধারি লামা তাঁকে শিক্ষার্থীর শপথ প্রদান করেন। ১৭৩৭ খ্রিষ্টাব্দে চামদো অঞ্চলে প্রচন্ড খরার পরিস্থিতির সৃষ্টি হলে তাঁর পরিবার ত্শা-বা-রোং () অঞ্চলে পালিয়ে যান কিন্তু সেখানে দীর্ঘ অনাহারের কারণে তাঁর পাঁচ ভাই বোনের মৃত্যু হয়।


title: ঙ্গাগ-দ্বাং-ব্লো-ব্জাং

text: কুড়ি বছর বয়সে তিনি পুনরায় ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারে ফিরে আসেন ও দ্গে-'দুন-ব্ক্রা-শিস () নামক এক লামার নিকট শিক্ষালাভ করেন। এই লামা তাঁকে ন্যাগ-রি-ব্লো-ব্জাং-ছোস-গ্রাগ্স () নামক এক বৌদ্ধ ভিক্ষুর পুনর্জন্ম রূপে আনুষ্ঠানিক ভাবে ঘোষণা করেন ও তাঁকে ব্রাগ-গ্যাব-ছু-দ্বার () বৌদ্ধবিহারে নিয়ে গিয়ে তাঁর শিক্ষার ব্যবস্থা করেন। এরপর তিনি লাসা শহরে যাত্রা করে সে-রা বৌদ্ধবিহার বিশ্ববিদ্যালয়ে শিক্ষালাভ করেন। প্রথম ফুর-ল্চোগ ঙ্গাগ-দ্বাং-ব্যাম্স-পা তাঁকে লাম-রিম, যমান্তক, চক্রসম্বর, গুহ্যসমাজতন্ত্র প্রভৃতি বিষয় সম্বন্ধে শিক্ষা এবং ত্রিশ বছর বয়স হলে ভিক্ষুর শপথ প্রদান করেন। এই সময় তিনি দ্গে-লোং-য়ে-শেস-ম্থা'-য়াস (), 'জাম-দ্পাল-ছোস-ম্ছোগ (), চতুর্থ ঝি-বা-ল্হা () 'ফাগ্স-পা-দ্গে-লেগ্স-র্গ্যাল-ম্ত্শান (), ষষ্ঠ পাঞ্চেন লামা প্রভৃতি লামাদের নিকট বিভিন্ন বিষয়ে শিক্ষালাভ করেন। সপ্তম দলাই লামা তাঁকে লাম-রিম-ছেন-মো সম্বন্ধে শিক্ষাদান করেন। এরপর তিনি গ্যুতো তন্ত্র মহাবিদ্যালয়ে ঙ্গাগ-দ্বাং-ছোস-গ্রাগ্স নামক উনষাটতম দ্গা'-ল্দান-খ্রি-পা এবং রোল-পা'ই-র্দো-র্জে নামক তৃতীয় ল্চাং-স্ক্যা হো-থোগ-থু () উপাধিধারী লামার নিকট তন্ত্র শিক্ষা করেন। এছাড়াও য়োংস-দ্জিন-য়ে-শেস-র্গ্যাল-ম্ত্শান (), ঙ্গাগ-দ্বাং-ম্ছোগ-ল্দান () নামক চুয়ান্নতম দ্গা'-ল্দান-খ্রি-পা, দ্কোন-ম্ছোগ-'জিগ্স-মেদ-দ্বাং-পো () নামক দ্বিতীয় 'জাম-দ্ব্যাংস-ব্ঝাদ-পা () প্রভৃতি বিখ্যাত লামারা তাঁর উল্লেখযোগ্য শিক্ষক ছিলেন।


title: ঙ্গাগ-দ্বাং-ব্লো-ব্জাং

text: পরবর্তীকালে তিনি ম্ন্যেস-থাং-ক্লোং-র্দোল () আশ্রমে বসবাস শুরু করেন, যে কারণে তাঁকে ক্লোং-র্দোল-ব্লা-মা বা লোংদোল লামা হিসেবে অভিহিত করা হয়ে থাকে। পরবর্তীকালে তিনি র্বা-স্তোদ () বৌদ্ধবিহারে আমৃত্যু বাস করেন।


title: মীরা কুমার

text: মীরা কুমার (জন্মঃ ৩১ মার্চ, ১৯৪৫) একজন ভারতীয় রাজনীতিবিদ। তিনি ১৫তম ভারতীয় লোকসভার অধ্যক্ষ ছিলেন এবং তিনি ভারতের প্রথম নারী স্পিকার হিসেবে দায়িত্ব পালন করেছেন। এছাড়া ভারতীয় জাতীয় কংগ্রেসের একজন নেত্রী। তিনি পাঁচবার লোকসভা নির্বাচনে জয়ী হয়েছিলেন। এছাড়া তিনি মনমোহন সিং সরকারের (২০০৪-২০০৯) সোস্যাল জাস্টিস অ্যান্ট এমপাওয়ারমেন্ট মন্ত্রনালয়ের কেবিনেট মন্ত্রী হিসেবেও দায়িত্ব পালন করেছেন।


title: মীরা কুমার

text: মীরা কুমার সাবেক উপ-প্রধানমন্ত্রী ও বিশিষ্ট দলিত নেতা জগজীবন রাম এবং একজন মুক্তিযোদ্ধা , ইন্দ্রানী দেবীর পরিবারে বিহারে জন্মগ্রহণ করেন ।


title: মীরা কুমার

text: ৪ জুন ২০০৯-এ, মীরা কুমার সর্বসম্মতিক্রমে প্রথম নারী এবং ১৫তম লোকসভার স্পিকার হিসেবে নির্বাচিত হন।


title: ঙ্গাগ-দ্বাং-ব্যাম্স-পা

text: ঙ্গাগ-দ্বাং-ব্যাম্স-পা () (১৬৮২-১৭৬২) তিব্বতী বৌদ্ধধর্মের দ্গে-লুগ্স ধর্মসম্প্রদায়ের প্রথম ফুর-ল্চোগ () উপাধিধারী বৌদ্ধ লামা ছিলেন।


title: ঙ্গাগ-দ্বাং-ব্যাম্স-পা

text: ঙ্গাগ-দ্বাং-ব্যাম্স-পা ১৬৮২ খ্রিষ্টাব্দে তিব্বতের চামদো অঞ্চলে জন্মগ্রহণ করেন। তাঁর পিতার নাম ছিল আ-নু-'ফাগ্স-পা () এবং মাতার নাম ছিল ব্ক্রা-শিস-'ত্শো ()। জন্মের পর তাঁর নাম রাখা হয় ব্দে-ম্ছোগ-স্গ্রুং ()। তেরো বছর বয়স হলে র্গ্যাল-বা-র্গ্যা-ম্ত্শো () নামক পঞ্চম 'ফাগ্স-পা-ল্হা () উপাধিধারী বৌদ্ধ লামা তাঁকে শিক্ষার্থীর শপথ প্রদান করেন ও তাঁর নতুন নাম রাখেন ঙ্গাগ-দ্বাং-ব্যাম্স-পা। এরপর তিনি ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারে () র্গ্যাল-বা-র্গ্যা-ম্ত্শোর নিকট শিক্ষালাভ করেন। পনেরো বছর বয়স হলে তিনি লাসা যাত্রা করে সে-রা বৌদ্ধবিহার বিশ্ববিদ্যালয়ে শিক্ষালাভ করেন। তেইশ বছর বয়স হলে ব্ক্রা-শিস-ল্হুন-পো বৌদ্ধবিহারে () পঞ্চম পাঞ্চেন লামা তাঁকে ভিক্ষুর শপথ প্রদান করেন। এই সময় গ্রুব-খাং-দ্গে-লেগ্স-র্গ্যা-ম্ত্শো () এবং ব্লো-ব্জাং-দার-র্গ্যাস () নামকন উনপঞ্চাশতম দ্গা'-ল্দান-খ্রি-পা তাঁর সর্বাপেক্ষা উল্লেখযোগ্য শিক্ষক ছিলেন।


title: ঙ্গাগ-দ্বাং-ব্যাম্স-পা

text: ঙ্গাগ-দ্বাং-ব্যাম্স-পা অষ্টাদশ শতাব্দীর প্রথম বছরগুলিতে ফুর-ল্চোগ () নামক একটি পাহাড়ের র্দো-চুং-চোং-ঝি () নামক একটি গুহায় বসবাস শুরু করেন। তার শিক্ষক গ্রুব-খাং-দ্গে-লেগ্স-র্গ্যা-ম্ত্শো এই স্থানে সাধনা শুরু করলে দ্রুত গুহাটিকে কেন্দ্র করে একটি আশ্রম গড়ে ওঠে যার নাম রাখা হয় ফুর-বু-ল্চোগ আশ্রম। পরের পাঁচ দশক ধরে ঙ্গাগ-দ্বাং-ব্যাম্স-পা এই আশ্রম সম্প্রসারণে মনোনিবেশ করেন। ফো-ল্হা-নাস-ব্সোদ-নাম্স-স্তোব্স-র্গ্যাস () নামক তৎকালীন মধ্য তিব্বতের শাসকের অর্থানুকুল্যে তিনি এই আশ্রমে একটি বিশাল প্রার্থনা সভা নির্মাণ করেন। তিনি সপ্তম দলাই লামার পৃষ্ঠপোষকতায় ১৭৩৫ খ্রিষ্টাব্দে এই আশ্রম সংস্কার সাধন ও ১৭৪২ খ্রিষ্টাব্দে প্রার্থনা সভাটি সম্প্রসারণ করেন।


title: ঙ্গাগ-দ্বাং-ব্যাম্স-পা

text: ঙ্গাগ-দ্বাং-ব্লো-ব্জাং (), অষ্টম দলাই লামা, ষষ্ঠ পাঞ্চেন লামা, 'জিগ্স-মেদ-ব্স্তান-পা'ই-র্গ্যা-ম্ত্শো () নামক ষষ্ঠ 'ফাগ্স-পা-ল্হা (), দ্কোন-ম্ছোগ-'জিগ্স-মেদ-দ্বাং-পো () নামক দ্বিতীয় 'জাম-দ্ব্যাংস-ব্ঝাদ-পা (), 'ফাগ্স-পা-দ্গে-লেগ্স-র্গ্যাল-ম্ত্শান () নামক চতুর্থ ঝি-বা-ল্হা (), রোল-পা'ই-র্দো-র্জে নামক তৃতীয় ল্চাং-স্ক্যা হো-থোগ-থু (), 'জাম-দ্ব্যাংস-স্মোন-লাম () নামক সাতষট্টিতম দ্গা'-ল্দান-খ্রি-পা, ব্লো-ব্জাং-ছোস-ক্যি-ন্যি-মা () নামক তৃতীয় থু'উ-ব্ক্বান (), ঙ্গাগ-দ্বাং-'ফ্রিন-লাস-দ্পাল-ব্জাং () নামক ষষ্ঠ ল্চাগ্স-রা-স্প্রুল-স্কু (), ব্লো-ব্জাং-দ্বাং-ফ্যুগ () নামক দ্বিতীয় দ্কোন-র্দোর-স্প্রুল-স্কু () প্রভৃতি বিখ্যাত লামারা তাঁর শিষ্যত্ব গ্রহণ করেন।


title: অজয় কর

text: অজয় কর (২৭ মার্চ ১৯১৪ - ২৫ জানুয়ারি ১৯৮৫) একজন ভারতীয় চিত্র পরিচালক। ১৯৪৯ থেকে ১৯৬১ সাল পর্যন্ত তিনি ২৬টি চলচ্চিত্র নির্মাণ করেন। ১৯৬১ সালে নির্মিত সপ্তপদী "৩য় মস্কো আন্তর্জাতিক চলচ্চিত্র উৎসব" এ প্রদর্শিত হয়।


title: ব্লো-ব্জাং-ব্যাম্স-পা

text: ব্লো-ব্জাং-ব্যাম্স-পা () (১৭৬৩-১৮২৩) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্বিতীয় ফুর-ল্চোগ () উপাধিধারী বৌদ্ধ লামা ছিলেন।


title: ব্লো-ব্জাং-ব্যাম্স-পা

text: ব্লো-ব্জাং-ব্যাম্স-পা ষষ্ঠ পাঞ্চেন লামা কর্তৃক ঙ্গাগ-দ্বাং-ব্যাম্স-পা () নামক প্রথম ফুর-ল্চোগ () উপাধিধারী বৌদ্ধ লামার পুনর্জন্ম রূপে চিহ্নিত হন। পাঁচ বছর বয়সে ফুর-বু-ল্চোগ আশ্রমে () বৌদ্ধবিহারের প্রধান হিসেবে অধিষ্ঠিত করা হয়। ১৭৭০ খ্রিষ্টাব্দে ষষ্ঠ পাঞ্চেন লামা তাঁকে শিক্ষার্থীর শপথ প্রদান করেন। বারো বছর বয়সে তিনি সে-রা বৌদ্ধবিহার বিশ্ববিদ্যালয়ে শিক্ষালাভের উদ্দেশ্যে ভর্তি হন। কয়েক বছর পর অষ্টম দলাই লামা তাঁকে ভিক্ষুর শপথ প্রদান করেন। ১৮০০ খ্রিষ্টাব্দে অষ্টম দলাই লামা তাঁকে ব্কা'-গ্দাম্স-ব্স্তান-পা'ই-গ্সাল-ব্যেদ-ব্যাম্স-গ্দোন-র্গ্যাল () উপাধিতে ভূষিত করেন।


title: ব্যাম্স-পা-র্গ্যা-ম্ত্শো (ফুরচোক)

text: ব্যাম্স-পা-র্গ্যা-ম্ত্শো () (১৮২৫-১৯০১) তিব্বতী বৌদ্ধধর্মের দ্গে-লুগ্স ধর্মসম্প্রদায়ের তৃতীয় ফুর-ল্চোগ () উপাধিধারী বৌদ্ধ লামা ছিলেন।


title: ব্যাম্স-পা-র্গ্যা-ম্ত্শো (ফুরচোক)

text: ব্যাম্স-পা-র্গ্যা-ম্ত্শো ১৮২৫ খ্রিষ্টাব্দে তিব্বতের খামস অঞ্চলের র্দ্জা-ছু-আ'ওর-তোগ () নামক স্থানে জন্মগ্রহণ করেন। তাঁর পিতার নাম ছিল ব্যাম্স-ছোস () এবং মাতার নাম ছিল ত্শে-রিং-স্গ্রোল-দ্কার ()। পাঁচ বছর বয়সে তাঁকে ব্লো-ব্জাং-ব্যাম্স-পা () নামক দ্বিতীয় ফুর-ল্চোগ () উপাধিধারী বৌদ্ধ লামার পুনর্জন্ম রূপে চিহ্নিত করে ফুর-বু-ল্চোগ আশ্রমে () নিয়ে গিয়ে প্রধানের দায়িত্ব দেওয়া হয়। দশ বছর বয়সে তিনি সে-রা বৌদ্ধবিহার বিশ্ববিদ্যালয়ে শিক্ষালাভের উদ্দেশ্যে ভর্তি হন। এই সময় সপ্তম পাঞ্চেন লামা তাঁকে শিক্ষার্থীর শপথ প্রদান করেন। এই সময় গ্রাগ্স-পা-ব্র্ত্সোন-'গ্রুস () নামক এক পণ্ডিতের নিকট তিনি শিক্ষালাভ করেন। কুড়ি বছর বয়স হলে সপ্তম পাঞ্চেন লামা তাঁকে ভিক্ষুর শপথ প্রদান করেন। সায়ত্রিশ বছর বয়সে তিনি দ্বাদশ দলাই লামার শিক্ষক হিসেবে দায়িত্ব গ্রহণ করেন। তিপ্পান্ন বছর বয়সে তিনি ত্রয়োদশ দলাই লামার শিক্ষক হিসেবে দায়িত্ব গ্রহণ করেন এবং তাঁকে ভিক্ষুর শপথ প্রদান করেন। ব্যাম্স-পা-র্গ্যা-ম্ত্শো ১৮৮২ খ্রিষ্টাব্দ থেকে পরবর্তী কয়েক বছর তিনি ফুর-বু-ল্চোগ আশ্রমের ব্যাপক সংস্কার সাধন করেন।


title: হৃদরোগ

text: হৃদ রোগ, হৃৎপিন্ড এবং রক্তবাহক (ধমনী, শিরা ও কৈশিক জালিকা) সম্পর্কিত রোগ নিয়ে আলোচনা করে।


title: হৃদরোগ

text: প্রধানত হৃদসংবহন তন্ত্র, মস্তিষ্ক, বৃক্ক ও প্রান্তিক ধমনী সম্পর্কিত, রোগকে হৃদ রোগ বলে। হৃদরোগের অনেক কারণ থাকতে পারে, তবে উচ্চ রক্তচাপ ও অ্যাথেরোসক্লোরোসিস প্রধান। পাশাপাশি, বয়সের সাথে সাথে হৃৎপিন্ডের গঠনগত ও শারীরবৃত্তিক পরিবর্তন হৃদরোগের জন্য অনেকাংশে দায়ী, যা স্বাস্থ্যবান ব্যক্তিরও হতে পারে।


title: হৃদরোগ

text: ১৯৭০ সালের পর উন্নত দেশে মৃত্যুহার কমে গগেলেও বিশ্বব্যাপি মৃত্যুর জন্য হৃদরোগ দায়ী। একই সাথে, মধ্য ও স্বল্প আয়ের দেশগুলিতে হৃদরোগের সংখ্যা ও এর কারণে মৃত্যু দ্রুত হারে বৃদ্ধি পাচ্ছে। যদিও হৃদরোগ প্রাপ্ত ববয়স্কদের হয়, কিন্তু হৃদরোগের পূর্বাবস্থা অ্যাথেরোসক্লোরোসিস অনেক আগে থেকেই শুরু হয়। সেজন্যই পুষ্টিকর খাদ্য, শারীরিক পরিশ্রম, তামাক জাতীয় খাদ্য পরিহারের মাধ্যমে হৃদরোগ প্রতিরোধের উপর জোর দেওয়া হয়।


title: হৃদরোগ

text: অনেক রকম হৃদ রোগ আছে। যেমনঃ


title: হৃদরোগ

text: হৃদ রোগের জন্য অনেক কিছুই দায়ী : বয়স, লিঙ্গ, উচ্চ রক্তচাপ, উচ্চ লিপিড, ডায়াবেটিস ম্যালাইটাস, ধূমপান, অতিরিক্ত অ্যালকোহল গ্রহণ, পারিবারিক ইতিহাস, স্থূলতা, স্বল্প শারীরিক পরিশ্রম এবং বায়ু দূষণ । এক এক এলাকার জন্যে এক এক কারণ দায়ী হলেও সামগ্রিকভাবে এরা সকলেই হৃদ রোগের কারণ। তবে জীবন যাপনের ধরন পরিবর্তন, সামাজিক পরিবর্তন, ঔষধ সেবন এবং ঊচ্চ রক্তচাপ, উচ্চ লিপিড ও বহুমূত্র প্রতিরোধের মাধ্যমে হৃদ রোগের ঝুঁকি অনেকাংশে হ্রাস করা সম্ভব।


title: হৃদরোগ

text: হৃদরোগের পিছনে বয়স সবচেয়ে গুরুত্বপূর্ণ ঝুঁকিপূর্ণ বিষয়। দেখা গিয়েছে, ৬৫ বছরের বেশি ব্যক্তিদের ৮২ শতাংশ হৃদরোগে মারা গিয়েছেন। একই সময়ে, ৫৫ বছরের পরে স্ট্রোক করার সম্ভাবনা দ্বিগুণ বেড়ে যায়।.


title: হৃদরোগ

text: বয়স বৃদ্ধির সাথে হৃদরোগ কেন বেড়ে যায়, তার একাধিক ব্যাখ্যা প্রস্তাব করা হয়েছে। তার একটি সিরাম কোলেস্টেরল এর সাথে সম্পর্কযুক্ত। অধিকাংশ জনগোষ্ঠীতে বয়স বৃদ্ধির সাথে সিরাম কোলেস্টেরল মাত্রা বাড়ে। পুরুষদের ক্ষেত্রে ৪৫ থেকে ৫০ বছর এবং নারীদের ৬০ থেকে ৬৫ বছরের আগে নয়।


title: হৃদরোগ

text: বয়স রক্তবাহিকার গাত্রে গাঠনিক পরিবর্তন আনে, যার ফলে ধমনীর স্থিতিস্থাপকতা নষ্ট হয়, পরিণামে করোনারি ধমনী রোগ হয়।


title: হৃদরোগ

text: প্রজননে সক্ষম নারীর তুলনায় পুরুষদের হৃদরোগ হবার ঝুঁকি বেশি। প্রজননের সময়সীমা পার হয়ে গেলে, নারীদের হৃদরোগ হবার সম্ভাবনা পুরুষদের মতই। . যদি কোন নারীর বহুমূত্র থাকে, তার হৃদরোগে আক্রান্ত হবার সম্ভাবনা বহুমূত্রে আক্রান্ত পুরুষের চেয়ে বেশি।


title: হৃদরোগ

text: মধ্য বয়সী মানুষদের মধ্যে করোনারি হৃদরোগ নারীদের তুলনায় পুরুষদের ২ থেকে ৫ গুণ বেশি। বিশ্ব স্বাস্থ্য সংস্থা কর্তৃক চালানো জরিপে দেখা যায়, হৃদরোগে মৃত্যুহার নির্ণয়ে লিঙ্গ নির্ধারণ প্রায় ৪০% পার্থক্য গড়ে দিতে পারে। আরেকটি জরিপ প্রায় একই কথা বলে যে,লিঙ্গ বৈষম্য হৃদরোগের ঝুঁকির প্রায় অর্ধেকের সাথে সম্পর্কিত।


title: হৃদরোগ

text: একটি ব্যাখ্যায় বলা হয়, হৃদরোগে লিঙ্গ বৈষম্যের কারণ হরমোন পার্থক্য। নারীদের মধ্যে ইস্ট্রোজেন প্রধান সেক্স হরমোন। গ্লুকোজ বিপাকের দ্বারা ইস্ট্রোজেন প্রতিরক্ষাকারী প্রভাব বিস্তার করে। প্রজনন সময়ের পরে ইস্ট্রোজেন উৎপাদন হার কমে যায় এবং HDL কমায় ও LDL, কোলেস্টেরল বৃদ্ধি করে। .


title: হৃদরোগ

text: জনসংখ্যা ভিত্তিক গবেষণায় দেখা যায়, অ্যাথেরোস্ক্লেরোসিস শৈশব থেকেই শুরু হ্য়, যা হৃদরোগের পূর্ব লক্ষণ। জনসংখ্যা ভিত্তিক গবেষণায় দেখা যায়, হৃদ রোগের পূর্বসূরী অ্যাথেরোস্ক্লেরোসিস শৈশব থেকেই শুরু হয়।


title: হৃদরোগ

text: এটি বিবেচনায় রাখা খুবই গুরুত্বপূর্ণ যে, অ্যাথেরোস্ক্লেরোসিসের ফলে উদ্ভূত জটিলতায় প্রতি তিন জনে একজন মারা যায়। এটিকে প্রতিরোধ করার জন্য জনসাধারণের মাঝে শিক্ষা ও সচেতনতা গড়ে উঠানোর জন্য কার্যকরী পদক্ষেপ নেওয়া উচিত।


title: হৃদরোগ

text: স্থূলতা এবং ডায়াবেটিস ম্যালাইটাস হৃদরোগের সাথে সম্পর্কযুক্ত। এগুলি ক্রনিক কিডনি রোগের পূর্বলক্ষণও বটে। প্রকৃতপক্ষে, ডায়াবেটিসের সাথে সম্পর্কযুক্ত হৃদ রোগ সবচেয়ে বেশি মৃত্যুর কারণ।


title: হৃদরোগ

text: হৃদরোগের সবচেয়ে সচরাচর উপসর্গ হলো বুক ব্যথা বা অস্বস্তি। তবে এটি সবসময় একমাত্র উপসর্গ নয়। অন্যান্য উপসর্গের মধ্যে রয়েছে শ্বাসকষ্ট, পাকস্থলির উপররের দিকে অসহনীয় ব্যাথা অনুভব করা, মাথা হালকা লাগা, শরীরের ওপরের অংশে যেমন—পিঠ, পেট, গলা, বাম বাহুতে ব্যাথা, ঘাড় বা চোয়ালে ব্যথা বা অস্বস্তি হতে পারে।


title: হৃদরোগ

text: হৃদ রোগ মৃত্যুর প্রধান কারণ। ২০০৮ সালে ৩০% বৈশ্বিক মৃত্যুর জন্য হৃদ রোগ দায়ী। নিম্ন ও মধ্যবিত্ত দেশের ৮০% বৈশ্বিক মৃত্যুর জন্য হৃদ রোগ দায়ী। এক সমীক্ষায় দেখা যায়,২০৩০ সালের মধ্যে প্রতি বছর হৃদ রোগে ২৩ মিলিওন মানুষ মারা যাবে।


title: ধর্মগ্রন্থ

text: ধর্মগ্রন্থ হচ্ছে সেই সকল বিশেষ গ্রন্থ যাতে মানুষের জীবন যাপনের বিধান , ভাল কাজ করার পরামর্শ এবং মন্দ কাজ থেকে বিরত থাকতে বলা হয়েছে । পৃথিবীতে যুগে যুগে আসা সকল ধর্মেরই কোন না কোন ধর্মগ্রন্থ বা শাস্ত্রবিধান রয়েছে । যেমন মুসলমানদের আল কুরআন, হিন্দুদের বেদ, খ্রিস্টানদের বাইবেল, বৌদ্ধদের ত্রিপিটক, ইহুদিদের তওরৎ ইত্যাদি ।


title: ধর্মগ্রন্থ

text: হিব্রু বাইবেল () বলতে ইহুদি ও খ্রিস্টানদের ধর্মীয় পুস্তকাবলীর সাধারণ অংশকে বোঝায়। পণ্ডিতেরা খ্রিস্টানদের পুরাতন বাইবেল () বা ইহুদিদের তানাখ () (যে গ্রন্থগুলো প্রকৃতপক্ষে একই) বোঝাতে গিয়ে এই পরিভাষাকেই নিরপেক্ষ মনে করে ব্যবহার করেন। হিব্রু বাইবেলকে ইহুদিরা তানাখ বলে থাকে। গ্রন্থটির তিনটি অংশের আদ্যক্ষরের সমন্বয়ে তানাখ শব্দটি গঠিত। ইসলাম ধর্মবিশ্বাসীগণ বিশ্বাস করেন মুসা (আঃ) এর উপর তাওরাত কিতাব নাজিল হয়। কিন্তু তারা তানাখকে তাওরাত কিতাব বলে স্বীকৃতি দেয় না।


title: ধর্মগ্রন্থ

text: বেদ ( সংস্কৃত: , জ্ঞান ) হল প্রাচীন ভারতে রচিত একাধিক ধর্মগ্রন্থের একটি সমষ্টি । বৈদিক সংস্কৃত ভাষায় রচিত বেদ সংস্কৃত সাহিত্যের প্রাচীনতম নিদর্শন এবং প্রাচীনতম হিন্দু ধর্মগ্রন্থ । বেদকে "অপৌরুষেয়" ("মানুষের দ্বারা রচিত নয়") মনে করা হয় । হিন্দুরা বিশ্বাস করে , বেদ প্রত্যক্ষভাবে ঈশ্বর কর্তৃক প্রকাশিত হয়েছে । তাই বেদের অপর নাম শ্রুতি ("ʼযা শোনা হয়েছে"ʼ)। অন্য ধর্মগ্রন্থগুলিকে বলা হয় "স্মৃতি(হিন্দুধর্ম)। স্মৃতি" ("ʼযা মনে রাখা হয়েছেʼ") । হিন্দু বিশ্বাস অনুসারে , বেদ সর্বোচ্চ উপাস্য ঈশ্বর ব্রহ্ম কর্তৃক প্রকাশিত । বৈদিক ধর্মগ্রন্থ বা শ্রুতি "সংহিতা" নামে পরিচিত চারটি প্রধান সংকলনকে কেন্দ্র করে লিপিবদ্ধ হয়েছে। এর মধ্যে প্রথম তিনটি ঐতিহাসিক বৈদিক ধর্মের যজ্ঞ অনুষ্ঠান-সংক্রান্ত ॐ


title: ধর্মগ্রন্থ

text: বেদের প্রতিটি পদ মন্ত্র নামে পরিচিত। কোনো কোনো বৈদিক মন্ত্র আধুনিক কালে প্রার্থনা সভা, ধর্মীয় অনুষ্ঠান বা অন্যান্য অনুষ্ঠানে পাঠ করা হয়ে থাকে।


title: ধর্মগ্রন্থ

text: ভারতীয় দর্শনের বিভিন্ন শাখা ও বিভিন্ন হিন্দু সম্প্রদায় বেদ সম্পর্কে ভিন্ন ভিন্ন মত পোষণ করে। ভারতীয় দর্শনের বিভিন্ন শাখা বেদকে তাদের প্রধান ধর্মমত (আস্তিক) হিসেবে গ্রহণ করেছে। অন্যান্য শাখা, বিশেষত বৌদ্ধধর্ম ও জৈনধর্ম বেদকে তাদের প্রধান ধর্মগ্রন্থ হিসেবে গ্রহণ করে না (নাস্তিক)। অধিকন্তু বৌদ্ধধর্ম, জৈনধর্ম, শিখধর্ম, ও ব্রাহ্মধর্ম, এবং দক্ষিণ ভারতের অনেক অব্রাহ্মণ হিন্দুরা বেদের কর্তৃত্ব স্বীকার করে না। ইয়েঙ্গার ইত্যাদি কোনো কোনো দক্ষিণ ভারতীয় ব্রাহ্মণ তামিল দিব্য প্রবন্ধম্ বা আলোয়ারদের রচনাকে বেদের সমতুল্য জ্ঞান করেন।


title: ধর্মগ্রন্থ

text:
ভগবদ্গীতা (, , "ভগবানের গান") বা শ্রীমদ্ভগবদ্গীতা বা গীতা একটি ৭০০-শ্লোকের হিন্দু ধর্মগ্রন্থ। এটি প্রাচীন সংস্কৃত মহাকাব্য "মহাভারত"-এর একটি অংশ। যদিও "গীতা" একটি স্বতন্ত্র ধর্মগ্রন্থ তথা একটি পৃথক উপনিষদের মর্যাদা পেয়ে থাকে। হিন্দুরা "গীতা"-কে ভগবানের মুখনিঃসৃত বাণী মনে করেন। হিন্দুধর্ম, দর্শন ও সাহিত্যের ইতিহাসে "গীতা" এক বিশেষ স্থানের অধিকারী। "গীতা"-র কথক কৃষ্ণ হিন্দুদের দৃষ্টিতে ঈশ্বরের অবতার পরমাত্মা স্বয়ং। তাই "গীতা"-য় তাঁকে বলা হয়েছে "শ্রীভগবান"।
"গীতা"-র বিষয়বস্তু কৃষ্ণ ও পাণ্ডব রাজকুমার অর্জুনের কথোপকথন। কুরুক্ষেত্রের যুদ্ধ শুরু ঠিক আগে শত্রুপক্ষে আত্মীয়, বন্ধু ও গুরুকে দেখে অর্জুন কিংকর্তব্যবিমূঢ় হয়ে পড়েছিলেন। এই সময় কৃষ্ণ তাঁকে ক্ষত্রিয় যোদ্ধার ধর্ম স্মরণ করিয়ে দিয়ে এবং বিভিন্ন প্রকার যোগশাস্ত্র ও বৈদান্তিক দর্শন ব্যাখ্যা করে তাঁকে যুদ্ধে যেতে উৎসাহিত করেন। তাই "গীতা"-কে বলা হয় হিন্দু ধর্মতত্ত্বের একটি সংক্ষিপ্ত পাঠ এবং হিন্দুদের জীবনচর্যার একটি ব্যবহারিক পথনির্দেশিকা। যোগশাস্ত্র ব্যাখ্যার সময় কৃষ্ণ নিজের "স্বয়ং ভগবান" রূপটি উন্মোচিত করেন এবং বিশ্বরূপে অর্জুনকে দর্শন দিয়ে আশীর্বাদ করেন। অর্জুন ছাড়া প্রত্যক্ষভাবে কৃষ্ণের মুখ থেকে "গীতা" শুনেছিলেন সঞ্জয় (তিনি যুদ্ধের ঘটনা ধৃতরাষ্ট্রের কাছে বর্ণনা করার জন্য বেদব্যাসের কাছ থেকে দিব্য দৃষ্টি লাভ করেছিলেন), হনুমান (তিনি অর্জুনের রথের চূড়ায় বসে ছিলেন) ও ঘটোৎকচের পুত্র বর্বরিক যিনি কুরুক্ষেত্রের যুদ্ধের সব ঘটনা দেখেছিলেন)।


title: ধর্মগ্রন্থ

text: "গীতা"-কে গীতোপনিষদ বলা হয়। অর্থাৎ, "গীতা" উপনিষদ বা বৈদান্তিক সাহিত্যের অন্তর্গত। "উপনিষদ্" নামধারী ধর্মগ্রন্থগুলি শ্রুতিশাস্ত্রের অন্তর্গত হলেও, "মহাভারত"-এর অংশ বলে "গীতা" স্মৃতিশাস্ত্রের অন্তর্গত। আবার উপনিষদের শিক্ষার সারবস্তু "গীতা"-য় সংকলিত হয়েছে বলে একে বলা হয় "উপনিষদসমূহের উপনিষদ"। "গীতা"-কে "মোক্ষশাস্ত্র" নামেও অভিহিত করা হয়।


title: ধর্মগ্রন্থ

text: ভারতীয় মণীষীদের পাশাপাশি অ্যালডাস হাক্সলি, অ্যালবার্ট আইনস্টাইন, জে. রবার্ট ওপেনহাইমার, রালফ ওয়াল্ডো এমারসন, কার্ল জাং, হেনরিক হিমার ও হারমান হেস প্রমুখ পাশ্চাত্য মণীষীরাও "গীতা"র উচ্চ প্রশংসা করেছেন।


title: ধর্মগ্রন্থ

text: মহাভারত (সংস্কৃত: महाभारत) সংস্কৃত ভাষায় রচিত প্রাচীন ভারতের দুটি প্রধান মহাকাব্যের অন্যতম (অপরটি হল "রামায়ণ")। এই মহাকাব্যটি হিন্দুশাস্ত্রের "ইতিহাস" অংশের অন্তর্গত।


title: ধর্মগ্রন্থ

text: "মহাভারত"-এর মূল উপজীব্য বিষয় হল কৌরব ও পাণ্ডবদের গৃহবিবাদ এবং কুরুক্ষেত্র যুদ্ধের পূর্বাপর ঘটনাবলি। তবে এই আখ্যানভাগের বাইরেও দর্শন ও ভক্তির অধিকাংশ উপাদানই এই মহাকাব্যে সংযোজিত হয়েছে। উদাহরণস্বরূপ বলা যায়, ধর্ম, অর্থ, কাম ও মোক্ষ – এই চার পুরুষার্থ-সংক্রান্ত একটি আলোচনা (১২।১৬১) সংযোজিত হয়েছে এই গ্রন্থে। "মহাভারত"-এর অন্তর্গত অন্যান্য গুরুত্বপূর্ণ রচনা ও উপাখ্যানগুলি হল "ভগবদ্গীতা", দময়ন্তীর উপাখ্যান, "রামায়ণ"-এর একটি সংক্ষিপ্ত পাঠান্তর ইত্যাদি। এগুলিকে "মহাভারত"-রচয়িতার নিজস্ব সৃষ্টি বলে মনে করা হয়।


title: ধর্মগ্রন্থ

text: প্রচলিত বিশ্বাস অনুযায়ী, "মহাভারত"-এর রচয়িতা ব্যাসদেব। অনেক গবেষক এই মহাকাব্যের ঐতিহাসিক বিকাশ ও রচনাকালীন স্তরগুলি নিয়ে গবেষণা করেছেন। অধুনা প্রাপ্ত পাঠটির প্রাচীনতম অংশটি মোটামুটি ৪০০ খ্রিষ্টপূর্বাব্দ নাগাদ রচিত হয়। মহাভারতের মূলপাঠটি তার বর্তমান রূপটি পরিগ্রহ করে গুপ্তযুগের প্রথমাংশে (খ্রিষ্টীয় চতুর্থ শতাব্দী)। "মহাভারত" কথাটির অর্থ হল "ভরত বংশের মহান উপাখ্যান"। গ্রন্থেই উল্লিখিত হয়েছে যে "ভারত" নামে ২৪,০০০ শ্লোকবিশিষ্ট একটি ক্ষুদ্রতর আখ্যান থেকে "মহাভারত" মহাকাব্যের কাহিনিটি বিস্তার লাভ করে।


title: ধর্মগ্রন্থ

text: "মহাভারত"-এ এক লক্ষ শ্লোক ও দীর্ঘ গদ্যাংশ রয়েছে। এই মহাকাব্যের শব্দসংখ্যা প্রায় আঠারো লক্ষ। "মহাভারত" মহাকাব্যটির আয়তন "ইলিয়াড" ও "ওডিসি" কাব্যদ্বয়ের সম্মিলিত আয়তনের দশগুণ এবং "রামায়ণ"-এর চারগুণ।


title: ধর্মগ্রন্থ

text: পুরাণ (সংস্কৃত: "", "প্রাচীনযুগীয়") হিন্দু, বৌদ্ধ ও জৈন ধর্মাবলম্বীদের গুরুত্বপূর্ণ আখ্যানমূলক ধর্মগ্রন্থ-সমুচ্চয়। পুরাণে সৃষ্টি থেকে প্রলয় পর্যন্ত ব্রহ্মাণ্ডের ইতিহাস, রাজন্যবর্গ, যোদ্ধৃবর্গ, ঋষি ও উপদেবতাগণের বংশবৃত্তান্ত এবং হিন্দু সৃষ্টিতত্ত্ব, দর্শন ও ভূগোলতত্ত্ব আলোচিত হয়েছে। পুরাণে সাধারণত নির্দিষ্ট কোনো দেবতাকে প্রাধান্য দেওয়া হয় এবং তাতে ধর্মীয় ও দার্শনিক চিন্তার প্রাবল্যও লক্ষিত হয়। এই গ্রন্থগুলি প্রধানত আখ্যায়িকার আকারে রচিত, যা একাধিক ব্যক্তির সঙ্গে পরস্পর সম্পর্কযুক্ত।


title: ধর্মগ্রন্থ

text: লোকমতে, "মহাভারত"-রচয়িতা ব্যাসদেব পুরাণসমূহের সংকলক। যদিও পুরাণের সর্বাপেক্ষা প্রাচীন পাঠগুলি গুপ্ত সাম্রাজ্যের (খ্রিস্টীয় তৃতীয়-পঞ্চম শতাব্দী) সমসাময়িক। এর অধিকাংশ উপাদানই ঐতিহাসিক বা অন্যান্য সূত্রাণুযায়ী এই সময়কাল ও তার পরবর্তী শতাব্দীগুলির সঙ্গে সম্পর্কিত। পুরাণগ্রন্থগুলি ভারতের নানা স্থানে রচিত হয়েছিল। পুরাণের সামগ্রিক পাঠে কিছু সাধারণ ধারণা লক্ষিত হয়; কিন্তু একটি পুরাণের উপর অপর আরেকটি পুরাণের প্রভাব অন্বেষণ দুঃসাধ্য। তাই সাধারণভাবে এগুলিকে সমসাময়িক বলেই ধরে নেওয়া হয়।.


title: ধর্মগ্রন্থ

text: লিখিত পাঠ্যগুলির রচনাতারিখ পুরাণের প্রকৃত রচনাতারিখ নয়। কারণ একথা নিঃসন্দেহে বলা যায় যে পূর্ববর্তী এক সহস্রাব্দ কাল ধরে এই কাহিনিগুলি মৌখিকভাবে প্রচারিত হয়ে আসে। এবং পরবর্তীকালে মধ্যযুগ থেকে আধুনিক যুগ পর্যন্ত এগুলির আকার ও রূপ পরিবর্তিত হতে দেখা যায়।


title: ধর্মগ্রন্থ

text: কাশীর মহারাজা ডক্টর বিভূতি নারায়ণ সিংহের পৃষ্ঠপোষকতা ও তত্ত্বাবধানে অল ইন্ডিয়া কাশীরাজ ট্রাস্ট গঠিত হলে পুরাণ নিয়ে সুসংহত গবেষণার কাজ শুরু হয়। এই সংস্থা থেকে পুরাণের সমালোচনামূলক সংস্করণ এবং "পুরাণম্" নামে একটি পত্রিকা প্রকাশিত হতে থাকে।


title: ধর্মগ্রন্থ

text: উপনিষদ্ () হিন্দুধর্মের এক বিশেষ ধরনের ধর্মগ্রন্থের সমষ্টি। এই বইগুলিতে হিন্দুধর্মের তাত্ত্বিক ভিত্তিটি আলোচিত হয়েছে। উপনিষদের অপর নাম "বেদান্ত"। ধর্মপ্রাণ হিন্দুরা বিশ্বাস করেন, উপনিষদ্‌গুলিতে সর্বোচ্চ সত্য ব্রহ্মের প্রকৃতি এবং মানুষের মোক্ষ বা আধ্যাত্মিক মুক্তি লাভের উপায় বর্ণিত হয়েছে। উপনিষদ্‌গুলি মূলত "বেদ"-এর "ব্রাহ্মণ" ও "আরণ্যক" অংশের শেষ অংশে পাওয়া যায়। এগুলি প্রাচীনকালে গুরু-শিষ্য পরম্পরায় মুখে মুখে প্রচলিত ছিল।


title: ধর্মগ্রন্থ

text: দুশোরও বেশি উপনিষদের কথা জানা যায়। এগুলির মধ্যে প্রথম বারোটিই প্রাচীনতম এবং সবচেয়ে গুরুত্বপূর্ণ। এগুলিকে "মুখ্য উপনিষদ" বলে। ভগবদ্গীতা, ব্রহ্মসূত্র এবং মুখ্য উপনিষদ্‌গুলি (এগুলিকে একসঙ্গে "প্রস্থানত্রয়ী" বলা হয়) পরবর্তীকালে হিন্দু বেদান্ত দর্শনের বিভিন্ন শাখার জন্ম দিয়েছিল। এগুলির মধ্যে দুটি একেশ্বরবাদী শাখা বিশেষভাবে উল্লেখযোগ্য।


title: ধর্মগ্রন্থ

text: ঐতিহাসিকদের মতে, মুখ্য উপনিষদ্‌গুলি প্রাক্-বৌদ্ধ যুগ থেকে শুরু করে খ্রিস্টীয় প্রথম সহস্রাব্দের প্রথমার্ধ্ব পর্যন্ত সুদীর্ঘ সময়কালের বিভিন্ন পর্বে রচিত হয়। অপর দিকে অপ্রধান উপনিষদগুলি মধ্যযুগ ও প্রাক্-আধুনিক যুগের রচনা। অবশ্য প্রতিটি উপনিষদের সঠিক রচনাকাল নিয়ে যথেষ্ট বিতর্ক রয়েছে। ব্রিটিশ কবি মার্টিন সেমোর-স্মিথ উপনিষদ্‌গুলিকে "সর্বকালের ১০০টি সবচেয়ে প্রভাবশালী বই"-এর তালিকাভুক্ত করেছেন। আর্থার শোপেনহাওয়ার, রালফ ওয়াল্ডো এমারসন ও হেনরি ডেভিড থোরো সহ বহু বিশিষ্ট ব্যক্তি উপনিষদ্‌গুলির গুরুত্ব স্বীকার করেছেন। গবেষকেরা উপনিষদের দর্শনের সঙ্গে প্লেটো ও কান্টের দর্শনের মিল খুঁজে পান।


title: ধর্মগ্রন্থ

text: রামায়ণ (দেবনাগরী: रामायण) একটি প্রাচীন সংস্কৃত মহাকাব্য। হিন্দু বিশ্বাস অনুযায়ী, ঋষি বাল্মীকি রামায়ণের রচয়িতা। এই গ্রন্থটি হিন্দুশাস্ত্রের "স্মৃতি" বর্গের অন্তর্গত। রামায়ণ ও "মহাভারত" ভারতের দুটি প্রধান মহাকাব্য। এই কাব্যে বিভিন্ন সম্পর্কের পারস্পরিক কর্তব্য বর্ণনার পাশাপাশি আদর্শ ভৃত্য, আদর্শ ভ্রাতা, আদর্শ স্ত্রী ও আদর্শ রাজার চরিত্র চিত্রণের মাধ্যমে মানবসমাজের আদর্শ ব্যাখ্যা করা হয়েছে।


title: ধর্মগ্রন্থ

text: "রামায়ণ" নামটি "রাম" ও "অয়ন" শব্দদুটি নিয়ে গঠিত একটি তৎপুরুষ সমাসবদ্ধ পদ; যার আক্ষরিক অর্থ "রামের যাত্রা"। রামায়ণ ৭টি কাণ্ড (পর্ব) ও ৫০০টি সর্গে বিভক্ত ২৪,০০০ শ্লোকের সমষ্টি। এই কাব্যের মূল উপজীব্য হল বিষ্ণুর অবতার রামের জীবনকাহিনি। বিষয়গতভাবে, রামায়ণ-উপাখ্যানে বর্ণিত হয়েছে মানব অস্তিত্বের নানান দিক এবং প্রাচীন ভারতের ধর্মচেতনা।


title: ধর্মগ্রন্থ

text: রামায়ণের শ্লোকগুলি ৩২-অক্ষরযুক্ত অনুষ্টুপ ছন্দে রচিত। পরবর্তীকালের সংস্কৃত কাব্য এবং ভারতীয় জীবন ও সংস্কৃতিতে এই কাব্যের প্রভাব অপরিসীম। "মহাভারত" মহাকাব্যের মতোই রামায়ণও একটি কাহিনিমাত্র নয়: হিন্দু ঋষিদের শিক্ষা দার্শনিক ও ভক্তি উপাদান সহ আখ্যানমূলক উপমার মাধ্যমে উপস্থাপিত হয়েছে এই মহাকাব্যে। ভারতের সংস্কৃতি চেতনার মৌলিক উপাদানগুলিই প্রতিফলিত হয়েছে রাম, সীতা, লক্ষ্মণ, ভরত, হনুমান ও রাবণ চরিত্রগুলির মধ্যে।


title: ধর্মগ্রন্থ

text: হিন্দুধর্মের বাইরে ও বহির্ভারতেও রামায়ণের কয়েকটি পাঠান্তর প্রচলিত রয়েছে। এগুলির মধ্যে উল্লেখনীয় বৌদ্ধ রামায়ণ "দশরথ জাতক" (জাতক সংখ্যা ৬৪১) ও জৈন রামায়ণ এবং রামায়ণের থাই, লাও, ব্রহ্মদেশীয় ও মালয় সংস্করণ।


title: ধর্মগ্রন্থ

text: ত্রিপিটক বৌদ্ধ ধর্মীয় পালি গ্রন্থের নাম। বুদ্বের দর্শন এবং উপদেশের সংকলন। পালি তি-পিটক হতে বাংলায় ত্রিপিটক শব্দের প্রচলন। তিন পিটকের সমন্বিত সমাহারকে ত্রিপিটক বোঝানো হচ্ছে। এই তিনটি পিটক হলো বিনয় পিটক, সূত্র পিটক ও অভিধর্ম পিটক।


title: ধর্মগ্রন্থ

text:
পিটক শব্দটি পালি এর অর্থ - ঝুড়ি, পাত্র, বাক্স ইত্যাদি, অর্থ যেখানে কোনো কিছু সংরক্ষন করা হয়। বৌদ্ধদের মূল ধর্মীয় গ্রন্থ। খ্রীষ্ট পূর্ব ৩য় শতকে সম্রাট অশোকের রাজত্বকালে ত্রিপিটক পূর্ণাঙ্গ গ্রন্থ হিসাবে স্বিকৃত হয়। এই গ্রন্থের গ্রন্থনের কাজ শুরু হয়েছিল গৌতম বুদ্ধ এর পরিনির্বানের তিন মাস পর অর্থাৎ খ্রিষ্ট পূর্ব ৫৪৩ অব্ধে এবং সমাপ্তি ঘটে খ্রিষ্ট পূর্ব প্রায় ২৩৬ অব্ধে। প্রায় তিনশ বছরে তিনটি সঙ্ঘায়নের মধ্যে এর গ্রন্থায়নের কাজ শেষ হয়।
বিনয় ত্রিপিটকের সর্বাগ্রে গ্রথিত বিষয়, বিনয় বুদ্ধশাসনের আয়ু স্বরুপ, বিনয়ের স্থিতিতেই বুদ্ধ শাসনের স্থিতি নির্ভরশীল। গৌতম বুদ্ধের পরিনির্বাণের অব্যবহতি পরে এ বিষয় অনুধাবন করে বুদ্ধশিষ্যদের অগ্রজ সারির প্রাজ্ঞ- অভিজ্ঞ ধর্মধর, বিনয়ধর ও মাতিকাধর ভিক্ষুদের নিয়ে প্রথম সংগীতির মাধ্যমে বিনয় ও ধর্ম সংরক্ষ্ণণের ব্যবস্থা করা হয়।
সূত্র শব্দের অর্থ সত্যের প্রকাশ । সেই সত্য হলো তথাগত গৌতম বুদ্ধ সম্বোধির প্রভাবে জ্ঞাত সত্যের প্রকাশ। অন্যভাবে বলা যায় চতুরার্য সত্যের সূচনা করে বলেই সূত্র। যে কথা স্বয়ং বুদ্ধ বলেছেন " চারি আর্য্য সত্য বর্জিত কোন ধর্ম নেই।" সুতরাং - দুঃখ , দুঃখের কারণ (সমুদয়) , দুঃখ নিরোধ ও দুঃখ নিরোধের উপায় - এই চারি সত্যের ব্যখামুলক প্রকাশ বুদ্ধ বচনের যেই অংশে নিহিত তাই সূত্র। সূত্র জাতীয় বুদ্ধ বচন সমুহ ত্রিপিটকের যে বিভাগে একত্রীকরণ করা হয়েছে তাকে সুত্ত পিটক বলে।Prof. Winternitz লিখেছেন " the suttapitak is our mose reliable source for the Dhamma , the religion of Buddha and his earliest disciples"


title: ধর্মগ্রন্থ

text: ত্রিপিটকের তিন মূল ধারার অন্যতম একটি হলো অভিধর্ম পিটক। এটিকে বৌদ্ধ দর্শনের সংহত সংস্করণ বলা হয়। এখানে বৌদ্ধ দর্শনের পুঙ্খানুপুঙ্খ বিশ্লেষণ রয়েছে। তথাগত বুদ্ধ নানা উপদেশের মাধ্যমে যে তত্ত্বসমূহ উপস্থাপন করেছেন, যে নৈতিক আদর্শিক বিষয়সমুহ তিনি অনুসরণ, অনুকরণ ও অনুধাবন করতে উপদেশ দিয়েছেন সে তত্ত্বসমুহের বিন্যস্ত বিশ্লেষণ করা হয়েছে বিনয় পিটকে। বাঙ্গালী অভিধর্ম গবেষকদের মধ্যে অন্যতম বীরেন্দ্র লাল মুৎসদ্দি অভিধর্ম পিটক সম্বন্ধে বলেছেন:


title: ধর্মগ্রন্থ

text: বাইবেল হল খ্রিস্ট ধর্মাবলম্বীদের প্রধান ধর্মগ্রন্থ। বাইবেল (বিবলজ) শব্দটি উদ্ভুত হয়েছে বা 'পাওযা' গ্রীক বিবলিয়া শব্দ থেকে, যার অর্থ 'একটি পুস্তক'। এটি প্যাপিরাস গাছের ছাল। বাইবেল হচ্ছে "শাস্ত্র" "লিপি বা পুস্তক", "ঈশ্বরের বাক্য"। বাইবেল হলো ৬৬টি পুস্তকের একটি সংকলন, যা দুটি প্রধান ভাগে বিভক্ত— ৩৯টি পুস্তক সম্বলিত পুরাতন নিয়ম বা ওল্ড টেস্টামেন্ট, এবং ২৭টি পুস্তক সম্বলিত নতুন নিয়ম বা নিউ টেস্টামেন্ট। খ্রিস্টধর্মমতে, ১৬০০ বছরেরও বেশি সময় ধরে ৪০জন লেখক বাইবেল রচনা করেছিলেন। এরা ছিলেন পৃথিবীর বিভিন্ন অংশের বিভিন্ন লোক। বাইবেলের মুখ্য বিষয়বস্তু বা কেন্দ্রমণি হলেন যীশু। পুরাতন নিয়ম মূলত হিব্রু ভাষায় লিখিত, তবে দানিয়েল ও ইষ্রা পুস্তক দুটির কিছু অংশ অরামীয় ভাষায় লিখিত। নুতন নিয়ম গ্রীক ভাষায় রচিত। বিভিন্ন শ্রেণী পেশার মানুষ এই বাইবেল লিখেছেন। খ্রিস্টানগণ বিশ্বাস করেন, এই বাইবেল রচনা হয়েছিল খ্রিস্টীয় ত্রিত্ববাদের অন্যতম পবিত্র আত্মার সহায়তায়। পৃথিবীর অনেক ভাষায় বাইবেল অনুবাদ হয়েছে। বাইবেলে বলা হয়েছে যে মানুষের গুনাহ্ থেকে নাজাত করার জন্য ঈশ্বর তাঁর মনোনিত ব্যক্তি যীশুকে দুনিয়াতে প্রেরণ করেন। যে কেউ যীশুর প্রতি বিশ্বাস করে এবং পাপ মাফ পাবার জন্য ক্ষমা প্রার্থনা করে ঈশ্বরের দিকে ফেরে সেই মুক্তি পায়। বাইবেলের ইউহোন্না খন্ডের ১৪ রুকু ৬ আয়াতে বলা হয়েছে, "আমিই (যীশুই) পথ, সত্য আর জীবন। আমার মধ্য দিয়ে না গেলে কেউই পিতার কাছে (অর্থাৎ ঈশ্বরের কাছে) যেতে পারে না।" ইসলাম ধর্মে "বাইবেল" বলে কোনো ধর্মগ্রন্থের উল্লেখ পাওয়া যায় না। উল্লেখ পাওয়া যায়, ঈশ্বরের বাণীবাহক ঈসার [আ.] প্রতি অবতীর্ণ ইঞ্জিল নামক ধর্মগ্রন্থের। কুরআনে বর্ণিত ঈসাকেই বাইবেলে যীশু বলা হয়। তবে মুসলিমরা বিশ্বাস করে বাইবেল আল্লাহর গ্রন্থ ইনযিলের পরিবর্তিত গ্রন্থ। কারণ মুসলিম ধারণা মতে, খ্রিস্টান পন্ডিতরা ইনযিলে পরিবর্তন সাধন করেছে।


title: ধর্মগ্রন্থ

text:
কুরআন শরীফ (القرآن) মুসলমানদের নিকট পবিত্র ধর্মগ্রন্থ।
“কুরান” বা “কুরআন” শব্দটি আরবী শব্দ, এই শব্দের উতপত্তি ও অর্থ নিয়ে বিশেষজ্ঞ আলেমদের মাঝে মতপার্থক্য আছে। কারো কারো মতে কুরান শব্দটি রাসুলুল্লাহ সাল্লাল্লাহু আলাইহি ওয়া সাল্লামের প্রতি অবতীর্ন কিতাবের “আলাম” বা নির্ধারিত নাম, যেমন তাওরাত, ইঞ্জিল, যাবুর দ্বারা নির্ধারিত তিনটি পৃথক পৃথক কিতাব বুঝানো হয়ে থাকে, কুরান দ্বারাও ঠিক তেমনি একটি নির্ধারিত কিতাব বুঝানো হয়ে থাকে। এই হিসাবে শব্দটি –আরবী ব্যকরন রীতি অনুযায়ী- অন্য কোন উতস-শব্দ থেকে “মুশতাক” বা উদ্ভুত শব্দ নয়। ইমাম শাফী র. এর মত এটা।
আবার অন্য আলেমের মত এই যে, কুরান শব্দটি তার উতস-শব্দ থেকে “মুশতাক” বা উদ্ভুত একটি শব্দ। যারা এই মত প্রকাশ করেন তারা আবার কুরানের উতস-মুল বা মুল শব্দ নির্ধারনে ভিন্ন ভিন্ন মত প্রদান করেছেনঃ কারো মতে কুরান শব্দটি আরবী “কারান” থেকে উদ্ভুত যার অর্থ যুক্ত করা, যেহেতু কুরানে বিভিন্ন আয়াত, সুরা একে অপরের সাথে যুক্ত তাই একে “কুরান” বলা হয়ে থাকে। আবার কারো মতে মুল শব্দ “কারান” নয়, বরং মুল শব্দ হচ্ছে “করায়া” যার অর্থ পড়া, এখানে আরবী ভাষার রীতি অনুযায়ি পড়া দ্বারা পঠিত গ্রন্থ বা কিতাবকে বুঝানো হয়েছে । কুরানের এই শেষোক্ত অর্থই বেশী পরিচিত -অর্থাৎ কুরানের শাব্দিক অর্থ “পঠিত কিতাব”। “কুরান আল্লাহর কালাম, যা তার রাসুলের উপর অবতীর্ন হয়েছে, যার অনুরুপ কুরান পেশ করতে সবাই অক্ষম, যার তেলাওয়াত ইবাতাদ, যা “মুতাওয়াতির” বা অকাট্যভাবে বর্নিত, যা মুসহাফে লিখিত, যার শুরু হয়েছে সুরা ফাতিহা দিয়ে আর শেষ হয়েছে সুরা নাসের মাধ্যমে”। ইসলামী ইতিহাস অনুসারে দীর্ঘ তেইশ বছর ধরে খণ্ড খণ্ড অংশে এটি ইসলামের নবী মুহাম্মাদের(সাঃ) নিকট অবতীর্ণ হয়। কুরআনে সর্বমোট ১১৪টি সূরা আছে। আয়াত বা পঙক্তি সংখ্যা ৬,২৩৬ টি বা ৬,৬৬৬ টি। এটি মূল আরবি ভাষায় অবর্তীর্ণ হয়। মুসলিম চিন্তাধারা অনুসারে কুরআন ধারাবাহিকভাবে অবর্তীর্ণ ধর্মীয় গ্রন্থগুলোর মধ্যে সর্বশেষ এবং গ্রন্থ অবতরণের এই ধারা ইসলামের প্রথম বাণীবাহক আদম থেকে শুরু হয়। কুরআনে অনেক ঐতিহাসিক ঘটনার উল্লেখ রয়েছে যার সাথে বাইবেলসহ অন্যান্য ধর্মীয়গ্রন্থের বেশ মিল রয়েছে, অবশ্য অমিলও কম নয়। তবে কুরআনে কোনও ঘটনার বিস্তারিত বর্ণনা নেই। ইসলামী ভাষ্যমতে কুরআন অপরিবর্তনীয় এবং এ সম্পর্কে মুসলিমরা কুরয়ানের যে আয়াতের কথা উল্লেখ করে থাকে তা হল:
আরবি ব্যাকরণে "কুরআন" শব্দটি মাসদার তথা ক্রিয়াবাচক বিশেষ্য হিসেবে ব্যবহৃত হয়। এটি قرأ "ক্বরা'আ" ক্রিয়া পদ থেকে এসেছে যার অর্থ "পাঠ করা" বা "আবৃত্তি করা"। এই ক্রিয়াপদটিকেই কুরআন নামের মূল হিসেবে চিহ্নিত করা হয়। এই শব্দটির মিটার বা "মাসদার" (الوزن) হচ্ছে غفران তথা "গুফরান"। এর অর্থ হচ্ছে অতিরিক্ত ভাব, অধ্যবসায় বা কর্ম সম্পাদনার মধ্যে একাগ্রতা। উদাহরণস্বরুপ, غفر নামক ক্রিয়ার অর্থ হচ্ছে "ক্ষমা করা"; কিন্তু এর আরেকটি মাসদার রয়েছে যার যা হলো غفران, এই মাসদারটি মূল অর্থের সাথে একত্রিত করলে দাঁড়ায় ক্ষমা করার কর্মে বিশেষ একাগ্রতা বা অতি তৎপর বা অতিরিক্ত ভাব। সেদিক থেকে কুরআন অর্থ কেবল পাঠ করা বা আবৃত্তি করা নয় বরং আরেকটি অর্থ হচ্ছে একাগ্র ভঙ্গীতে পাঠ বা আবৃত্তি করা। কুরআনের মধ্যেও এই অর্থেই কুরআন শব্দটি ব্যবহৃত হয়েছে। কুরআনের সূরা আল-কিয়ামাহ্ (৭৫ নং সূরা) ১৮ নং আয়াতে এই শব্দটি উল্লেখিত আছে:


title: ধর্মগ্রন্থ

text: হাদিস (আরবিতে الحديث) হলো মূলত ইসলাম ধর্মের শেষ বাণীবাহক হযরত মুহাম্মাদ সাল্লাল্লাহু আলাইহি ওয়াসাল্লাম বাণী ও জীবনাচরণ। হাদিসের উপদেশ মুসলমানদের জীবনাচরণ ও ব্যবহারবিধির অন্যতম পথনির্দেশ। কুরআন ইসলামের মৌলিক গ্রন্থ এবং হাদিসকে অনেক সময় তার ব্যাখ্যা হিসেবেও অভিহিত করা হয়। আল্লামা হাফেজ সাখাবী (রহ.) বলেন-


title: ধর্মগ্রন্থ

text: والحديث لغة ضد القد يم واصطلا حامااضيف الى النبى ﷺ قولا له اوفعلا له اوتقرير اوصفة حتى الحركات والسكنات فى اليقظة والمنام -


title: ধর্মগ্রন্থ

text: অর্থ : আভিধানিক অর্থে হাদীস শব্দটি কাদীম তথা অবিনশ্বরের বিপরীত আর পরিভাষায় বলা হয় রাসূলুাল্লাহ সাল্লাল্লাহু আলাইহি ওয়াসাল্লাম এর দিকে সম্বন্ধযুক্ত। চাই তার বক্তব্য হোক বা কর্ম বা অনুমোদন অথবা গুণ এমন কি ঘুমন্ত অবস্থায় বা জাগ্রত অবস্থায় তাঁর গতি ও স্থির সবই হাদীস।


title: ধর্মগ্রন্থ

text:
বুখারী শরীফের বিশিষ্ট ব্যাখ্যাগ্রন্থ عمدة القارى এর মধ্যে হাদীস সম্বন্ধে রয়েছে:
علم الحديث هو علم يعرف به اقوال النبى ﷺ وافعاله واخواله –
অর্থ : ইলমে হাদীস এমন বিশেষ জ্ঞান যার সাহায্যে প্রিয়নবী সাল্লাল্লাহু আলাইহি ওয়াসাল্লাম এর কথা, কাজ ও অবস্থা জানতে পারা যায়।
আর ফিক্হবিদদের নিকট হাদীস হল:
اقوال رسول الله ﷺ وافعاله –
অর্থ : হাদীস হলো আল্লাহর রাসূলের কথা ও কাজসমূহ।
বিখ্যাত মুহাদ্দিস ও আলিয়া মাদ্রাসার সাবেক হেড মাওলানা মুফতী সাইয়্যেদ মুহাম্মাদ আমীমুল ইহসান বারকাতী (রহ.) এর মতে, হাদীস (حديث) এমন একটি বিষয় যা রাসূলুাল্লাহ সাল্লাল্লাহু আলাইহি ওয়াসাল্লাম এর বাণী, কর্ম ও নীরবতা এবং সাহাবায়ে কেরাম, তাবিঈনদের কথা, কর্ম ও মৌন সম্মতিকে বুঝায়।


title: গ্রুব-খাং-দ্গে-লেগ্স-র্গ্যা-ম্ত্শো

text: গ্রুব-খাং-দ্গে-লেগ্স-র্গ্যা-ম্ত্শো () (১৬৪১-১৭১৩) তিব্বতের সে-রা-দ্বু-র্ত্সে (), ফুর-বু-ল্চোগ () এবং রা-খা-ব্রাগ () নামক তিনটি বৌদ্ধ আশ্রমের প্রতিষ্ঠাতা ছিলেন।


title: গ্রুব-খাং-দ্গে-লেগ্স-র্গ্যা-ম্ত্শো

text: গ্রুব-খাং-দ্গে-লেগ্স-র্গ্যা-ম্ত্শো ১৬৪১ খ্রিষ্টাব্দে লাদাখের জাংস্কার অঞ্চলের এক দরিদ্র পরিবারে জন্মগ্রহণ করেন। জন্মের পির তাঁর নাম রাখা হয় দ্মিগ-জা () তাঁর যখন ছয় বছর বয়স তখন পিতা গু-রু-দ্কোন-ম্ছোগ () মারা যান এবং তাঁর যখন সতেরো বছর বয়স তখন তাঁর মাতা বু-মো-ম্ছোগ () যক্ষ্মা রোগে ভগে মৃত্যুবরণ করেন। এরপর যুবক দ্মিগ-জা তিব্বত যাত্রা করে ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারে () দুই বছর শিক্ষালাভ করেন। এরপর দ্রুং-পা-ব্র্ত্সোন-'গ্রুস-র্গ্যাল-ম্ত্শান () নামক এক বৌদ্ধ ভিক্ষু তাঁকে শিক্ষার্থীর শপথ প্রদান করেন। তিনি দ্বাগ্স-পো () মহাবিদ্যালয়ে ব্লো-গ্রোস-ব্র্তান-পা (), ল্হা-স্দিংস-ব্লো-ব্জাং-দোন-গ্রুব () প্রভৃতি পণ্ডিতদের নিকট ষোল বছর ধরে শিক্ষালাভ করে দ্রুং-পা-ব্র্ত্সোন-'গ্রুস-র্গ্যাল-ম্ত্শানের নিকট ভিক্ষুর শপথ গ্রহণ করেন। র্তা-ফুগ-পা-ব্লো-ব্জাং-দাম-ছোস-র্গ্যাল-ম্ত্শান (), ব্লো-ব্জাং-দোন-গ্রুব (), রিন-ছেন-দোন-গ্রুব (), ঝাল-স্ঙ্গা-ছোস-'ফেল-র্গ্যা-ম্ত্শো (), ব্যাম্স-পা-ছোস-ল্দান () প্রভৃতি লামারা তাঁর অন্যান্য উল্লেখযোগ্য শিক্ষক ছিলেন।


title: গ্রুব-খাং-দ্গে-লেগ্স-র্গ্যা-ম্ত্শো

text: তিনি অষ্টাদশ শতাব্দীর প্রথম কয়েকটি বছরে সে-রা-দ্বু-র্ত্সে (), ফুর-বু-ল্চোগ () এবং রা-খা-ব্রাগ () নামক তিনটি আশ্রম প্রতিষ্ঠা করেন। এই তিনটি আশ্রম পরিচালনার জন্য তিনি স্গ্রুব-স্দে'ই-ব্চা'-য়িগ () নামক একটি নীতিমালা প্রণয়ন করেন। তিনি "দ্রাং-বা-দাং-ঙ্গেস-পা'ই-দোন-র্নাম-পার-'ব্যেদ-পা'ই-ব্স্তান-ব্চোস-লেগ্স-পার-ব্শাদ-পা'ই-স্ন্যিন-পো'ই-দ্গোংস-পা'ই-দোন-গ্সাল-বার-ব্যেদ-পা'ই-মে-লোং" () নামে একটি গ্রন্থ রচনা করেন। ঙ্গাগ-দ্বাং-ব্যাম্স-পা () নামক প্রথম ফুর-ল্চোগ (), ব্ঝোদ-পা-র্গ্যা-ম্ত্শো () নামক ম্খার-র্দো আশ্রমের () প্রতিষ্ঠাতা, ব্লো-ব্জাং-দার-র্গ্যাস () নামক উনপঞ্চাশতম দ্গা'-ল্দান-খ্রি-পা ঙ্গাগ-দ্বাং-ম্ছোগ-ল্দান () নামক চুয়ান্নতম দ্গা'-ল্দান-খ্রি-পা প্রভৃতি বিখ্যাত লামারা তাঁর উল্লেখযোগ্য শিষ্য ছিলেন।


title: ব্ঝোদ-পা-র্গ্যা-ম্ত্শো

text: ব্ঝোদ-পা-র্গ্যা-ম্ত্শো () (১৬৭২-১৭৪৯) তিব্বতের ম্খার-র্দো আশ্রমের () প্রতিষ্ঠাতা ছিলেন।


title: ব্ঝোদ-পা-র্গ্যা-ম্ত্শো

text: ব্ঝোদ-পা-র্গ্যা-ম্ত্শো ১৬৭২ খ্রিষ্টাব্দে তিব্বতের লাসা শহরের নিকটে জন্মগ্রহণ করেন। তাঁর পিতা ঙ্গাগ-দ্বাং-ত্শুল-খ্রিম্স () একজন তান্ত্রিক ছিলেন। তাঁর মাতার নাম ছিল আ-ল্চে-স্ক্যিদ-স্ক্যিদ ()। জন্মের পর তাঁর নাম রাখা হয় শেস-রাব-র্গ্যা-ম্ত্শো ()। তেরো বছর বয়সে তিনি সে-রা বৌদ্ধবিহার বিশ্ববিদ্যালয়ে শিক্ষালাভের উদ্দেশ্যে ভর্তি হন। কুড়ি বছর বয়সে তাঁর শিক্ষক র্গ্যাল-ম্ত্শান-দোন-গ্রুব () তাঁকে ভিক্ষুর শপথ প্রদান করেন। ১৬৯৯ খ্রিষ্টাব্দে তিনি সে-রা-দ্বু-র্ত্সে বৌদ্ধ আশ্রমে () গ্রুব-খাং-দ্গে-লেগ্স-র্গ্যা-ম্ত্শো () নামক পণ্ডিতের নিকট লাম-রিম সহ বিভিন্ন বিষয় সম্বন্ধে শিক্ষালাভ করেন। ১৭০৬ খ্রিষ্টাদে তিনি 'ওদ-জের-ফুং-পো-ছে () নামক একটি গুহাকে কেন্দ্র করে ম্খার-র্দো আশ্রম নামে একটি বৌদ্ধ আশ্রম নির্মাণ করেন। এরপর তিনি সপ্তম দলাই লামার সহায়ক শিক্ষক হিসেবে দায়িত্বলয়াভ করলে সপ্তম দলাই লামার পৃষ্ঠপোষকতায় এই আশ্রমে গ্নাস-বচু-ল্হা-খাং () ষোলজন অর্হতের মন্দির এবং লামাদের বাসস্থান নির্মিত হয়।


title: দ্য গ্রেট ডিক্টেটর

text: দ্য গ্রেট ডিক্টেটর () ১৯৪০ সালের মার্কিন বিদ্রুপাত্মক রাজনৈতিক হাস্যরসাত্মক নাট্য চলচ্চিত্র। এটি অন্যান্য চলচ্চিত্রের ঐতিহ্য অনুসরণের মাধ্যমে চার্লি চ্যাপলিন কর্তৃক রচিত, পরিচালিত এবং অভিনীত। এটি চ্যাপলিনের প্রথম সবাক এবং ব্যবসাসফল চলচ্চিত্র।


title: দ্য গ্রেট ডিক্টেটর

text: টোমানিয়াতে প্রথম বিশ্বযুদ্ধের সময় এক নাপিত স্মৃতিভ্রষ্ট হলে তাকে হাসপাতালে পাঠানো হয়। এর কয়েকবছর পর হাইনকেল নামের এক স্বরৈশাসক টোমানিয়া আক্রমণ করে। হাইনকেল ইহুদিদের অবজ্ঞা করে এবং ইহুদি অধ্যুষিত এলাকা আক্রমণ করে। এদিকে নাটকীয় ঘটনার মধ্য দিয়ে ওই নাপিত হাসপাতাল থেকে পালয়ে যায়। এবং ভুল করে তাকে হাইনকেল মনে করা হয়। স্মৃতিভ্রষ্ট নাপিত হাইনকেল রূপে সারা বিশ্বের সামনে শান্তি এবং সহিষ্ঞুতার বাণী ছড়িয়ে দেয়।


title: দ্য গ্রেট ডিক্টেটর

text:
ইহুদি
ভিলেনচলচ্চিত্রটি আমেরিকান ফিল্ম ইনস্টিটিউটের নিম্নোক্ত তালিকায় অন্তর্ভুক্ত:


title: ২০০৮ গ্রীষ্মকালীন অলিম্পিকে দৌড়বাজী - পুরুষদের বর্শা নিক্ষেপ

text: ২০০৮ অলিম্পিক গেমসে পুরুষদের বর্শা ছোঁড়া প্রতিযোগিতা আগস্টের ২১ থেকে ২৩ তারিখের মধ্যে অনুষ্ঠিত হয় বেইজিং ন্যাশনাল স্টেডিয়ামে। যোগ্যতা পরিমাপের দূরত্ব স্থির করা হয় ৮২.৫০ মিটার।


text: যোগ্যতানির্ণায়ক মাপকাঠি ছিল (A মান) এবং (B মান)।


text: এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।


text: এই অলিম্পিকে যে সব বিশ্ব ও অলিম্পিক রেকর্ড গড়া হয়, সে গুলি নিচে দেওয়া হল।


text: ন্যূনতম যোগ্যতার মাপকাঠি: ন্যূনতম ৮২.৫০ মিটার (Q) বা সেরা ১২জন (q) ফাইনালে যাবে।


title: মাগাধীরা

text: মাগাধীরা () (মহান যোদ্ধা) ২০০৯ সালের মুক্তি পাওয়া তেলেগুভাষী ঐতিহাসিক-রোমান্টিক চলচ্চিত্র যার কেন্দ্রীয় চরিত্রে অভিনয় করেছেন রামচরণ তেজা এবং কাজল আগারওয়াল। দক্ষিণী অভিনেতা শ্রীহরি এবং দেভ গিল ছবিটিতে অনবদ্য অভিনয় করেছেন। ছবিটি মালয়ায়ালম ভাষায় ডাবিং করে "ধীরা-যোদ্ধা" এবং তামিল ভাষায় "মাভীরান" নামে মুক্তি দেয়া হয়। ছবিটি ৭৮.১ কোটি ভারতীয় রূপি আপ করে সর্বকালের সব থেকে বেশী আয় করা তেলেগু চলচ্চিত্র হিসেবে স্থান করে নেয়। ছবিটি বাংলা ভাষায় "যোদ্দা-দ্যা ওয়ারিয়র" নামে পূনঃর্নিমিত হয়েছে।এই চলচ্চিত্রের ৯০% ভাগ দৃশ্য ধারণ করা হয়েছে গুজরাত, রাজস্থান, রান অফ কুচ এবং কর্ণাটক রাজ্যের বাদামীতে। বাকী দৃশ্য হায়দ্রাবাদের রাজমলি ফিল্ম সিটিতে দৃশ্যায়িত করা হয়েছে। নাকোসাম নুভু গানটি সুইজারল্যান্ডে ধারণ করা হয়েছে।


title: রাম চরণ

text: রামচরণ তেজা () একজন ভারতীয় চলচ্চিত্র অভিনেতা। তিনি মূলত তেলেগু ভাষী চলচ্চিত্রে কাজ করেন। তিনি দুইটি অন্ধ্র প্রদেশ রাজ্য নন্দী পুরষ্কার, দুইটি ফিল্মফেয়ার পুরস্কার দক্ষিণ, দুটি সিনেমা এওয়ার্ডস এবং একটি সন্তোষম সেরা অভিনেতা পুরষ্কার পেয়েছেন। তিনি মা টিভির বোর্ড অফ ডিরেক্টরের সদস্য।। তিনি একজন সফল উদ্যোক্তা। ভারতীয় ব্যবসা ম্যাগাজীন ২০১৩ সালের ভারতীয়দের আয়ের তালিকায় তেজাকে ৬৯ নম্বরে রাখেন। সেই বছর তার আয় ছিলো ১২.৬৯ কোটি রুপি (ইউএস$১.৯ মিলিয়ন)।


title: রাম চরণ

text: রাম চরণ তেলুগু ছবির অন্যতম নায়ক চিরঞ্জীবি ও সুরেখার পুত্র। তাঁর আরও দুই বোন রয়েছে। তিনি আল্লু রাম লিঙ্গাইয়া-এর নাতি (দৌহিত্র) ও নাগেন্দ্র বাবু, পবন কল্যাণ, এবংআল্লু আরবিন্দ-এর ভ্রাতষ্পুত্র (ভাগ্নে)। আল্লু আর্জুন, বরুণ তেজ এবং সাঁই ধারাম তেজ-এর চাচাতো ভাই। চরণ বিয়ে করেন উপাসনা কামিনেনি, ১লা ডিসেম্বর ২০১১ সালে হায়দ্রাবাদে তিনি অ্যাপোলো চেরিটি'র ভাইস-চেয়ারম্যান ও "বি পজিটিভ" ম্যাগাজিনের প্রধান সম্পাদক ছিলেন। উপাসনা প্রতাপ সি রেড্ডীর নাতনী হন, যিনি কিনা অ্যাপোলো হাসপাতাল-এর নির্বাহী (এক্সিকিউটিভ) চেয়ারম্যান . তারা বিবাহ করেন ১৪ জুন, ২০১২ সালে টেম্পল ট্রিজ হাউসে।


title: রাম চরণ

text: তিনি একজন সফল অভিনেতা।


title: জাকেরানা

text: চিত্রকোট (), ভারতের মধ্য প্রদেশ রাজ্যের সাতনা জেলার একটি নগর পঞ্চায়েত-শাসিত শহর।


title: জাকেরানা

text: ভারতের ২০০১ সালের আদমশুমারি অনুসারে চিত্রকোট শহরের জনসংখ্যা হল ২২,২৯৪ জন। এর মধ্যে পুরুষ ৫৭%, এবং নারী ৪৩%।


title: জাকেরানা

text: এখানে সাক্ষরতার হার ৫০%,। পুরুষদের মধ্যে সাক্ষরতার হার ৬৩%, এবং নারীদের মধ্যে এই হার ৩৪%। সারা ভারতের সাক্ষরতার হার ৫৯.৫%, তার চাইতে চিত্রকোট এর সাক্ষরতার হার কম।


title: জাকেরানা

text: এই শহরের জনসংখ্যার ১৮% হল ৬ বছর বা তার কম বয়সী।


title: আহোম সাম্রাজ্য

text: আহোম সাম্রাজ্য () ব্রহ্মপুত্র উপত্যকায় স্থিত ছিল একটি মধ্যযুগীয় রাজ্য। আহোম সাম্রাজ্য প্রায় ৬০০ বৎসর নিজের সার্বভৌমত্ব বজায় রেখেছিল ও অসমে মোগল সাম্রাজ্য স্থাপনে বাধা দিয়েছিল। মং মাও বংশের টাই রাজকুমার চুকাফা উত্তরে চুতীয়া রাজ্য ও দক্ষিণে কছাড়ী রাজ্যের মধ্যবর্তী স্থানে আহোম সাম্রাজ্য স্থাপন করেন। কালক্রমে চতুর্দিকে এই রাজ্যের সীমানা বিস্তারিত হয় ও আহোম রাজা চুহুংমুং বা স্বর্গণারায়ণের রাজত্বকালে এই রাজ্য রাজনৈতিক শক্তিতে পরিণত হয়। প্রতাপ সিংহের শাসনকালে রাজ্যের প্রশাসনকে নতুন রূপ দেওয়া হয় ও প্রথমবার মোগলদের সঙ্গে কূটনৈতিক যোগাযোগ স্থাপন করা হয়। গদাধর সিংহের রাজত্বকালে ব্রহ্মপুত্রের উপত্যকা থেকে মোগলদের প্রভাব নিশ্চিহ্ন করা হয়। তাঁর পুত্র রুদ্র সিংহের রাজত্বকালে আহোম সাম্রাজ্য উন্নতির শিখরে উপনীত হয়। মোয়ামরীয়া বিদ্রোহ থেকে আহোম সাম্রাজ্য দুর্বল হতে থাকে ও মানের আক্রমণে ধ্বংসপ্রাপ্ত হয়। বৃটিশদের হাতে মান পরাজিত হওয়ার পর ১৮২৬ সনে ইয়াণ্ডাবু সন্ধিমতে অসমের শাসনভার বৃটিশ ইস্ট ইন্ডিয়া কোম্পানির হাতে ন্যস্ত হয়। পূর্বে অসমকে আহোম রাজ্য বলা হলেও প্রকৃতপক্ষে অসম ছিল বিভিন্ন জাতির মিলনভূমি। পরবর্তী সময়ে জনগণনা করে জানা যায় আহোমের সংখ্যা মোট অসমের জনসংখ্যার ১০% থেকেও কম। আহোমেরা এই রাজ্যটিকে মং ডুন চুন খাম নাম দিয়েছিলেন। কিন্তু অন্যান্য জাতিরা অসম নামকরণ করেন। ১৮৩৮ সনে বৃটিশ শাসিত অঞ্চল ও পরবর্তীকালে ভারতবর্ষের অন্তর্ভুক্ত হওয়ার পর রাজ্যটির নাম অসম বলে অক্ষুণ্ণ থাকে।


title: আহোম সাম্রাজ্য

text:
১২২৮ সনে চুকাফা ব্রহ্মপুত্র উপত্যকায় প্রবেশ করে আহোম রাজ্য প্রতিষ্ঠা করেন। আহোম সাম্রাজ্য প্রতিষ্ঠার জন্য কোন প্রতিষ্ঠিত রাজার সহিত যুদ্ধ করার প্রয়োজন হয়নি। দক্ষিণ পাড়ের কম জনবসতিপূর্ণ এলাকা দখল করে তিনি নিজের সাম্রাজ্য প্রতিষ্ঠা করেন। তখন আহোম সাম্রাজ্যের সীমানা ছিল উত্তরে বুঢ়িদিহিং নদী ও দক্ষিণে দিখৌ নদী ও পূর্বে পাটকাই পর্বত। তিনি স্থানীয় বরাহী ও মরান মানুষের সঙ্গে বন্ধুত্ব স্থাপন করে চরাইদেউ নামক স্থানে রাজধানী স্থাপন করেন এবং বরগোহাই ও বুঢ়াগোহাই পদবীর সৃষ্টি করে তাঁদের রাজকার্যে নিয়োগ করেন। আহোমেরা তাঁদের ধান চাষের পদ্ধতি অন্যান্য লোকেদের শেখান। ধীরে ধীরে অন্যান্য জাতির লোকেরা আহোম জীবনযাত্রা গ্রহণ করেন ও একসময়ে তাঁরা আহোম জাতিতে বিলীন হয়ে যান। ফলস্বরূপ বরাহী জাতি প্রায় বিলুপ্ত হয়ে যায় ও বহুসংখ্যক নগা ও মরান জাতি আহোমে পরিণত হয়; ফলে আহোমদের সংখ্যা বৃদ্ধি পায়। বিশেষ করে ষোড়শ শতাব্দীতে আহোম স্বর্গদেউ চুহুংমুং চুতীয়া ও কছাড়ী রাজ্য জয় করে রাজ্য বিস্তারের সময় আহোমকরণ প্রক্রিয়ায় মনোযোগ দেন। আহোমকরণ প্রক্রিয়া এতই দ্রুত ছিল যে একসময়ে প্রকৃত আহোম জাতির লোকেরা নিজ রাজ্যে সংখ্যালঘু হয়ে যায়। ফলে রাজ্যটির রূপ পরিবর্তন হয়ে বহুজাতিক হয়ে উঠে। চতুর্দশ শতকে বামুনী রাজকুমারের শাসনে আহোম সাম্রাজ্যে হিন্দুদের প্রভাব গুরুত্বপূর্ণ ভূমিকা পালন করে। আহোম সাম্রাজ্যে টাই ভাষার সঙ্গে অসমীয়া ভাষার ব্যবহার আরম্ভ হয়। পরবর্তী সময়ে দুইটি উচ্চ পদের মন্ত্রীর সাথে নতুন করে বরপাত্রগোহাই নামক নতুন পদের সৃষ্টি করা হয়। চুতীয়া রাজ্য ও কছাড়ী রাজ্য জয় করার পর অঞ্চলসমূহ পর্যবেক্ষণ করার জন্য শদিয়াকোয়া গোহাই ও মরঙ্গীখোয়া গোহাই নামক বিশেষ পদের সৃষ্টি করা হয়। ফৈদ পদ্ধতিতে আধারিত পাইক প্রথায় সাধারণ জনগণকে সৈন্য রূপে প্রশিক্ষণ দেওয়া হয়। বঙ্গের মোগল ও আফগানী আক্রমণকারীদের আহোমেরা সফলভাবে প্রতিহত করেছিল। আহোম সেনাপতি টংখাম বরগোহাই আক্রমণকারীদের তাড়িয়ে করতোয়া নদী পার করে আসেন। ফলস্বরূপ আহোমেরা নিজেদের কামরূপ রাজ্যের যোগ্য উত্তরাধিকারী রুপে গণ্য করেন। প্রতাপ সিংহের শাসনকালে আহোম সাম্রাজ্য পূর্ণতা লাভ করে। তিনি বরফুকন ও বরবরুয়ার পদ সৃষ্টি করেন। তারপর থেকে রাজ্য পতনের আগে পর্ষন্ত কোন গুরুত্বপূর্ণ পরিবর্তন করা হয়নি। সপ্তদশ শতাব্দীতে মোগলেরা আহোম সাম্রাজ্য অনেকবার আক্রমণ করে। ১৬৬২ সনে মীর জুমলার নেতৃত্বে মোগলরা আহোমের রাজধানী গড়গাও দখল করে। কিছুদিন পর শরাইঘাট যুদ্ধে লাচিত বরফুকন মোগল বাহিনীকে পরাস্ত করে গড়গাও আহোমের অধীনে করে ও মানস নদী পর্যন্ত নিজেদের রাজ্যসীমা বিস্তার করে। শাসন নিয়ে মতভেদ হওয়ার জন্য গদাধর সিংহ রাজ্যে তুংখুঙীয়া ফৈদ রাজার শাসন আরম্ভ করেন। তুংখুঙীয়া রাজার শাসনকালে শান্তি, কলা ও অভিযান্ত্রিক ক্ষেত্রে আহোম রাজ্য সফলতা লাভ করে। শাসনের পরবর্তী সময়ে মতভেদের সৃষ্টি হয় ও মোয়ামরীয়া বিদ্রোহের সৃষ্টি হয়। বিদ্রোহকারীরা রাজধানী রংপুর অধিকার দখল করে কিন্তু অবশেষে ক্যাপ্টেন ইয়েলসের নেতৃত্বে বৃটিশরা তাঁদের সেই অঞ্চল থেকে বঞ্চিত করে। রাজ্যের শক্তি ধীরে ধীরে দুর্বল হতে থাকে ও মানের আক্রমণে আহোম সাম্রাজ্যের পতন হয়। অবশেষে ইয়ান্ডাবু সন্ধিমতে অসম বৃটিশ শাসনের অধীনে আসে।
আহোম সাম্রাজ্যের অর্থনৈতিক ব্যবস্থার মূল ভিত্তি ছিল পাইক প্রথা। পাইক প্রথা একধরনের বাধ্যতামূলক শ্রম আদায় ব্যবস্থা। আহোমেরা উন্নত প্রযুক্তির সঙ্গে খাল কেটে ও বাঁধ নির্মাণ ও জলসিঞ্চন করে চাষের উপযুক্ত ব্যবস্থা করেছিল। ফলে আহোম সাম্রাজ্যে অর্থনৈতিক উন্নতি সাধন হয়েছিল। ষোড়শ শতিকায় আহোম স্বর্গদেউ চুক্লেনমুংয়ের রাজত্বকালে মুদ্রার প্রচলন হয়। সতেরো শতিকায় আহোম সাম্রাজ্য পশ্চিমে কোচ রাজ্য ও মোগল সাম্রাজ্যের কিছু অংশ নিজের অধীনে করতে সক্ষম হন। তারপর আহোম সাম্রাজ্যে রাজস্ব বা কর আদায় ব্যবস্থা চালু করা হয় ও প্রয়োজন অণুসারে কিছু পরিবর্তন করে নতুন রাজস্ব প্রবর্তন করা হয়েছিল।


title: আহোম সাম্রাজ্য

text: আহোম সাম্রাজ্যের প্রথম রাজা চুকাফা মং মাও বংশের বংশধর ছিলেন। রাজাকে স্বর্গদেউ বলা হত। বংশগতি ক্রমে রাজাদের নির্বাচন করা হত। কিন্তু পরিস্থিতি সাপেক্ষে মন্ত্রীরা অন্য কোন বংশকে রাজার পদে নির্বাচন করতে পারতেন বা অধিষ্ঠ রাজাদের পদচ্যুত করতে পারতেন।


title: আহোম সাম্রাজ্য

text: স্বর্গদেউ চুকাফা রাজ্য শাসনের সাহ্যয্য করার জন্য বুঢ়াগোহাই ও বরগোহাই নামক দুইটি পদের সৃষ্টি করেন। ১২৮০ সনে তাঁদের শাসনের জন্য স্বতন্ত্র অঞ্চল দেওয়া হয়। বুঢ়াগোহাইদের এলেকা ছিল শদিয়া ও গেরেলুয়া নদীর মধ্যভাগ অঞ্চল এবং বরগোহাইদের অঞ্চল ছিল পশ্চিমে বুঢ়ৈ নদী পর্যন্ত। সেই অঞ্চলের পাইকদের উপর তাঁদের সম্পূর্ন নিয়ন্ত্রন ছিল। উচ্চ আহোম পরিবারের লোকের দ্বারা তাঁদের পদ পূরন করা হত। রাজার পদের জন্য উপযুক্ত রাজকুমার মন্ত্রীর পদে জন্য উপযুক্ত ছিলনা ও মন্ত্রীদের ক্ষেত্রেও একই নিয়ম প্রযোজ্য ছিল। ১৬ শতিকায় আহোম রাজা চুহুংমুং বরপাত্রগোহাই নামক একটি নতুন পদের সৃষ্টি করেন । তাঁদের এলেকা ছিল উপরিউক্ত দুই গোহাইয়ের শাসিত অঞ্চলের মধ্যবর্ত্তী অঞ্চল।


title: আহোম সাম্রাজ্য

text: প্রতাপ সিংহ রাজার প্রত্যক্ষ অধীনস্থ দুইটি পদ বরবরুয়া ও বরফুকন পদের সৃষ্টি করেন। সামরীক ও ন্যায়িক দ্বায়িত্ব পালন করা ছিল বরবরুয়াদের প্রধান কর্তব্য। তাঁদের দ্বায়িত্বে থাকা অঞ্চলটি ছিল কলিয়াবরের পূর্ব অংশ। অপরদিকে বরফুকনেরা কলিয়াবরের পশ্চিম অংশের সামরীক ও অসামরীক দ্বায়িত্ব পালনে অধিস্থ ছিলেন ও তাঁরা রাজার পরিচালক রুপে কাজ করিতেন।


title: আহোম সাম্রাজ্য

text: পাঁচটি পদে পাত্রমন্ত্রী পরিষদ গঠন করা হয়েছিল। রাজা চুপিম্ফা রাজমন্ত্রী বা বরপাত্র নামক নতুন মন্ত্রী পদের সৃষ্টি করেন। রাজমন্ত্রী ১০০০ অতিরিক্ত পাইক ও অন্যান্য সুবিধা লাভ করেছিল।


title: আহোম সাম্রাজ্য

text: বরবরুয়া ও বরফুকন সামরীক ও ন্যায়িক দ্বায়িত্বে ছিলেন ও তাঁদের সাহায্য করার জন্য দুইটি ফুকনের চরা নিয়োগ করা হয়েছিল। বরফুকনদের চরা ছিল গুয়াহাটিতে । বরবরুয়াদের চরা ছিল রাজধানীতে। তদন্তকারী বিষয়াদের বরুয়া বলা হত।


title: আহোম সাম্রাজ্য

text: আহোম সাম্রাজ্যে জনসাধারনকে জোরপূর্বক রাজ্যের কার্যে নিয়োগ করার প্রথাকে পাইক প্রথা বলা হত। প্রথাটি প্রাচীনকালে দক্ষিণ-পূর্ব এশিয়ায় প্রচলিত ছিল বলে বিশ্বাস করা হয়। ১২২৮ সনে আহোমেরা অসম আসার পর প্রথাটির প্রচলন করেন। ১৬০৬ সনে পাইক প্রথার কিছু পরিবর্তন করে মোমাই তামুলী বরবরুয়া পুনরায় প্রচলন করেন। বিজ্ঞ ব্যক্তিরা মত প্রকাশ করেছেন যে, পাইক প্রথা ছিল আহোমের পতনের মূল কারণ। আহোম রাজ্যের রাজবংশের লোক, পুরোহিত, উচ্চ শ্রেনীর লোক ও দাসদের বাদ দিয়ে সকল ১৫ থেকে ৫০ বৎসরের পুরুষকে পাইক বলা হত। স্বর্গদেউ রুদ্র সিংহের রাজত্বকালে রাজ্যের প্রায় ৯০% লোক এই শ্রেনীর অন্তর্গত ছিল।এই প্রথা অণুযায়ী অসমের প্রাপ্তবয়স্ক ব্যক্তিদের রাজ্যের বিভিন্ন কাজে নিয়োগ করা হয়েছিল। এই শ্রেনীর অন্তর্গত ব্যক্তিদের দিয়ে নৌকা তৈরী করা, গৃহ নির্মাণ করা, পথ-ঘাট নির্মাণ করা, রাজস্ব আদায় করা, হাতি ধরা, বন-জঙ্গল পরিদর্শন করা ইত্যাদি কাজ করানো হত।


title: আহোম সাম্রাজ্য

text: গদাধর সিংহ কামরুপে পালাতক অবস্থায় লুকিয়ে থাকার সময় মোগলদের মাটি বা জমির মাপ-জোখ করার পদ্ধতির সহিত পরিচিত হয়েছিলেন। মোগলের সহিত যুদ্ধ সমাপ্ত হওয়ার পর তিনি নিজের রাজ্যে মাপ-জোখ পদ্ধতি অবলম্বন করার নির্দেশ দেন। এই কাজের জন্য কোচবিহার ও বঙ্গ থেকে জরীপকারী ব্যক্তিদের আমন্ত্রন করে অসমে আনা হয়। প্রথমে শিবসাগরে মাপ-জোখের কাজ আরম্ভ করা হয় কিন্তু গদাধর সিংহের মৃত্যুর আগ পর্যন্ত কার্য হয় নাই। গদাধর সিংহের পুত্র রুদ্র সিংহ নগাঁও নামক অঞ্চলে মাপের কার্য আরম্ভ করান। ইতিহাসবিদদের মতে ১২ফুট বাঁশ দিয়ে জমির চতুর্দিক মাপা হত। মাপের একক ছিল লেসা। অর্থাৎ ১লেসা=১৪৪ বর্গফুট ও ১০০লেসা=১বিঘা এবং ৪বিঘা=১পুরা। বর্তমান দিনে অসমে এই একক পদ্ধতিকে ভিত্তি করে জমি মাপ-জোখ করা হয়।


title: আহোম সাম্রাজ্য

text: যুদ্ধ আরম্ভ হওয়ার পূর্বে আহোমেরা ট্রেন নামক উপাস্য দেবতাকে পূজা করিতেন। আহোমদের স্থলসেনা ও নৌসেনার দুইটি বিভাগ ছিল। স্থলসেনার প্রধান সেনাপতিকে ফুকন ও নৌসেনার প্রধানকে পানীফুকন বলা হত। সেনাপতির নিম্নবর্গদের বরনেওগ ও নেওগ বলা হত। যুদ্ধে যাওয়ার সময় আহোম সেনারা কয়েকজন বিজ্ঞপণ্ডিতদের সঙ্গে নিয়ে যেতেন। এদের মধ্যে বেজবরুয়া, দেওধাই ও বাইলুং প্রধান ছিল। বেজবরুয়া শ্রেনীর ব্যক্তিরা সাধারনত যুদ্ধে আহত সৈন্যদের চিকিৎসা করিতেন ও দেওধাই ও বাইলুং গনকের কাজ করিতেন। কোন দিক থেকে আক্রমণ করার প্রয়োজন ও শত্রুরা কোন দিক থেকে আক্রমণ করার সম্ভাবনা বেশী ইত্যাদি গনকেরা পূর্বানুমান করে বলতেন। প্রয়োজন সাপেক্ষে আহোম রাজ্যের মুখ্য বিষয়া যেমন বরফুকন ও বরবরুয়া ইত্যাদি শ্রেনীর ব্যক্তিরা যুদ্ধে অংশ গ্রহণ করিতেন। কখনো স্বয়ং রাজা নিজে যুদ্ধ করিতেন। মুখ্য বিষয়ারা হাতির পিঠে চড়ে যুদ্ধ করিতেন। যুদ্ধের সময় কোন আহোম সেনা যুদ্ধ ছেড়ে আসার অণুমতি ছিলনা। সেনাপতি বা সৈন্য সবার জন্য নিয়ম এক ছিল। পালিয়ে আসা সৈন্যদের কঠোর শাস্তি দেওয়া হত। অন্যান্য সৈন্যদের উপস্থিতে পালাতক সৈন্যকে হত্যা করা হত যাতে এমন ভুল অন্য কেউ না করে।


title: আহোম সাম্রাজ্য

text: প্রথম অবস্থায় আহোমেরা হেংদা,দা ও যাঠি ইত্যাদি অস্ত্র রুপে ব্যবহার করতেন। পরবর্তী সময়ে তাঁরা কামানের ব্যবহার করেন। অসমের কয়েকটি নির্দিষ্ট স্থানে যুদ্ধ সামগ্রী নির্মাণ করা হত। বারুদ প্রস্তুতে আহোমেরা নিপুন ছিল। বারুদ পর্যবেক্ষনকারী ব্যক্তিকে খারঘরীয়াফুকন বলা হত।


title: নিহাদ আওয়াদ

text: নিহাদ আওয়াদ () একজন মার্কিন মুসলিম সংগঠক এবং কাউন্সিল অন অ্যামেরিকান-ইসলামিক রিলেশানস (সিএআইআর) নামক সংগঠনের নির্বাহী পরিচালক ও প্রতিষ্ঠাতা।


title: নিহাদ আওয়াদ

text: নিহাদ আওয়াদ জর্দানের রাজধানী আম্মানে অবস্থিত আম্মান নিউ ক্যাম্প নামক একটি ফিলিস্তিনী শরণার্থী শিবিরে জন্মগ্রহণ করেন। তিনি তার জন্মস্থান শরণার্থী শিবিরে জাতিসংঘ কর্তৃক পরিচালিত সেকেন্ড আম্মান প্রিপারেটর স্কুল ফর বয়েজ, এবং আশরাফিয়েহতে অবস্থিত সালাহেদিন হাই স্কুলে পড়াশুনা করেন। পরে উচ্চশিক্ষার্থে তিনি প্রথমে ইতালি, ও পরে মার্কিন যুক্তরাষ্ট্রে যান।


title: নিহাদ আওয়াদ

text: নিহাদ আওয়াদ ১৯৯০ এর দিকে ইউনিভার্সিটি অফ মিনেসোটায় নির্মাণ প্রকৌশল বিষয়ে পড়াশুনা করেন, এবং তিনি এ সময়ে বিশ্ববিদ্যালয়টির স্বাস্থ্য কেন্দ্রে কর্মরত ছিলেন। আওয়াদ প্রথম উপসাগরীয় যুদ্ধের পর ইসলামিক অ্যাসোসিয়েশান ফর প্যালেস্টাইন (আইএপি) নামক সংগঠনের গণসংযোগ বিষয়ক পরিচালক নিযুক্ত হন।


title: নিহাদ আওয়াদ

text: ১৯৯৫ সালে যুক্তরাষ্ট্রের ওকলাহোমা রাজ্যের ওকলাহোমা সিটি শহরে বোমা হামলা ঘটলে নিহাদ আওয়াদ ঘটনাস্থলে যান এবং উদ্ধারকার্যে অংশগ্রহণ করেন। তিনি ব্যাক্তিগত ভাবে এর গভর্নর ফ্র্যাংক কিটিংয়ের সাথে সাক্ষাত করেন এবং মার্কিন মুসলিম সমাজের পক্ষ থেকে উল্লেখযোগ্য পরিমাণ অর্থ দান স্বরূপ তার হাতে তুলে দেন।


title: নিহাদ আওয়াদ

text: ১৯৯৭ সালে আওয়াদ মার্কিন উপ রাষ্ট্রপতি আল গোরের নেতৃত্বাধীন ওয়াইট হাউজ কমিশন অন এভিয়েশান সেফটি অ্যান্ড সিকিউরিটির মানবাধিকার বিষয়ক উপদেষ্টা সভার সদস্য হিসেবে কাজ করেন।


title: নিহাদ আওয়াদ

text: আওয়াদ নিজ পেশাগত মাত্রা থেকে মার্কিন পররাষ্ট্র মন্ত্রীদ্বয় ম্যাডেলিন অলব্রাইট এবং কলিন পাওয়েলের সাথে সাক্ষাত করেন এবং মার্কিন মুসলিম সমাজের চাহিদা সম্পর্কে তাদেরকে অবহিত করেন।


title: নিহাদ আওয়াদ

text: ১৯৯৪ সালের জুন মাসে ইসলামিক অ্যাসোসিয়েশান ফর প্যালেস্টাইনের সভাপতি ওমার আহমাদ ও অপর কয়েকজন মুসলিম সংগঠক যৌথ ভাবে কাউন্সিল অন অ্যামেরিকান-ইসলামিক রিলেশানস (সিএআইআর) প্রতিষ্ঠা করেন, এবং নিহাদ আওয়াদকে প্রতিষ্ঠানের নির্বাহী পরিচালক হিসেবে নিয়োগ করা হয়। ঐ বছরের মার্চ মাসে ব্যারি বিশ্ববিদ্যালয়ে অনুষ্ঠিত একটি আলোচনা সভায় ফিলিস্তিনে জনকল্যাণমূলক কর্মকান্ড সম্পর্কে উত্থাপিত এক প্রশ্নের জবাবে আওয়াদ বলেন, "আমি ফিলিস্তিনী আন্দোলন হিসেবে প্যালেস্টাইন লিবারেশান অর্গানাইজেশানের (পিএলও) চেয়ে হামাসকে বেশি সমর্থন করি। অবশ্য হামাসে কিছু উগ্রপন্থী রয়েছে, এবং আমরা তাদের বিষয়ে আগ্রহী নই"।


title: নিহাদ আওয়াদ

text: নিহাদ আওয়াদ নিয়মিত ভাবে মার্কিন পররাষ্ট্র দপ্তরের ইন্টারন্যাশনাল ভিসিটর লিডারশিপ প্রোগ্রামে অংশ নিয়ে থাকেন। এই প্রোগ্রামের আওতায় বিভিন্ন দেশ থেকে আগত রাষ্ট্রীয় অতিথিবৃন্দ, সাংবাদিক এবং বুদ্ধিজীবিগণ যুক্তরাষ্ট্রের রাষ্ট্রপতির সাথে সাক্ষাত করে থাকেন, এবং নিহাদ আওয়াদ সেখানে মার্কিন মুসলিম সমাজের প্রতিনিধি হিসেবে অংশ নেন।


title: নিহাদ আওয়াদ

text: ২০০১ সালের সেপ্টেম্বরে টুইন টাওয়ার আক্রমণের কয়েক দিন পর যুক্তরাষ্ট্রের মুসলিম সমাজের একটি প্রতিনিধি দল রাষ্ট্রপতি জর্জ ডব্লিউ বুশের সাথে সাক্ষাতের জন্য ওয়াইট হাউজে আমন্ত্রিত হন। নিহাদ আওয়াদ এই প্রতিনিধি দলের একজন সদস্য ছিলেন।


title: নিহাদ আওয়াদ

text: আওয়াদ ২০০৭ সালে "আ কমন ওয়ার্ড বিটুইন আজ অ্যান্ড ইউ" নামক একটি চিঠিতে স্বাক্ষর করেন, যা যুক্তরাষ্ট্র ভিত্তিক ইসলামী বুদ্ধিজীবিদের তরফ থেকে যুক্তরাষ্ট্রের খ্রিস্টান বুদ্ধিজীবিদের উদ্দেশ্যে লেখা হয়েছিল।


title: নিহাদ আওয়াদ

text: কংগ্রেসম্যান পল ফিন্ডলে যুক্তরাষ্ট্রের মুসলিম সমাজের ইতিহাস বিষয়ে তার রচিত "'সাইলেন্ট নো মোর'" বইয়ে নিহাদ আওয়াদের কথা উল্লেখ করেছেন।


title: নিহাদ আওয়াদ

text: ২০১১ সালের এপ্রিল মাসে রিপাবলিকান কংগ্রেসম্যান ফ্র্যাংক উলফ লিবিয়ার স্বৈরশাসক মুয়াম্মার গাদ্দাফিকে পাঠানো নিহাদ আওয়াদ স্বাক্ষরিত একটি চিঠিকে আলোচনায় নিয়ে আসেন। চিঠিটিতে গাদ্দাফিকে "মহামাণ্য" হিসেবে আখ্যায়িত করে ইসলাম, মুসলিম ও পুরো মানবজাতির প্রতি গাদ্দাফির অবদান, এবং ইসলাম শিক্ষা ও ইসলামী সংস্কৃতির প্রসারে তার কৃতিত্বের ভূয়সী প্রশংসা করে তার প্রতি ধন্যবাদ জ্ঞাপন করা হয়েছিল। এই চিঠি নিয়ে সমালোচনার জবাবে সিএআইআরের মুখপাত্র ইব্রাহিম হুপার বলেন, সিএআইআর লিবিয়ার সরকারের কাছ থেকে কখনও কোন অর্থ সাহায্য গ্রহণ করেনি।


title: এশিয়ান ইউনিভার্সিটি ফর উইমেন

text: এশিয়ান ইউনিভার্সিটি ফর উইমেন দক্ষিণ এশিয়ার ইউনিভার্সিটি যা বাংলাদেশের দুইটি আন্তর্জাতিক বিশ্ববিদ্যালয়ের একটি। বাংলাদেশ সরকার কর্তৃক মঞ্জুরিত জমিতে এটি স্থাপিত এবং এর বর্তমান ক্যাম্পাস তথা নতুন ক্যাম্পাস বন্দর নগরী চট্টগ্রামে অবস্থিত।


title: এশিয়ান ইউনিভার্সিটি ফর উইমেন

text: বিশ্ববিদ্যালয়টির প্রথম একাডেমিক প্রোগ্রাম প্রি-কলেজিয়েট এক্সেস একাডেমি ২০০৮ সালের মার্চ মাসে বাংলাদেশ,ভারত,পাকিস্তান,শ্রীলঙ্কা,নেপাল,কম্বোডিয়ার ১৩০ জন ছাত্রী নিয়ে যাত্রা শুরু করে। প্রথম এক্সেস একাডেমি ক্লাস ২০০৯ সালে উত্তীর্ণ হয় এবং আন্ডারগ্রাজুয়েট প্রোগ্রামে পড়াশুনা শুরু করে। বিশ্ববিদ্যালয়টির বর্তমান শিক্ষার্থীবর্গ বাংলাদেশ, আফগানিস্তান, ভুটান, কম্বোডিয়া, কানাডা, চীন, ভারত, ইন্দোনেশিয়া, মালয়েশিয়া, মায়ানমার, নেপাল, পাকিস্তান, ফিলিস্তিন, শ্রীলঙ্কা, সিরিয়া, ভিয়েতনাম প্রভৃতি ১৬ টি দেশ থেকে এসেছে। বিশ্ববিদ্যালয়টির এর পরকল্পিত ক্যাম্পাসের ডিজাইনার স্থপতি মশি সাফদি।


title: এশিয়ান ইউনিভার্সিটি ফর উইমেন

text: এশিয়ান ইউনিভার্সিটি ফর উইমেন একটি অনুপম ফান্ডিং মডেল দ্বারা পরিচালিত। এর প্রায় পুরোটাই দানের উপর নির্ভরশীল। ৯৯% শিক্ষার্থীকে বৃত্তি প্রদান করে।


title: নোনা জল মিঠে মাটি

text: প্রফুল্ল রায়ের লেখা 'নোনা জল মিঠে মাটি' উপন্যাস টি াংলা ১৩৬৬ সালের আশ্বিন মাসে প্রকাশিত হয়। লেখক উপন্যাস টি ্রেমেন্দ্র মিত্র কে উৎসর্গ করেন। তখন উপন্যাটির নাম ছিল ' দক্ষিণ সমুদ্র', 'নোনা জল মিঠে মাটি' নামটি পরে ্রেমেন্দ্র মিত্রের দেওয়া। এটিই প্রফুল্ল রায়ের উদ্বাস্তু বিষয়ক প্রথম উপন্যাস। সাংবাদিক হিসাবে কর্মরত প্রফুল্ল রায় উদ্বাস্তুদের আন্দামানে গিয়ে যে বাস্তব অভিজ্ঞতা সঞ্চয় করেন তার ভিত্তিতেই উপন্যাস টি রচিত।


title: এসআরআই ইন্টারন্যাশনাল

text:
এসআরআই ইন্টারন্যাশনাল, যেটি স্ট্যানফোর্ড রিসার্চ ইন্সটিটিউট নামে প্রতিষ্ঠিত হয়েছিল, একটি অলাভজনক মার্কিন গবেষণা ইন্সটিটিউট, যার সদর দপ্তর ক্যালিফোর্নিয়ার মেনলো পার্কে। স্ট্যানফোর্ড বিশ্ববিদ্যালয়ের ট্রাস্টিবৃন্দ ১৯৪৬ সালে এটি প্রতিষ্ঠা করেন।
১৯৭০ সালে এটি স্ট্যানফোর্ড বিশ্ববিদ্যালয় থেকে আনুষ্ঠানিকভাবে পৃথক হয়ে যায় এবং ১৯৭৭ সালে এটির নাম করা হয় এসআরআই ইন্টারন্যাশনাল।
এসআরআইতে প্রায় ২৩০০ মানুষ কাজ করে।
এসআরআই এর গবেষণার বিষয়ের মধ্যে রয়েছে বায়োমেডিকেল সায়েন্সেস, রসায়ন এবং ম্যাটেরিয়ালস, কম্পিউটিং, আর্থ এবং স্পেস সিস্টেমস, অর্থনৈতিক উন্নয়ন, শিক্ষা এবং শিখন, শক্তি এবং পরিবেশগত প্রযুক্তি, নিরাপত্তা এবং জাতীয় প্রতিরক্ষা।
এসআরআই ১০০০টির বেশি প্যাটেন্ট রয়েছে।


title: এসআরআই ইন্টারন্যাশনাল

text: ১৯২০ এর দশকে স্ট্যানফোর্ডের অধ্যাপক রবার্ট একলেস সোয়েইন মার্কিন যুক্তরাষ্ট্রের পশ্চিমে একটি গবেষণা ইন্সটিটিউট প্রতিষ্ঠার প্রস্তাব করেন।


title: ঈশ্ব‌রের সিংহাসন

text: ঈশ্ব‌রের সিংহাসন বা সৃষ্টিকর্তার সিংহাসন হচ্ছে ইব্রাহিমীয় ধর্ম বিশেষ করে ইসলাম, খ্রিস্টান এবং ইহুদি ধর্মে বর্ণিত পরম প্রভুর অবস্থানস্থল। মুসলমানগণ এটাকে বলে আল্লাহর আরশ (আরবিতে আল-আরশ), খ্রিস্টানদের কাছে থ্রোন অব গড (throne of God) বা ঈশ্বরের সিংহাসন এবং ইহুদিদের কাছে আরাবত নামে পরিচিত। পবিত্র ধর্মগ্রন্থসমূহে ঈশ্ব‌রের সিংহাসনের কথা বলা হয়েছে। ইব্রাহিমীয় ধর্মমতানুসারে, এটি সপ্তম স্বর্গের উপরে অবস্থিত।


title: ঈশ্ব‌রের সিংহাসন

text: ইসলাম ধর্মমতে আরশ মঞ্জিল (আরবী: العرش ইংরেজীঃ Al-ʿArsh) হচ্ছে আল্লাহ সুবহানু তায়ালার সব থেকে বড় সৃষ্টি। মুসলমানগণ বিশ্বাস করেন আল্লাহ তার ক্ষমতার নিদর্শন স্বরূপ আরশ মঞ্জিল সৃষ্টি করেছেন। কিছু মুসলিম বিশ্বাস করেন, আল্লাহ আরশকে তার ক্ষমতার নিদর্শ‌ন ও বাসস্থান উভয় হিসেবে সৃষ্টি করেছেন;, কিছু মুসলিম বিশ্বাস করেন যে, আল্লাহ শুধুমাত্র তার ক্ষমতার নিদর্শ‌ন হিসেবে আরশকে সৃষ্টি করেছেন, বাসস্থান হিসেবে নয়; এবং কিছু মুসলিম একে আল্লাহর মহত্ত্বে‌র রুপক বলে মনে করেন। আল কুরআনের ২৫ জায়গায় আরশ মঞ্জিলের উল্লেখ আছে। কুরআনের কয়েকটি আয়াতের (বাক্য) ভাবানুবাদ হল,


title: ঈশ্ব‌রের সিংহাসন

text: আল কোরআনে আল্লাহর সিংহাসন বা কুরসি সম্পর্কে সুরা বাকারায় আয়াতুল কুরসি নাজিল হয়েছে। এই আয়াতে আল্লাহর নাম "আল-হাইয়্যু", "আল-কাইয়ুম" এর কথা বলা হয়েছে। হাদিসে আছে, রসুল (সঃ) বলেছেন, প্রতি নামাজের পর যে ব্যক্তি আয়াতুল কুরসি পাঠ করবে তার পুরষ্কার জান্নাত এবং এটা পাঠ করলে শয়তানের হাত থেকে পরিত্রাণ লাভ করা যায়।. হাদিস থেকে জানা যায় আরশ মঞ্জিলের অবস্থান সর্বোচ্চ জান্নাত 'জান্নাতুল ফিরদাউস'এর উপরে।


title: ঈশ্ব‌রের সিংহাসন

text: নতুন বাইবেল বা নিউ টেস্টামেন্টে থ্রোন অব গডকে কয়েক রূপে বর্ণনা করা হয়েছে। দাউদের সিংহাসন, থ্রোন অব গ্লোরি, থ্রোন অফ গ্রেস এবং আরো অনেক । ইহুদি ধর্মে বর্ণিত স্বর্গকেও" নতুন বাইবেলে গডের সিংহাসন হিসেবে বর্ণনা করা হয়েছে।


title: ঈশ্ব‌রের সিংহাসন

text: মিকাইয়াহ (১ রাজা ২২, ১৯), ইসাইয়া (ইসাইয়া ৬), ইজিকিয়েল (ইজিকিয়েল ১)) এবং দানিয়েল (দানিয়েল ৭,৯) সবাই ঈশ্বরের সিংহাসনের কথা উল্লেখ করেছেন।.


title: ঈশ্ব‌রের সিংহাসন

text: হিন্দু ধর্মের বৈষ্ণব মতে ভগবান বিষ্ণুর সিংহাসন হচ্ছে শেষ(সংস্কৃতঃ शेष) বা শেষনাগ(शेषनाग)। শেষ'কে অনেক সময় অনন্ত শেষ বা আদি শেষ(आदिशेष) নামেও ডাকা হয়। সাধারনত শেষনাগ সম্পর্কে মন্তব্য করা হয় এটি বিশাল দুগ্ধসাগরে ভাসমান একটি কুন্ডলী পাকিয়ে থাকা সাপ, যেখানে বিষ্ণু শুয়ে থাকেন। তিনি কখনো পাঁচ বা সাত মাথা আবার কখনো হাজার মাথা নিয়ে আবির্ভূত হন।


title: অ্যালব্রেচ্‌ট কোসেল

text: লুডউইগ কার্ল মার্টিন লিওনার্দ অ্যালব্রেচ্‌ট কোসেল একজন জার্মান প্রাণরসায়নবিজ্ঞানী এবং জিনতত্ত্ব অধ্যয়নের অন্যতম পথিকৃৎ। নিউক্লিক এসিডের রাসায়নিক গঠনের জন্য তিনি ১৯১০ সালে চিকিৎসাবিজ্ঞানে নোবেল পুরস্কার লাভ করেন।


title: বিশ্ব ক্রিকেট লীগ

text: আইসিসি বিশ্ব ক্রিকেট লীগ একগুচ্ছ আন্তর্জাতিক পর্যায়ের একদিনের ক্রিকেট প্রতিযোগিতাবিশেষ। টেস্ট মর্যাদা বহির্ভূত জাতীয় ক্রিকেট দলসমূহ এ প্রতিযোগিতায় অংশগ্রহণ করে থাকে। আন্তর্জাতিক ক্রিকেট কাউন্সিল এ প্রতিযোগিতাটি পরিচালনা করে। লীগ পদ্ধতিতে অনুষ্ঠিত এ প্রতিযোগিতায় আইসিসি’র সকল সহযোগী ও অনুমোদিত সদস্য প্রতিদ্বন্দ্বিতা করে। এর মাধ্যমে দলগুলোর বিভাগভিত্তিক পর্যায়ে উত্তোরণ ও অবনমন ঘটে। দু’টি প্রধান উদ্দেশ্যকে ঘিরে লীগ পদ্ধতি প্রয়োগ করা হয়েছে। আইসিসি’র সকল সহযোগী ও অনুমোদিত সদস্য দলের বিশ্বকাপে খেলার যোগ্যতা অর্জন। আন্তর্জাতিক পর্যায়ের একদিনের খেলাগুলোয় সমমানের দলের সাথে অংশগ্রহণের সুযোগ ঘটানো।


title: বিশ্ব ক্রিকেট লীগ

text: ২০০৯-১৩ মৌসুমের আইসিসি বিশ্ব ক্রিকেট লীগের দ্বিতীয় পর্যায়ের প্রতিযোগিতাটি ২০০৯ সালে অতিরিক্ত আরও তিনটি বিভাগ নিয়ে কার্যক্রম শুরু করে।


title: বিশ্ব ক্রিকেট লীগ

text: ১৬ জুন, ২০১৪ তারিখ পর্যন্ত আন্তর্জাতিক ক্রিকেট কাউন্সিল প্রদত্ত র‌্যাঙ্কিং:


title: বিশ্ব ক্রিকেট লীগ

text:
!colspan=6|২০০৭-০৯
!rowspan=2 width=10%|বিস্তারিত
!rowspan=2 width=15%|স্বাগতিক দেশ
!rowspan=2 width=15%|চূড়ান্ত খেলার মাঠ
!colspan=3|চূড়ান্ত খেলা
!width=18%|বিজয়ী
!width=24%|ফলাফল
!width=18%|রানার-আপ
!colspan=6|২০০৯-১৪
!colspan=6|২০১২-১৮
স্কোরকার্ড


title: রেবেকা (১৯৪০-এর চলচ্চিত্র)

text: রেবেকা () ১৯৪০ সালের আমেরিকান মনস্তাত্ত্বিক নাট্য-থ্রিলার চলচ্চিত্র। অ্যালফ্রেড হিচকক পরিচালিত প্রথম আমেরিকান প্রকল্প এবং ডেভিড ও. সেল্জনিকের সাথে চুক্তির অধীনে উৎপাদিত প্রথম চলচ্চিত্র। চলচ্চিত্রের চিত্রনাট্য ড্যাফনি দ্যু মারিয়েই-এর ১৯৩৮ সালের উপন্যাস অবলম্বনে ফিলিপ ম্যাকডোনাল্ড এবং মাইকেল হোগানের অভিযোজনের উপর ভিত্তি করে জোয়ান হ্যারিসন ও রবার্ট ই. শেরউডের একটি সংস্করণ ছিলো। ডেভিড ও. সেল্জনিক প্রযোজিত চলচ্চিত্রে অভিনয়ে ছিলেন, লরেন্স অলিভিয়ার, জোয়ান ফরটেইন, জর্জ স্যান্ডার্স এবং জুডিথ এন্ডারসন।


title: রেবেকা (১৯৪০-এর চলচ্চিত্র)

text: সাদা-কালো এই চলচ্চিত্রে একটি গোথিক কাহিনীর বয়ান দেয়া হয়েছে। চলচ্চিত্রে ম্যাক্সিম ডি উইন্টারের প্রথম স্ত্রী, রেবেকাকে কখনই দেখানো হয় না, যিনি গল্প শুরু করার আগেই মারা যান।


title: রেবেকা (১৯৪০-এর চলচ্চিত্র)

text: ম্যাক্সিম দ্যু উইন্টার একজন অভিজাত বিপত্নীক। স্ত্রীর মৃত্যুর পর তিনি দ্বিতীয় বিয়ে করেন এক তরুণীকে। অনাথ এই তরুণীর (যার নাম চলচ্চিত্রে কখনোই উল্লেখ করা হয় নি) সাথে পরিচয়ের পরই ম্যাক্সিমের প্রেম হয় এবং তারা দ্রুত বিয়ে করে। বিয়ের পর ম্যাক্সিম তার স্ত্রীকে গ্রামের প্রসাদবাড়িতে ইংল্যান্ডের ম্যান্ডারলিতে নিয়ে আসেন। সেখানে সব গৃহকর্তী এই তরুণীকে সাদরে আমণ্ত্রণ জানায় তবে ম্যাক্সিমের আগের স্ত্রী রেবেকা'র গৃহকর্তী মিসেস ডেনভারস্ তাকে অপছন্দ করেন। ডেনভারস্ এখনো মৃত রেবেকার স্মৃতি মনে ধরে রেখেছেন এবং ইচ্ছাকৃতভাবে ম্যাক্সিমের নতুন স্ত্রীর সাথে রেবেকা'র তুলনা করতে শুরু করেন। মিসেস দ্যু উইন্টার ক্রমশ উপলব্ধি করেন তিনি এ-বাড়ির গৃহকর্তী হলেও এই বাড়িকে ঘিরে রয়েছে মৃত রেবেকার আত্মা! শুরু হয় মৃত এক সত্তার বিরুদ্ধে জীবীত প্রাণের টিকে থাকার প্রচেষ্টা।যথাবিহিত চলচ্চিত্রে হিচকক'র ক্যামিও উপস্থিতি রয়েছে, চলচ্চিত্রের শেষের দিকে জ্যাক ফ্যাভেল যখন ফোন করতে যায় তখন ফোন বুথের পাশ দিয়ে তাকে হেঁটে যেতে দেখা যায়।


title: রেবেকা (১৯৪০-এর চলচ্চিত্র)

text: "রেবেকা" দুটি একাডেমি পুরস্কার জিতেছে এবং আরো নয়টি বিভাগের জন্য মনোনীত হয়েছিল:


title: রেবেকা (১৯৪০-এর চলচ্চিত্র)

text: "রেবেকা" এএফআই কর্তৃক দু'বার তাদের এএফআই ১০০ বছরের... ধারাবাহিক-এ সম্মানিত হয়েছে।স্ট্রিমিং অডিও


title: সুজি

text:
সুজি বা সেমলিনা (ইংরেজি: Semolina) হল গম থেকে তৈরি একপ্রকার প্রক্রিয়াজাত খাদ্য উপাদান, যা দ্বারা প্রধানত বিভিন্ন প্রকার মিষ্টান্ন তৈরি করা হয়| গম ছাড়াও চাল এবং ভুট্টা থেকেও এটি তৈরি করা হয়|
সুজি শব্দটি ইতালীয় সেমোলা শব্দ থেকে এসেছে; যার অর্থ হল 'তুষ'। এই শব্দটি এসেছে প্রাচীন ল্যাটিন ‘সিমিলা’ শব্দ থেকে। যার অর্থ ময়দা।


title: সুজি

text: আধুনিক ময়দা উৎপাদন ব্যবস্থায় গম থেকে ময়দা প্রস্তুত করাতে খাঁজকাটা ইস্পাতের রোলার ব্যবহার করা হয়। রোলারগুলো এমনভাবে স্থাপন করা হয় যাতে তাদের মধ্যে গমের দানার চেয়ে সামান্য কম ফাকা থাকে। মিলের মধ্যে যখন গম দেয়া হয় তখন এই ইস্পাতের রোলারগুলো গমের উপর থেকে তুষ ও অঙ্কুর আলাদা করে ফেলে। সাথে সাথে গমের শর্করার অংশটুকু মোটা দানায় ভেঙে যায়। চালুনির মাধ্যমে এই দানাগুলো আলাদা করে নিয়ে সুজি প্রস্তুত করা হয়।


title: সুজি

text: ডুরাম বা ম্যাকরনি গম দিয়ে যে সুজি প্রস্তুত করা হয় তা সাধারনত হলুদ বর্ণের হয়। গম ছাড়াও অন্যান্য খাদ্যশস্য থেকেও সুজি প্রস্তুত করা হয়। যেমন চালের সুজি বা ভুট্টার সুজি।


title: সুজি

text:
সুজি সিদ্ধ করে পরিজ বানানো হয়। দক্ষিণ ভারতে সুজি দিয়ে রাভা দোসা ও প্রস্তুত করা হয়। মাছ ভাজার পূর্বে তার উপরে আবরন হিসাবেও সুজি ব্যবহার করা হয়।
পশ্চিম আফ্রিকায় সুজি একটি অন্যতম প্রধান খাদ্য। বিশেষ করে নাইজেরিয়ার জনগন মাংস ও স্যুপের সাথে দুপুরের ও রাতে প্রধান খাবার হিসাবে ব্যবহার করে। হারসা নামক একপ্রকার কেক তৈরীতেও সুজি ব্যবহার করা হয়।


title: সুজি

text: বেকিং এর পর এর আঠালো ভাব দূর করার জন্য সুজি ব্যবহার করা হয়। রুটি প্রস্তুত করতে সামান্য পরিমানে ডুরাম সুজি এর স্বাদ বৃদ্ধি করে।


title: আল-শিফা হাসপাতাল

text: আল-শিফা হাসপাতাল (আরবি: মুস্তাশফা আল-শিফা) হল ফিলিস্তিনে গাজার সবচেয়ে বৃহত্তম হাসপাতাল, যেটি গাজায় উত্তর রিমাল নামক শহরে অবস্থিত| হাসপাতালটির বর্তমান পরিচালকের নাম খালেদ হাসান|


title: মেহেদী শরীফি

text: মেহেদী শরীফি (ইংরেজী: Mehdi Sharifi; ) (জন্ম: ১৬ আগষ্ট ১৯৯২), হলেন একজন ইরানি ফুটবলার; যিনি বর্তমানে সেপাহান এর হয়ে ইরান প্রো লীগ ফুটবল প্রতিযোগিতায় ফরয়ার্ড হিসেবে খেলছেন।


title: ইয়াণ্ডাবু সন্ধি

text:
ইয়াণ্ডাবু সন্ধি বা ইয়াণ্ডাবু চুক্তিপত্র (; ) প্রথম অ্যাংলো-বর্মি যুদ্ধ সমাপ্তের পর স্বাক্ষরিত শান্তির চুক্তিপত্রের নাম। ১৮২৬ সালের ২৮ ফেব্রুয়ারি তারিখে এই সন্ধি স্বাক্ষরিত হয়। ব্রিটিশ বাহিনীর তরফ থেকে "সার আর্চিবল্ড ক্যাম্পবেল" ও ব্রহ্মদেশের তরফ থেকে লেগাইংগয়ের রাজ্যপাল "মহা মিন লা কিয় টিন" এই চুক্তিপত্রে স্বাক্ষর করেন। চুক্তিপত্র সাক্ষরিত হওয়ার সময় ব্রিটিশ বাহিনী রাজধানী আভা থেকে ৪০ কি.মি. দূরত্বে ইয়াণ্ডাবু নামক স্থানে উপস্থিত ছিল। এই সময়ে ব্রিটিশ বাহিনী তাদের শর্ত মেনে নিয়ে চুক্তিপত্রে স্বাক্ষর করার জন্য বর্মিদের বাধ্য করেছিল।
ইয়াণ্ডাবু সন্ধির শর্তসমূহ ছিল নিম্নরুপ:
(১) অসম, মণিপুর, আরাকান ও টেনাসরিম সহ শালউইন নদীর দক্ষিণ উপত্যকা ব্রিটিশদের হাতে ন্যাস্ত করা।
(২) কাছাড় ও জৈন্তিয়া অঞ্চলে হস্তক্ষেপ না করা।
(৩) যুদ্ধের ক্ষতিপূরণ হিসেবে ১০ লক্ষ ব্রিটিশ পাউন্ড চারটি কিস্তিতে ব্রিটিশদের পরিশোধ করা।
(৪) আভা ও কলকাতার মাঝে স্থায়ী ব্রিটিশ প্রতিনিধি নিয়োগ করা।
(৫) ব্রিটিশদের সঙ্গে বাণিজ্যিক চুক্তিতে স্বাক্ষর করা।


title: ইয়াণ্ডাবু সন্ধি

text: ব্রিটেনের ইতিহাসে এই যুদ্ধটি ছিল সবচেয়ে ব্যয়বহুল যুদ্ধ। চুক্তি স্বাক্ষরের পরে যুদ্ধের অবসান ঘটে। সরকারি হিসাব অনুযায়ী, ১৫ হাজার ভারতীয় ও ইংরেজ সৈন্য প্রথম অ্যাংলো-বর্মি যুদ্ধে নিহত হয়েছিল। এই যুদ্ধে ব্রিটেনের সর্বমোট ৫০ লক্ষ পাউন্ড খরচ হয়েছিল যা ১৮৩৩ সালে ব্রিটিশ শাসন ব্যবস্থাকে তীব্র অর্থনৈতিক সংকটে নিক্ষেপ করেছিল।


title: ইয়াণ্ডাবু সন্ধি

text: এই চুক্তির পর থেকে ব্রহ্মদেশের মানদের স্বাধীনতার অবসান ঘটে। চুক্তিমতে ১০ লক্ষ ব্রিটিশ পাউন্ড পরিশোধ করার ফলে মান সাম্রাজ্যে তীব্র অর্থনৈতিক সঙ্কট দেখা দেয়। এরপর ব্রিটিশরা মান সাম্রাজ্যের সঙ্গে আরও দুইবার যুদ্ধে লিপ্ত হয়। ১৮৮৫ সালের মধ্যে ব্রিটিশরা সমস্ত ব্রহ্মদেশ অধিকার করে নেয়।


title: বঙ্গমাতা

text: বাংলা মা অথবা বঙ্গমাতা বাংলা রেঁনেসার যুগে বঙ্গভূমির কল্পিত একটি ব্যক্তি রূপ। পরবর্তীতে বাঙালী জাতীয়বাদীরা এই বাংলা মা বিষয়টি ব্যাপকভাবে ব্যবহার শুরু করে। বাংলা কবিতা, সাহিত্য, দেশাত্ববোধক গানে বাংলা মা প্রজাতন্ত্রের স্বরূপ হিসেবে চিত্রিত হয়েছে। বাংলাদেশের জাতীয় সংগীত আমার সোনার বাংলা রচয়িতে রবীন্দ্রনাথ ঠাকুর তার বিভিন্ন লেখায় একাধিকবার বাংলাকে মা হিসেবে সম্বোধন করেছেন। ভারতে ভারত মাতা বলে একই ধরণের একটি চরিত্র বর্ণনা করা হয়। অনেক সময় চিত্র শিল্পে ভারত মাতাকে শারিরীকভাবে ফুটিয়ে তোলা হয়। মাদার ইন্ডিয়া তেমনি এক উল্লেখযোগ্য শিল্পকর্ম। কিন্তু বাংলা মা কে সেভাবে কোন শিল্পকর্ম মাধ্যমে শারিরীকভাবে দৃশ্যায়িত করা হয় নাই।


title: বঙ্গমাতা

text: ১৯০৫ সালে ব্রিট্রিশ ভারতের শাসকগণ বাংলাকে ভেঙে দুই টুকরো করার উদ্যোগ নেয় যা বঙ্গভঙ্গ নামে সুপরিচিত। অনেক বাঙালী সাহিত্যিক, বুদ্ধিজীবী স্বাংস্কৃতিক এবং রাজনৈতিক আন্দোলনে সম্পৃক্ত হয় এবং বঙ্গভঙ্গের বিরোধিতা করে। সেই সময় থেকে বাংলা দেশাত্ববোধক গানে বাংলা মা গুরুত্ব পেতে শুরু করে। দ্বিজেন্দ্রলাল রায় রচিত "ধন ধান্য পুষ্পে ভরা" এবং "বঙ্গ আমার জননী আমার" সহ বহু দেশাত্ববোধক সংগীত রচিত হয়।


title: বঙ্গমাতা

text: ১৯৭১ সালে বাংলাদেশের মহান মুক্তিযুদ্ধ চলাকালীন সময়ে অস্থায়ী সম্প্রচারণ কেন্দ্র, স্বাধীন বাংলা বেতার কেন্দ্র দেশাত্ববোধক বাংলা সংগীত প্রচার করে মুক্তিযুদ্ধদের অনুপ্রাণিত করতে থাকে। এই উদ্যোগ সেই সময় ব্যাপক সাড়া পায়। কিছু গান যেমন, "জন্ম আমার ধন্য হলো মাগো", "বাংলা মোদের বাংলা মা, আমরা তোমার কোটি সন্তান", "মোরা একটি ফুলকে বাঁচাবো বলে যুদ্ধ করি" ইত্যাদি গানগুলোতে বাংলা মায়ের ভাবনা ফুটে ওঠে। এই কালজয়ী গান গুলো এখনো বাংলার আপামর জনসাধারণকে মুক্তির জন্য উজ্জীবীত করে। বাংলা মা এখন সকল ধরণের স্বৈরাচারী শাসনের বিরুদ্ধে স্বাধীনতা ও গণতন্ত্রের মূর্ত প্রতীক।


title: তেগুসিগালপা

text:
তেগুসিগালপা ( বা "তেহুসিয়ালপা", আনুষ্ঠানিক নাম তেগুসিগালপা, কেন্দ্রীয় জেলার পৌরসভা Spanish: "Tegucigalpa, Municipio del Distrito Central" or "Tegucigalpa, M.D.C."), সাধারণভাবে তেগুস নামে পরিচিত। হন্ডুরাসের রাজধানী।
১৫৭৮ সালের ২৯ সেপ্টেম্বর মধ্য আমেরিকা অঞ্চলে ঔপনিবেশিক স্পেনীয়দের হাতে এই শহর স্থাপিত হয়। পরবর্তীকালে রাষ্ট্রপতি "Marco Aurelio Soto" ৩০ অক্টোবর, ১৮৮০ সালে এই শহরকে হন্ডুরাসের রাজধানী হিসাবে ঘোষণা করেন।
1982 সালে প্রণীত হন্ডুরাসের বর্তমান সংবিধান অনুযায়ী,২টি শহর "তেগুসিগালপা" [ক] এবং "কোমায়াহুয়েলা" [খ] মিলে সংবিধানের অনুচ্ছেদ ৮ এবং ২৯৫ অধীনে কেন্দ্রীয় জেলা [গ] হিসাবে , স্থায়ী জাতীয় রাজধানী ঘোষণা করা হয়।


title: এশিয়া (দ্ব্যর্থতা নিরসন)

text: এশিয়া ইউরেশিয়ার মধ্য ও পূর্ব অংশ ধারণকারী একটি ভৌগোলিক মহাদেশ।


title: এশিয়া (দ্ব্যর্থতা নিরসন)

text: এশিয়া আরোও বোঝাতে পারে:


title: ইসলাম: এম্পায়ার অব ফেইথ

text: ইসলাম: এম্পায়ার অব ফেইথ (ইংরেজি: Islam: Empire of Faith , বাংলা: ইসলাম: বিশ্বাসের সম্রাট) হল ২০০০ সালে নির্মিত একটি প্রামাণ্য ধারাবাহিক তথ্যচিত্র, যাতে নবী মুহাম্মদ (সাঃ) থেকে শুরু করে উসমানীয় সাম্রাজ্য পর্যন্ত ইসলামের ইতিহাস বিস্তারিতভাবে দেখানো হয়েছে। প্রামাণ্যচিত্রটিতে ধারাবর্ণনা করেছেন প্রখ্যাত অভিনেতা বেন কিংসলি এবং সম্পূর্ণ প্রামাণ্যচিত্রটি তিনটি ডিভিডি অথবা এনটিএসসি ফরমেটে দুইটি ভলিউম আকারে পাওয়া যায়।


title: ইসলাম: এম্পায়ার অব ফেইথ

text: ধারাবাহিকটির প্রথম পর্বে দেখানো হয়েছে নবী মুহাম্মদ (সাঃ) এর ইতিহাস, দ্বিতীয় পর্বে প্রাথমিক খলিফাগণ, ক্রুসেড যুদ্ধসমূহ ও মঙ্গোলীয় অভিযান এবং তৃতীয় পর্বে ওসমানীয় সাম্রাজ্য এবং ইরানী সফভীয় রাজবংশ বিস্তারিত দেখানো হয়েছে।


title: ঈদ, নরওয়ে

text: ঈদ নরওয়ের সগন অগ ফজরদানের একটি পৌরসভা। এটি ঐতিহ্যবাহী জেলা নর্ডফজরডে অবস্থিত। ঈদ অঞ্চলটি অপেরা, ফজর্ড ঘোড়া, কেনাকাটা এবং হাইকিং সুবিধার জন্য সুপরিচিত। এই অঞ্চল কৃষিপ্রধান হলেও ব্যবসা-বাণিজ্যও এখানে সমান গুরুত্বপূর্ণ। ১৮৩৮ সালের ১ জানুয়ারি ঈদ পৌরসভা হিসেবে প্রতিষ্ঠিত হয়।


২০১৪ আইসিসি বিশ্ব ক্রিকেট লীগ চতুর্থ বিভাগ এক ধরনের সীমিত ওভারের ক্রিকেট প্রতিযোগিতা। ২১ জুন, ২০১৪ তারিখ থেকে ২৮ জুন, ২০১৪ তারিখ পর্যন্ত সিঙ্গাপুরে অনুষ্ঠিত হয়। এ প্রতিযোগিতাটি আইসিসি বিশ্ব ক্রিকেট লীগ প্রতিযোগিতার অন্যতম অংশ ও ২০১৯ সালের ক্রিকেট বিশ্বকাপ প্রতিযোগিতায় দল বাছাইকল্পে এ প্রতিযোগিতার আয়োজন করা হয়েছে।


title: ২০১৪ আইসিসি বিশ্ব ক্রিকেট লীগ চতুর্থ বিভাগ

text:
২০১২ সালের আইসিসি বিশ্ব ক্রিকেট লীগের চতুর্থ বিভাগ, ২০১৩ সালের তৃতীয় বিভাগ ও ২০১৪ সালের পঞ্চম বিভাগের ফলাফল থেকে নিম্নবর্ণিত দলসমূহ অংশগ্রহণ করে:
সর্বাধিক রান সংগ্রহকারী পাঁচজন খেলোয়াড়ের তালিকা ছক আকারে নিম্নে দেখানো হলো:
"সূত্র: ক্রিকইনফো"


text:
শীর্ষস্থান পাঁচজন উইকেটলাভকারীর তালিকা নিম্নের ছকে দেখানো হলো:
"সূত্র: ক্রিকইনফো"


text: প্রতিযোগিতা সমাপণান্তে দলগুলো অবস্থান নিম্নরূপ:


title: ইয়ামামার যুদ্ধ

text: ইয়ামামার যুদ্ধ ৬৩২ সালের ডিসেম্বরে বর্তমান সৌদি আরবের ইয়ামামা নামক স্থানে মুসলিম ও স্বঘোষিত নবী মুসায়লিমার পক্ষের লোকদের মধ্যে সংঘটিত হয়। এই যুদ্ধ রিদ্দার যুদ্ধের একটি অংশ ছিল।


title: ইয়ামামার যুদ্ধ

text: মুহাম্মদ (সা) এর মৃত্যুর পর অনেক আরব গোত্র মদিনার বিরুদ্ধে বিদ্রোহ করে। খলিফা আবু বকর বিদ্রোহীদের মোকাবেলা করার জণ্য ১১টি সেনাদল গঠন করেন। তিনি ইকরিমা ইবনে আবি জাহলকে একটি সেনাদলের অধিনায়ক নিযুক্ত করেন। তাকে আদেশ হয় যাতে তিনি মুসায়লিমার সেনাদের সাথে ইয়ামামায় সাক্ষাত করে। তবে তাকে আক্রমণ থেকে বিরত থাকতে বলা হয়। তার সেনাসংখ্যা আক্রমণের জন্য যথেষ্ট ছিল না। অন্যান্য ক্ষুদ্র বিদ্রোহীদের মোকাবেলা করার পর খালিদকে এই অভিযানের দায়িত্ব দেয়া হয়। ইকরিমাকে নিয়োগের উদ্দেশ্য ছিল যাতে মুসায়লিমাকে ইয়ামামায় আটকে রাখা যায়। তার উপস্থিতিতে মুসায়লিমা আক্রমণের আশঙ্কায় নিজ শিবির ত্যাগ করতে সক্ষম হয়নি। মুসায়লিমার এমতাবস্থায় খালিদ উত্তর মধ্য আরবের বিদ্রোহী গোত্রগুলোকে মোকাবেলার জন্য সুযোগ পেয়ে যান। ইকরিমা অগ্রসর হয়ে ইয়ামামা অঞ্চলে শিবির স্থাপন করেন।


title: ইয়ামামার যুদ্ধ

text: তার শিবিরের স্থান জানা যায়নি। এই শিবির থেকে তিনি বনি হানিফা গোত্রের উপর নজর রাখেন এবং খলিফার নির্দেশের অপেক্ষায় ছিলেন। খলিফা খালিদকে মুসায়লিমার বিরুদ্ধে প্রেরণ করেন। পাশাপাশি শুরাহবিল ইবনে হাসানার সেনাদের কমান্ডও তার উপর ন্যস্ত করা হয়। খালিদ বুতার দিকে যাত্রা করেন। সেখানে তার পুরনো সেনাদল তার অপেক্ষায় ছিল। ইতিমধ্যে খলিফা শুরাহবিলকে খালিদের অধীনে কাজ করার আদেশ দিয়ে চিঠি পাঠান। মুসায়লিমা তার ৪০,০০০ সেনা নিয়ে আকরাবার সমভূমিতে শিবির করেছে এ সংবাদ খালিদ জানতে পারেন। ইতিপূর্বে মুসায়লিমার সেনারা ইকরিমা ও শুরাহবিলকে পরাজিত করেছিল।


title: ইয়ামামার যুদ্ধ

text: খালিদের নির্দেশে মুসলিমরা অগ্রসর হয়। মুসলিমরা পুরো শক্তি নিয়ে প্রতিপক্ষের উপর হামলা চালায়। কিন্তু যুদ্ধ ভারসাম্য অবস্থায় চলে আসে। এরপর যুদ্ধের দ্বিতীয় পর্যায়ে মুসলিমরা সফল হয়।


title: ইয়ামামার যুদ্ধ

text: মুসায়লিমার সেনাবাহিনীর এক চতুর্থাংশ এসময় টিকে ছিল। তারা একটি দেয়ালঘেরা বাগানে আশ্রয় নেয়। তাদের ডান পাশের কমান্ডার মুহাকিম পিছু হটতে সক্ষম হয়। মুসলিমরা এখানে উপস্থিত হলে মুসায়লিমাসহ ৭,০০০ এর কিছু বেশি বিদ্রোহী সৈনিক এতে উপস্থিত ছিল। বিদ্রোহীরা গেট বন্ধ করে দেয়। ফলে মুসলিমরা ভেতরে গিয়ে লড়াই করতে সক্ষম ছিল না।


title: ইয়ামামার যুদ্ধ

text: এসময় মুসলিম সৈনিক আল বারা ইবনে মালিক তার অনুসারীদের নিয়ে দেয়াল টপকে যাওয়ার জন্য আহ্বান করেন যাতে ভেতর থেকে গেট খুলে দেয়া যায়। সৈনিকরা এরপর বাগানের ভেতর ঢুকে পড়ে ও গেট খুলে দেয়। এরপর যুদ্ধের চূড়ান্ত পর্যায় সম্পন্ন হয়।


title: ইয়ামামার যুদ্ধ

text: এসময় লড়াই ভয়াবহ আকার ধারণ করে। মুসায়লিমা তখনও লড়াই করছিল। মুসায়লিমা ওয়াহশি ইবনে হারবের নজরে পড়লে তিনি তার বর্শা মুসায়লিমার দিকে নিক্ষেপ করেন (ইসলাম গ্রহণের পূর্বে উহুদের যুদ্ধে ওয়াহশি একই বর্শা হামজা ইবনে আবদুল মুত্তালিবকে নিক্ষেপ করেছিলেন)। মুসায়লিমার মৃত্যুর সংবাদে বিদ্রোহীদের মনোবল ভেঙে পড়ে। বাকি বিদ্রোহীরা যুদ্ধে নিহত হয়।


title: ইয়ামামার যুদ্ধ

text: এই যুদ্ধ আরব ধর্মত্যাগী বিদ্রোহীদের পতন হিসেবে চিহ্নিত হয়।


title: ইয়ামামার যুদ্ধ

text: ইয়ামামার যুদ্ধ আবু বকরের কুরআন সংকলনে ভূমিকা রাখে। মুহাম্মদ (সা) এর জীবদ্দশায় কুরআনের বিভিন্ন অংশ সাহাবীদের কাছে বিক্ষিপ্ত অবস্থায় লিখিত ছিল। ইয়ামামার যুদ্ধে ৭০০ জন হাফিজ নিহত হন। উমর ইবনুল খাত্তাবের অণুরোধে আবু বকর সমগ্র কুরআন একটি খন্ডে সংকলনের নির্দেশ দেন।


title: আইবিএন টিভি

text: আইবিএন টিভি () পূর্ব আফ্রিকার রাষ্ট্র তানজানিয়ার দারুস সালাম শহরভিত্তিক একটি ইসলামী টেলিভিশন চ্যানেল। চ্যানেলটি ইতরাহ ব্রডকাস্টিং নেটওয়ার্ক এর আওতায় পরিচালিত হয়ে থাকে। এছাড়াও এটি রেডিও মার্ফিয়ার অধিভুক্ত একটি জনপ্রিয় চ্যানেল।


title: নোয়াখালী দাঙ্গা

text: নোয়াখালী দাঙ্গা (নোয়াখালী গনহত্যা, বা, নোয়াখালী হত্যাযজ্ঞ নামেও পরিচিত) হচ্ছে ব্রিটিশ শাসন থেকে ভারত স্বাধীন হওয়ার এক বছর পূর্বে, ১৯৪৬ সালের অক্টোবর-নভেম্বর তৎকালীন ব্রিটিশ ভারতের পূর্ববঙ্গের (বর্তমানে বাংলাদেশ) নোয়াখালী জেলায় স্থানীয়দের দ্বারা সংঘটিত ধারাবাহিক গণহত্যা, ধর্ষণ, অপহরণ, হিন্দুদের জোরপূর্বক ধর্মান্তর, লুটপাট এবং অগ্নিসংযোগের ঘটনা। এতে নোয়াখালী জেলার রামগঞ্জ, বেগমগঞ্জ, রায়পুর, লক্ষ্মীপুর, ছাগলনাইয়া ও সন্দ্বীপ থানা এবং ত্রিপুরা জেলার হাজীগঞ্জ, ফরিদগঞ্জ, চাঁদপুর, লাকসাম ও চৌদ্দগ্রাম থানার অধীনে সর্বমোট প্রায় ২০০০ বর্গকিলোমিটার এলাকা ক্ষতিগ্রস্ত হয়।


title: নোয়াখালী দাঙ্গা

text: তৎকালীন অবিভক্ত নোয়াখালী ছিল বর্তমান বাংলাদেশের নোয়াখালী, লক্ষ্মীপুর, ফেনী নিয়ে এবং অবিভক্ত ত্রিপুরা জেলা ছিল বর্তমান কুমিল্লা, চাঁদপুর ও ব্রাহ্মণবাড়ীয়া অঞ্চল নিয়ে গঠিত।


title: নোয়াখালী দাঙ্গা

text:
হিন্দুদের উপর এই গণহত্যার শুরু হয়েছিল ১৯৪৬ সালের ১০ অক্টোবর কোজাগরি লক্ষ্মী পূজার দিন এবং প্রায় চার সপ্তাহ ধরে অব্যাহত ছিল। এতে প্রায় কমপক্ষে ৫০,০০০ হিন্দু হত্যা করা হয়েছে বলে অনুমান করা হয়। এছাড়া অনেক হিন্দু নারী ধর্ষণের শিকার হন এবং হাজার হাজার হিন্দু নারী-পুরুষদের জোরপূর্বক ইসলাম ধর্মে ধর্মান্তরিত করা হয়। প্রায় ৫,০০০ থেকে ৭,৫০০ বেঁচে থাকা হতভাগ্যকে কুমিল্লা, চাঁদপুর, আগরতলা ও অন্যান্য জায়গার অস্থায়ী আশ্রয় শিবির গুলোতে আশ্রয় দেয়া হয়। এছাড়া প্রায় ৫০,০০০ হিন্দু আক্রান্ত এলাকায় মানবেতর জীবন যাপন করতে থাকে। কিছু এলাকায় হিন্দুদেরকে স্থানীয় মুসলিম নেতাদের অনুমতি নিয়ে চলা ফেরা করতে হত। জোরপূর্বক ইসলামে ধর্মান্তরিতদের কাছ থেকে জোর করে লিখিত রাখা হয়েছিল যেখানে লেখা ছিল তারা স্বেচ্ছায় ধর্মান্তরিত হয়েছে। তাদেরকে একটি নির্দিষ্ট বাড়িতে বা ঘরে আবদ্ধ করে রাখা হত এবং যখন কোন আনুষ্ঠানিক পরিদর্শক দল পরিদর্শনে আসত তখন তাদেরকে ওই নির্দিষ্ট বাড়িতে যাবার অনুমতি দেয়া হত। হিন্দুদেরকে ওই সময় মুসলিম লীগকে চাঁদা দিতে হত যাকে বলা হত জিজিয়া (যা একসময় ভারতবর্ষে প্রচলিত ছিল। মুসলিম শাসন আমলে হিন্দুরা নিজেদের নিরাপত্তার জন্য তৎকালিন শাসকদের জিজিয়া নামক বাড়তি প্রদান করত।)
বঙ্গীয় আইন সভার নোয়াখালী থেকে একমাত্র হিন্দু প্রতিনিধি হারান চন্দ্র ঘোষ চৌধুরী এই দাঙ্গাকে হিন্দুদের প্রতি মুসলিমদের প্রচণ্ড আক্রোশের প্রকাশ বলে বর্ণনা করেন। বাংলার সাবেক অর্থ মন্ত্রী ও কলকাতা বিশ্ববিদ্যালয়ের সাবেক উপাচার্য শ্যামাপ্রসাদ মুখোপাধ্যায় নোয়াখালী দাঙ্গাকে একটি সাধারণ সাম্প্রদায়িক দাঙ্গা হিসেবে দেখানোর বিতর্ককে প্রত্যাখান করেন। তিনি এ ঘটনাকে সংখ্যালঘু হিন্দু সম্প্রদায়ের উপর সংখ্যাগুরু মুসলিমদের সুপরিকল্পিত এবং সুসংঘটিত আক্রমণ বলে বর্ণনা করেন। ৪ নভেম্বর,১৯৪৬ তারিখে ভারত ও বার্মার (বর্তমান মিয়ানমার) আন্ডার সেক্রেটারি আর্থার হেন্ডারসন হাউস অব কমেন্সে উল্লেখ করেন,নোয়াখালী আর ত্রিপুরাজেলার(কুমিল্লা,চাঁদপুর ও ব্রাহ্মণবাড়িয়া সমন্বয়ে ছিল ত্রিপুরা জেলা) মৃতের সঠিক সংখ্যা নির্ণয় সম্ভব হয়নি।এই দুই জেলায় কয়েক হাজার বাড়ি লুট হয়েছে,শুধুমাত্র ত্রিপুরাতেই ৯,৮৯৫ টি ধর্মান্তকরনের ঘটনা নথিবদ্ধ হয়েছে;নোয়াখালীতে যার সংখ্যা অগনিত। এছাড়া হাজার হাজার হিন্দু নারীদের অপহরণ করা হয়েছে।
মহত্মা গান্ধী নোয়াখালীতে ক্যাম্প করেন এবং সাম্প্রদায়িক সম্প্রীতি পুনঃপ্রতিষ্ঠার জন্য নোয়াখালী ও এর আশেপাশের এলাকা গুলো ঘুরে দেখেন। যদিও এই শান্তি প্রতিষ্ঠার চেষ্টা ব্যর্থতায় পর্যবসিত হয়। কংগ্রেস সভাপতি আচার্য্য কৃপালনির স্ত্রী সুচেতা কৃপালনি নোয়াখালিতে নারী উদ্ধার করতে যান। বেঁচে যাওয়া হিন্দুদের আত্মবিশ্বাস চিরতরে নষ্ট হয়ে যায় এবং তারা কোন দিন তাদের নিজেদের গ্রামে স্বাভাবিক জীবনে ফিরে যেতে পারেনি। এর মধ্যে কংগ্রেস নেতৃত্ব ভারত বিভাগ মেনে নেন যার ফলে শান্তি মিশন এবং আক্রান্তদের জন্য ত্রাণ কার্যক্রম পরিত্যক্ত হয়। বেশির ভাগ বেঁচে যাওয়া ও ক্ষতিগ্রস্ত হিন্দুরা তাদের বাড়ি-ঘর ফেলে পশ্চিম বঙ্গ, ত্রিপুরা এবং আসামে চলে আসে।


title: নোয়াখালী দাঙ্গা

text: যখন কলকাতায় দাঙ্গা চলতে থাকে তখন নোয়াখালীতে কোন সহিংসতা হয়নি। যদিও তখন থেকেই আবহাওয়া গরম হতে শুরু করে। কলকাতা দাঙ্গার এক সপ্তাহের মধ্যে এবং নোয়াখালীতে দাঙ্গার ছয় সপ্তাহ পূর্বে কলকাতায় অবস্থিত ইস্টার্ন কম্যান্ড হেডকোয়ার্টার এমন কিছু রিপোর্ট হাতে পায় যেখানে বলা হয়েছিল চট্টগ্রাম ও নোয়াখালীর গ্রাম এলাকায় মুসলিমরা উত্তেজিত অবস্থায় আছে এবং গ্রামের মুসলিমেরা হিন্দু বিদ্বেষ ছড়ানোর লক্ষ্যে নানা ধরেনর ছড়া, পালা, জারিগান, ছন্দবদ্ধ স্লোগান তৈরি করেছে যেগুলো বিভিন্ন হাট-বাজারে গান গেয়ে ও আবৃত্তি করে প্রচার করা হচ্ছে। পাশাপাশি মসজিদ গুলোতে জাতিবিদ্বেষ মূলক বিভিন্ন ছড়া,প্রবচন তৈরি করে প্রচার শুরু করা হয়।এছাড়া বিভিন্ন বক্তৃতা,সমাবেশে উস্কানি ছড়িয়ে হত্যাযজ্ঞের মঞ্চ প্রস্তুত করতে শুরু করে গোলাম সরোয়ার ও তার অনুসারীরা। বৃহত্তর নোয়াখালী অঞ্চল প্রচুর খালবিল-নদী অধ্যুষিত থাকায় এটি অত্যন্ত প্রত্যন্ত এক এলাকা ছিল।দাঙ্গা শুরু হলে পরিকল্পিত ভাবে গ্রামের খাল গুলোর বাঁশের সাকো ভেঙ্গে ফেলা হয় ও রাস্তা খুঁড়ে চলাচল অযোগ্য করা হয় এবং মুসলিম মাঝিরা হিন্দু যাত্রীদের তাদের নৌকায় পারাপারে অস্বীকৃতি জানায়।


title: নোয়াখালী দাঙ্গা

text: ১৯৪৬ সালের ২৯ আগস্ট ছিল ঈদ-উল-ফিতরের; মুসলিমদের সব থেকে বড় ধর্মীয় উৎসবের দিন। সেদিন থেকেই নোয়াখালীর মানুষের মনে আশঙ্কা তীব্র থেকে তীব্রতর হচ্ছিল।পরিকল্পিত ভাবে একটি গুজব ছড়িয়ে দেয়া হল যে,হিন্দু এবং শিখ সম্প্রদায় অস্ত্র হাতে জড় হচ্ছে।ফেনী নদীতে মাছ ধরার সময় কিছু হিন্দু জেলে ও মুসলিমদের মধ্যে সংঘর্ষ হয়। একজন মারা যায় আর আরও দুজন মারত্মক আহত হয়।মুসলিমরা মারণাস্ত্র নিয়ে চর উড়িয়াতে নয় জন হিন্দু জেলেকে আক্রমণ করে। তাদের বেশির ভাগ মারাত্মক জখম হয়। সাত জনকে হাসপাতালে ভর্তি করা হয়েছিল। রামগঞ্জ থানার আওতাধীন বাবুপুর গ্রামের কংগ্রেস নেতার পুত্র দেবীপ্রসন্ন গুহকে মুসলিমরা হত্যা করে। দেবীপ্রসন্নের আরেক ভাই এবং তাদের কর্মচারীকে মারাত্মক ভাবে আহত করে তারা।দেবীপ্রসন্নের বাড়ির সামনে থাকা কংগ্রেস অফিস আগুন দিয়ে জ্বালিয়ে দেয়া হয়। জামালপুরের কাছে মনপুরার চন্দ্রকুমার কর্মকারকে ও ঘোষবাগের হোটেল কর্মচারী যামিনী দে কে হত্যা করা হয়। চর পার্বতীর তাজুমিয়ার হাটে দেবীসিংহপুরের অশু সেনকে নৃশংস ভাবে পেটানো হয়। বাঁশপাড়ার রাজকুমার চৌধুরীকে তার বাড়িতে যাবার পথে মারাত্মক ভাবে পিটিয়ে জখম করে ফেলে রাখা হয়।


title: নোয়াখালী দাঙ্গা

text: ১৯৩৭ সালে মুসলিম পীর পরিবারের বংশধর গোলাম সরোয়ার হুসেনি কৃষক-প্রজা পার্টি থেকে মনোনয়ন নিয়ে বঙ্গীয় আইন পরিষদে নির্বাচিত হন। যদিও ১৯৪৬ সালের নির্বাচনে তিনি মুসলিম লীগ দলের প্রার্থীর নিকট পরাজিত হন। গোলাম সরোয়ারের পিতা এবং পিতামহ খুবই ধার্মিক ব্যক্তি হিসেবে পরিচিত ছিলেন এলাকায় এবং কঠোর ভাবে ধর্মীয় রীতিনীতি মেনে চলতেন। তারা বংশানুক্রমিক ভাবে শ্যামপুরের দিয়ারা শরীফের খাদিম ছিল। দিয়ারা শরীফ ওই এলাকার হিন্দু-মুসলিম সবার কাছেই খুব পবিত্র স্থান হিসেবে গন্য হত। কোলকাতা দাঙ্গার প্রত্যক্ষ সংগ্রাম দিবসের পর থেকেই হুসেনি উস্কানি মুলক বক্তব্য দেয়া শুরু করে এবং মুসলিমদেরকে হিন্দু নিধনে উৎসাহিত করতে থাকে। কিছু এলাকায় মুসলিমরা হিন্দু দোকান-পাট থেকে দ্রব্যাদি কেনা থেকে বিরত থাকে।রামগঞ্জ ও বেগমগঞ্জ পুলিশ স্টেশনের আওতাধীন এলাকার নৌকার মুসলিম মাঝিরা হিন্দু যাত্রীদেরকে পারাপার করতে অস্বীকৃতি জানায়। সেপ্টেম্বরের প্রথম সপ্তাহে মুসলিমরা সাহাপুরের হিন্দু দোকান-পাট লুট করে। কোলকাতা থেকে যে সকল হিন্দু তাদের গ্রামে দুর্গা পূজার ছুটি কাটাতে এসেছিল তারা স্থানীয় মুসলিমদের নিকট হয়রানি,নির্যাতন ও নিগ্রহের শিকার হন। মুসলিমরা অক্টোবরের ২ তারিখ থেকে সুযোগ পেলেই হিন্দুদের সম্পদ লুট,হিন্দুদেরকে হত্যা ও নির্যাতন শুরু করে দেয়।


title: নোয়াখালী দাঙ্গা

text: খুব দ্রুত দাঙ্গা ছড়িয়ে পড়ে। গোলাম সরোয়ার হুসেনির বক্তব্যের পর রামগঞ্জ পুলিশ স্টেশনের আওতাধীন বাজারের হিন্দু দোকান মুসলিমরা লুট করে। মুসলিমরা নোয়াখালী বারের সভাপতি এবং হিন্দু মহাসভার নেতা সুরেন্দ্রনাথ বসু এবং রাজন্দ্রলাল চৌধুরীর বসত-বাড়ি আক্রমণ করে।


title: নোয়াখালী দাঙ্গা

text: ১৯৪৬ সালের অক্টোবর মাসের ১০ তারিখ কোজাগরী লক্ষ্মী পূজার দিন। নোয়াখালীর হিন্দুরা বাড়িতে পূজার আয়োজনে ব্যস্ত। অন্যদিকে মুসলিম লীগ নেতা-কর্মীরা প্রচার করে যে, শিখ সম্প্রদায় দিয়ারা শরীফ আক্রমণ করেছে। গুজবের ফলে আশে পাশের এলাকার মুসলিমরা দলে দলে দিয়ারা শরিফে জড় হয়। গোলাম সরোয়ার হুসেনি সমবেত মুসলিমদেরকে সাহাপুর বাজার আক্রমণ করতে নির্দেশ দেয়। কাশেম নামের আরেকজন মুসলিম লীগ নেতাও তার নিজস্ব বাহিনী নিয়ে সাহাপুর বাজারে পোঁছায়, যাদেরকে কাশেমের ফৌজ বলা হত।


title: নোয়াখালী দাঙ্গা

text: কাশেমের ফৌজ নারায়ণপুর থেকে সুরেন্দ্রনাথ বসুর ‘জামিনদার অফিসের’ দিকে এগিয়ে যায়। কল্যাননগর থেকে আসা আরেকদল দাঙ্গাবাজ মুসলিম দল কাশেমের ফৌজের সাথে যোগ দেয়। এদের সাথে আরও অনেক ভাড়া করে আনা মুসলিম গুণ্ডারা জামিনদার অফিসে আক্রমণ করে। সামান্য প্রতিরোধের পরই সুরেন্দ্রনাথ বসু ধারাল অস্ত্রের আঘাতে মারাত্মক ভাবে আহত হন। মুসলিম জনতা হাত-পা বেধে তাকে জীবন্ত আগুনে পুড়িয়ে হত্যা করে। সুরেন্দ্রনাথ বসুকে মুসলিমরা আক্রমণ করেছে শুনতে পেয়ে পাশের পাঁচঘরিয়া গ্রামের ডাক্তার রাজকুমার পাল তাকে সাহায্য করতে এগিয়ে আসেন। কিন্তু পথিমধ্যে তাকে মুসলিম দুর্বৃত্তরা ছুরিকাহত করে।


title: নোয়াখালী দাঙ্গা

text: নোয়াখালী জেলার রামগঞ্জ পুলিশ স্টেশনের অন্তর্গত সোনাচাকা গ্রামের অধিবাসী রায়পুর উচ্চ ইংরেজি বিদ্যালয়ের হেড পণ্ডিত শরৎচন্দ্র চক্রবর্তী ঠাকুর(কাব্যতীর্থ) একটি হলফনামায় উল্লেখ করেন,১০ অক্টোবর রায়পুর ও রামগঞ্জে লুণ্ঠন,হত্যা,অগ্নিকাণ্ড শুরু হয়।১৪ অক্টোবরে রায়গঞ্জ বাজার সংলগ্ন গ্রামগুলোতে অগ্নিকাণ্ড দেখতে পেয়ে প্রায় দুইশত নরনারী স্থানীয় থানায় আশ্রয় নেয়।সংগঠিত মুসলিম জনতা এসময় রায়পুরের সকল দেবদেবীর বিগ্রহ ভেঙ্গে ফেলে,মন্দিরগুলো ধ্বংস করে এবং হিন্দু দোকান-বাড়িঘর লুটকরে থানায় প্রবেশ করে।থানার মুসলিম দারোগা সব হিন্দু পুরুষকে থানা থেকে জোর করে বের করে দেয়।উন্মত্ত মুসলিম জনতা এসময় তাদেরকে তীব্রভাবে প্রহার করে স্থানীয় বড় মসজিদে নিয়ে ইসলাম ধর্মে ধর্মান্তরিত করে এবং গো-মাংস খেতে বাধ্য করে। স্থানীয় খ্যাতনামা ব্যবসায়ী নবদ্বীপচন্দ্র নাথ থানা থেকে বের হতে শেষ পর্যন্ত অস্বীকৃতি জানালে, মুসলিমরা তাকে থানার ভিতর থেকে টেনে হিঁচড়ে বের করে নিয়ে যায়।তাকে সেখানেই প্রকাশ্যে নৃশংস ভাবে প্রহার ও ছুরিকাঘাত করে হত্যা করে এবং মৃতদেহ রশিতে বেঁধে টানতে টানতে উত্তর দিকে নিয়ে যায়।


title: নোয়াখালী দাঙ্গা

text: অক্টোবর মাসের ১১ তারিখে গোলাম সরোয়ারের ব্যক্তিগত বাহিনী ‘মিঞার ফৌজ’ নোয়াখালী বার এ্যাসোসিয়েশন ও জেলা হিন্দু মহাসভার সভাপতি রাজেন্দ্রলাল রায়চৌধুরীর বসতবাড়িতে আক্রমণ করে। সে সময়ে ভারত সেবাশ্রম সঙ্ঘের স্বামী ত্রেম্বকানন্দ তার বাড়িতে অতিথি হিসেবে ছিলেন। রাজেন্দ্রলাল পুরোটা দিন তাঁর বাড়ির ছাদ থেকে রাইফেল নিয়ে আক্রমণ প্রতিহত করেন। রাত নেমে আসার পর যখন দাঙ্গাবাজেরা ফিরে গেল তখন রাজেন্দ্রলাল স্বামী ত্রম্বকানন্দ এবং তার পরিবারের সদস্যদের নিরাপদ স্থানে পাঠিয়ে দেন। পরের দিন আবার মুসলিম দাঙ্গাকারীরা সংগঠিত হয়ে রাজেন্দ্রলালের বাড়িতে আক্রমণ করে। তারা বাড়িতে অগ্নি সংযোগ করে। রাজেন্দ্রলাল, তার অগ্রজ চিন্তাচরন এবং অনুজ সতীশসহ পরিবারের ২২ জন সদস্যকে হত্যা করা হয়। রাজেন্দলাল রায় চৌধুরীর শরীর থেকে মস্তক বিচ্ছিন্ন করে ফেলে মুসলিমরা। এরপর সে ছিন্ন মস্তক একটি থালায় করে গোলাম সরোয়ার হুসেনির নিকট নিয়ে আসে তার বাহিনী। রাজেন্দ্রলালের বাড়ি থেকে তার দুই মেয়েকে অপহরণ করে নিয়ে আসে হুসেনির বাহিনী যাদেরকে হুসেনি তার দুই বিশ্বস্ত অনুচরকে গনিমতের মাল হিসেবে দেয়।


title: নোয়াখালী দাঙ্গা

text: কংগ্রেস সভাপতি আচার্য্য কৃপালনির স্ত্রী সুচেতা কৃপালিনির মতে, রাজেন্দ্রলাল শিবাজি এবং গুরুগোবিন্দের পদাঙ্ক অনুসরণ করেন এবং তার পরিবারের সম্মান ও নিজের বিশ্বাসকে রক্ষা করতে গিয়ে শহীদ হন। গান্ধিবাদী অহিংস আন্দোলনের একনিষ্ঠ অনুসারী আচার্য কৃপালিনী মনে করেন, রাজেন্দ্রলাল আর তার পরিবার নিজেদের রক্ষা করতে সম্পূর্ণ অহিংস পন্থা বেছে নিয়েছিলেন। তিন মাস পরে নোয়াখালী পরিদর্শনের সময় মহাত্মা গান্ধী লুটপাট আর ধ্বংসকৃত রাজেন্দ্রলালের বাড়িতে যান। ১৯৪৭ সালের ১১ জানুয়ারি রাজেন্দ্রলালের গলিত শব আজিমপুরের জলা থেকে তুলে লামচর হাই স্কুলে গান্ধীজীর প্রার্থনা সভাতে নিয়ে আসা হয়। প্রার্থনার পরে রাজেন্দ্রলালের মস্তক বিহীন শরীর হিন্দু রীতিতে দাহ করা হয়।


title: নোয়াখালী দাঙ্গা

text:
অক্টোবরের ১২ তারিখে রাইপুর থানার অন্তর্গত শায়েস্তাগঞ্জের চিত্তরঞ্জন দত্ত রায়চৌধুরীর বাড়িতে একদল মুসলিম হামলা করে। তিনি তার পরিবারের সকল সদস্যদেরকে বাড়ির ছাদে তুলে দেন এবং নিজে ছাদ থেকে রাইফেল দিয়ে গুলি করে আত্মরক্ষার সর্বাত্মক প্রচেষ্টা করেন; কিন্তু আক্রমণ কারীদের সংখ্যা ছিল অনেক বেশি অপরদিকে তার গোলাবারুদ প্রায় শেষ হয়ে গিয়েছিল। তখন তিনি প্রতিরোধের জন্য আক্রমণকারীদের উপর জল কামান ব্যবহার করেন। অবশেষে নিরুপায় হয়ে তিনি তাঁর বৃদ্ধ মা এবং বাচ্চাদেরকে নিজ হাতে গুলি করেন এবং সব শেষে নিজে আত্মহত্যা করেন। রামগঞ্জ পুলিশের নিয়ন্ত্রণাধীন সোমপাড়া বাজারের কাছে গোপাইরবাগে দাস পরিবারের উপর কাশেমের নিজস্ব বাহিনী আক্রমণ করে। দাস পরিবার ছিল কাশেমের নিকটতম প্রতিবেশী। আক্রমণকারী বাহিনী দাস পরিবারের ১৯ জন সদস্যকে নির্মম ভাবে হত্যা করে। হত্যার পূর্বে বাড়ির নারীদের ধর্ষণ করা হয়। মুসলিমরা রামগঞ্জ পুলিশ স্টেশনের আওতাধীন নোয়াখোলা গ্রামের চৌধুরী পরিবারের উপর হামলা চালায় বর্বর দাঙ্গাকারীরা। হামলাকারীরা উন্মত্তের মত হত্যার তাণ্ডব চালায়, লুটপাট করে এবং আগুন লাগিয়ে দেয়। ওই বাড়ির মোট ৮ জন পুরুষ সদস্যের সবাইকে হত্যা করা হয়। বাড়ির মহিলাদের টেনে হিঁচড়ে ঘর থেকে বের করে প্রকাশ্য দিবালোকে জনসম্মুখে গণধর্ষণ করা হয়। মুসলিমদের আরেকটি দল রামগঞ্জ পুলিশ স্টেশনের গোবিন্দপুরের যশোদা পাল ও ভরত ভূঁইয়ার বাড়িতে আক্রমণ করে।তারা পরিবারের ১৬ জন সদস্যকে দড়ি দিয়ে বেধে জীবন্ত অগ্নিদগ্ধ করে নির্মম ভাবে হত্যা করে। বাড়ির মহিলাদের উপর্যূপরি ধর্ষণ করা হয়। আমিশাপাড়া এবং সাতঘরিয়ার মধ্যবর্তী এলাকার ভৌমিক এবং পাল পরিবারের সবাইকে আগুনে পুড়িয়ে ছাই বানানো হয়। এই দুই পরিবারের ১৯ সদস্যকে হত্যা করে মুসলিমরা। বাড়ির নারীদের সম্মানহানি করা হয়। গোলাম সরোয়ারের নিজস্ব বাহিনী নন্দীগ্রামের নাগ পরিবারের বাড়িঘর আগুনে পুড়িয়ে শুধু ক্ষান্ত হয়নি, রমনীকান্ত নাগের প্রতিষ্ঠিত পোস্ট অফিস ও বিদ্যালয় ভবনও পুড়িয়ে দেয়। আশেপাশের হিন্দু পরিবার গুলো নাগ পরিবারের বাড়িতে আশ্রয় নেন এবং প্রথম দিকে পুলিশ বাহিনীও তাদেরকে নিরাপত্তা দেয়। যখন গোলাম সরোয়ারের বাহিনী নাগ পরিবারের বাড়িতে আক্রমণ করে, পুলিশ তাদের হটিয়ে দেয়।পরবর্তীতে আক্রমণকারী মুসলিম জনতা সুসংগঠিত হয়ে সমস্ত গ্রাম জুড়ে নির্বিচারে লুটপাটের তাণ্ডব চালায়। কুঞ্জ কুমার নামে বৃদ্ধকে জ্যান্ত পুড়িয়ে হত্যা করে দাঙ্গাকারীরা। ১৩ অক্টোবর দুপুর ১২টার সময় মারাত্মক অস্ত্রসস্ত্রে সজ্জিত ২০০-২৫০ জনের মুসলিমদের একটি দল চাঙ্গিরগাঁও এর হিন্দুদের উপর হামলে পড়ে। তারা হিন্দুদের ১,৫০০ মণ ধান পুড়িয়ে ভস্মে পরিণত করে দেয়। এলাকার সমস্ত মন্দির গুড়িয়ে দেয়া হয়। তারা সকল হিন্দু মহিলাদের শাঁখা ভেঙ্গে ফেলে, সিঁথির সিঁদুর মুছে দেয় আর হিন্দু পুরুষদের নামাজ পড়তে বাধ্য করে।
ত্রিপুরার (ত্রিপুরা জেলা ছিল কুমিল্লা, চাঁদপুর ও ব্রাহ্মণবাড়িয়া নিয়ে) চাঁদপুর থেকে যোগেন্দ্র চন্দ্র দাস (এম.এল.এ.) অক্টোবরের ১৪ তারিখে যোগেন্দ্রনাথ মণ্ডলের নিকট চিঠিতে লেখেন, নোয়াখালীর রামগঞ্জ পুলিশ স্টেশনের নিয়ন্ত্রণাধীন এলাকায় হাজার হাজার নিম্ন বর্ণের হিন্দুদের উপর নির্যাতন করে মুসলিমরা। তাদের বাড়িঘর লুটপাট করে, আগুন দিয়ে পুড়িয়ে দেয়া হয় বসত ভিটা আর তাদেরকে জোরপূর্বক ইসলামে ধর্মান্তরকরনের মত ঘৃণ্য কাজ করে তারা।


title: নোয়াখালী দাঙ্গা

text:
প্রত্যক্ষদর্শীদের দেয়া তথ্য অনুসারে, আক্রমণকারীরা বাড়িঘর জ্বালিয়ে দিতে পেট্রোল ব্যবহার করত। প্রত্যন্ত দ্বীপ সন্দ্বীপে মোটর গাড়ি বা পেট্রল ছিল না তাই হিন্দুদের বাড়িঘর পোড়ানোর জন্য মূল ভূখণ্ড থেকে পেট্রোল নিয়ে আসা হত। এ প্রসঙ্গে রাকেশ বটব্যাল বলেন, পেট্রোল এবং কেরোসিনের এমন ব্যবহার দেখে বোঝা যায় হিন্দুদের উপর এই বর্বর আক্রমণ পূর্ব পরিকল্পিত এবং খুবই সুসংগঠিত। সন্দীপে ভারতের স্বাধীনতা সংগ্রামী লালমোহন সেন হিন্দুদের রক্ষার চেষ্টা কালে মুসলিম জনতা তাঁকে নির্মম ভাবে হত্যা করে।
১৯৪৬ সালের অক্টোবর মাসের ১০ তারিখ থেকেই নোয়াখালী জেলার উত্তরের রামগঞ্জ পুলিশ স্টেশনের নিয়ন্ত্রণাধীন এলাকা গুলোতে নৃশংসতা শুরু হয়ে গিয়েছিল। এই লেলিয়ে দেয়া নৃশংসতাকে বর্ণনা করা হয়, ‘মুসলিম জনতার সংগঠিত হিংস্রতা (the organised fury of the Muslim mob)’। দ্রুত এই হিংস্রতায় আচ্ছন্ন হয়ে পড়ে আশেপাশের নোয়াখালী জেলাধীন রাইপুর পুলিশ স্টেশন, লক্ষ্মীপুর, বেগমগঞ্জ, সন্দ্বীপ এবং ত্রিপুরা জেলার অন্তর্গত ফরিদ্গঞ্জ, হাজীগঞ্জ, চাঁদপুর, লাকসাম ও চৌদ্দগ্রামে। এই সহিংসতা এবং ধ্বংসযজ্ঞ ছিল মাত্রাহীন নিষ্ঠুরতা। তখনকার এই ব্যাপক ক্ষয়ক্ষতি এখনও পরিমাপ করা সম্ভব হয়নি। তৎকালীন পরিসংখ্যানগুলো থেকে নিশ্চিত করে এ সম্পর্কে ধারনা করা যায় না। যদি হিন্দু পত্রিকা গুলো মৃতের সংখ্যা এক হাজার বলত তাহলে মুসলিম লীগের পত্রিকা গুলো ভিন্ন সংখ্যা প্রকাশ করত এমনকি কোন হতাহতের সংবাদ সম্পূর্ণরূপে অস্বীকার করে বসত। গান্ধীবাদী অশোক গুপ্ত মহাত্মা গান্ধীর সাথে গনহত্যা সংগঠনের এলাকা গুলো পরিদর্শন করে বলেন, কমপক্ষে ২,০০০ হিন্দুকে জোরপূর্বক মুসলমান করা হয়েছে। তিনি অন্তত ছয় জনকে দেখেছেন যাদের জোর করে বিয়ে করেছে মুসলিমরা এবং যাদের একজন খুন হয়েছে পাশবিক ভাবে। দাঙ্গার সময় নোয়াখালী নউরির জমিদার যশোদা রঞ্জন দাসকে প্রকাশ্যে হত্যা করা হয়। নিরাপত্তার জন্য তিনি তার স্ত্রী এবং ছেলেমেয়েদের পশ্চিমবঙ্গে পাঠিয়ে দিয়ে ভাইয়ের সাথে নোয়াখালী ছিলেন। কয়েক মাস পর মহত্মা গান্ধীর প্রচেষ্টায় তার গলিত দেহ উদ্ধার করা সম্ভব হয়।


title: নোয়াখালী দাঙ্গা

text: দাঙ্গা কবলিত গ্রামের পর গ্রাম জুড়ে হিন্দুদেরকে জোর করে ইসলামে ধর্মান্তরিত করার মত ঘৃণ্য পাশবিকতায় উন্মত্ত হয়ে ওঠে মুসলিমরা।হিন্দু পুরুষদেরকে মাথায় টুপি এবং মুখে দাঁড়ি রাখা বাধ্যতামুলক করা হয়। মহিলাদের হাতের শাঁখা ভেঙ্গে ফেলে এবং কপালের সিঁদুর মুছে দেয় মুসলিমরা। তাদেরকে কলেমা পড়ে ইসলামে ধর্মান্তকরন করা হয়। সেখানে হিন্দু মহিলাদের মাটিতে চিৎ করে শুইয়ে মুসলিম লীগের গুণ্ডারা পায়ের বুড়ো আঙ্গুল দিয়ে সিঁথির সিঁদুর মুছে দিয়ে হাতের শাঁখা ভেঙ্গে তাদের স্বামী ও পুত্র ও শিশু কন্যাদের হত্যা করে ওই হিন্দু মহিলাদের জোর করে ইসলাম ধর্মে দীক্ষিত করে বিয়ে করত। মুসলিমরা তাদের বাড়ি টহল দেয়া শুরু করে এবং গ্রামের মৌলবিরা বাড়ি বাড়ি গিয়ে ইসলামিক শিক্ষা নিতে বাধ্য করতে থাকে। হিন্দু পুরুষদেরকে মুসলিমরা জোর করে মসজিদে নিয়ে নামাজ পড়াত। হিন্দুদেরকে জোর করে গরুর মাংস খেতে বাধ্য করা হয় কারণ হিন্দুধর্মানুসারে গরু তাদের কাছে পবিত্র প্রাণী বিধায় এর মাংস তারা খায় না। হিন্দু মেয়ে এবং মহিলাদের মুসলিমরা জোর করে বিয়ে করে।ধর্মান্তরিত হিন্দুদের আরবী নামে নতুন নামকরণ করা হয়। মুসলিম নেতারা উচ্চ বর্ণের হিন্দুদের নামের টাইটেল যেমন চৌধুরী, ঠাকুর প্রভৃতি নামের শেষে যুক্ত করতে অনুমতি দেয়।


title: নোয়াখালী দাঙ্গা

text:
অশোকা গুপ্ত যার স্বামী চট্টগ্রামের একজন বিচারক ছিলেন। তিনি সেই সব মানুষদের মধ্যে একজন যারা সর্বপ্রথম নোয়াখালীতে দুর্গতদের সাহায্যের জন্য এসেছিলেন। তিনি একজন দুর্ভাগা মহিলার কথা জানতেন, যার স্বামী তাদের কাছে সাহায্যের জন্য এসেছিলেন।প্রতি রাতে গ্রামের মুসলিমরা ওই মহিলাকে ধরে নিয়ে যেত এবং ধর্ষণ করত। কিন্তু তারা গ্রাম থেকে পালাতেও পারত না। অশোকা গুপ্ত বলেন, তারা পুলিশ স্টেশনে গিয়ে এ ব্যাপারে অভিযোগ করেন। কিন্তু ওই দুর্ভাগাদের সাহায্যের জন্য কেউ ছিল না।
নোয়াখালী জেলার পাঁচঘরিয়া গ্রামের অনন্তকুমার রায়ের মেয়ে আরতীপ্রভা শূররায়ের বয়ান থেকে জানা যায়,গ্রামের রাজকুমার পালকে মুণ্ডচ্ছেদ করার পর গ্রামবাসীরা জিল্লুর রহমান ওরফে কাদিরের সাথে আরতীকে বিয়ে দেয়ার জন্য তার পরিবারকে হুমকি দেয়।কিন্তু তার পরিবার রাজি না হওয়ায় তাকে অপহরণ করে নিয়ে আসে এবং মুসলিম বানিয়ে বিয়ে দেয়া হয়।এরপর জোরপূর্বক তাকে ধর্ষণ করতে থাকে তারা।আরতী নিজের ইচ্ছায় ধর্মান্তরিত হয়েছে এই মর্মে একটি লেখা তার কাছ থেকে জোর করে লিখিয়ে নেয় সেখানকার পুলিশের একজন এসপি।অপহরণের পনের দিন পরে তার বাবা,কাকা একজন ম্যাজিস্ট্রেট নিয়ে এসে তাকে উদ্ধার করে।


title: নোয়াখালী দাঙ্গা

text: ম্যুরিয়েল লেস্টার নামক একজন ম্যাজিস্ট্রেট নোয়াখালীর হিন্দু নারীদের অবর্ণনীয় নির্যাতন সম্পর্কে লেখেন যে,সেখানে মেয়েদের অবস্থা নিকৃষ্টতম।তাদের অনেকেই নিজেদের স্বামীকে খুন হতে দেখেছে এবং স্বামীর হত্যাকারীরাই তাদেরকে ধর্মান্তরিত করে বিয়ে করেছে।ঐ সব নারীরা জীবন্মৃত অবস্থায়।পরিবারের পুরুষ সদস্যদেরকে হত্যা করে নারীদেরকে বিভিন্নজনের কাছে ভাগ করে দিত ঐ এলাকার মৌলোভী ও মুরব্বিরা।মুসলিম পরিবারের নারীরাও এসব অপহৃত ভাগ্যহত হিন্দু মেয়েদের ধর্ষণ করতে ও লুকিয়ে রাখতে সমানভাবে সাহায্য করত পুরুষ সদস্যদেরকে।


title: নোয়াখালী দাঙ্গা

text: সুচেতা কৃপালনি জেলাপ্রশাসক ম্যাক্লেন্নারীকে নিয়ে একটি মেয়েকে উদ্ধারে গেলে ভীতসন্ত্রস্ত মেয়েটি প্রথমে জানায়,সে স্বেচ্ছায় এসেছে।কিন্তু সুচেতার অনুরোধে ম্যাক্লেন্নারী একান্তে মেয়েটিকে জিজ্ঞেস করতেই সে তাকে উদ্ধার করতে আর্তনাদ করে ওঠে। আইসিএস শৈবাল গুপ্তের স্ত্রী অশোকা গুপ্ত লেখেন,স্বেচ্ছাসেবীরা যে পথে যাতায়াত করত সে পথে মুসলিমরা দলবেঁধে মল-মুত্র ত্যাগ করত।এছাড়া আবর্জনা,কাঁচের টুকরো বিছিয়ে রেখে দিত।


title: নোয়াখালী দাঙ্গা

text: ধর্মান্তরিতদের চলাচল ছিল মুসলিমদের নিয়ন্ত্রণাধীন।কখনও গ্রামের বাইরে যেতে হলে স্থানীয় মুসলিম নেতাদের অনুমতি নিতে হত ।রামগঞ্জ পুলিশ স্টেশনের অন্তর্গত খালিশপাড়াতে মুসলিমরা ধর্মান্তরিত হিন্দুদের কাছ থেকে জোর করে লিখিত আদায় করে।


title: নোয়াখালী দাঙ্গা

text:
যখন এই পাশবিক হিন্দু নিধন আর নেক্কার জনক ধর্মান্তকরনের খবর বিভিন্ন সংবাদ পত্রে প্রকাশ হতে শুরু করে আশ্চর্যজনক ভাবে মুসলিম লীগ পরিচালিত সংবাদপত্র দি স্টার অফ ইণ্ডিয়া(The Star of India) জোরপূর্বক ধর্মান্তকরণের ঘটনা অস্বীকার করে বসল। যদিও এসেম্বেলিতে ধীরেন্দ্রনাথ দত্তের প্রশ্নের উত্তরে হোসেন শহীদ সোহ্‌রাওয়ার্দী বলেন শুধুমাত্র ত্রিপুরা জেলাতে ৯,৮৯৫ টি ধর্মান্তকরনের ঘটনা ঘটেছে।যদিও এটিত মূল সংখ্যার তুলনায় হয়ত খুবই নগন্য।নোয়াখালীতে কতগুলো ধর্মান্তকরনের ঘটনা ঘটেছে তার হিসাব হয়নি কিন্তু সহজে বোঝা যায় তার সংখ্যা হবে কয়েক হাজার। এডওয়ার্ড স্কিনার সিম্পসন তার রিপোর্টে কেবলমাত্র ত্রিপুরা জেলার তিনটি পুলিশ স্টেশন যথা ফরিদ্গঞ্জ,চাঁদপুর ও হাজীগঞ্জের অন্তর্ভুক্ত এলাকাতেই ২২,৫৫০ টি ধর্মান্তকরনের ঘটনা লিপিবদ্ধ করেন। ডঃ তাজ-উল-ইসলাম হাশমী মনে করেন,নোয়াখালী গণ হত্যায় যে পরিমান হিন্দুকে হত্যা করা হয়েছে তার কয়েকগুন বেশি হিন্দু মহিলাদের ধর্ষণ এবং ধর্মান্তকরন করা হয়েছে।এম.এ.খান এর মতে, নোয়াখালীর ৯৫ ভাগ হিন্দুদেরই জোরপূর্বক ইসলামে ধর্মান্তকরন করেছিল মুসলিমরা। বিচারপতি জি.ডি. খোসলা মনে করেন, নোয়াখালীর সমগ্র হিন্দু জনগোষ্ঠীর সর্বস্ব লুট করে নেয়া হয়েছিল এবং তাদের কে জোরপূর্বক মুসলমান বানানো হয়েছিল।
কংগ্রেস সভাপতি আচার্য্য কৃপালনির স্ত্রী সুচেতা কৃপালনি নোয়াখালিতে নারী উদ্ধার করতে যান। দাঙ্গার খলনায়ক গোলাম সরোয়ার ফতোয়া দেয়, যে সুচেতাকে ধর্ষণ করতে পারবে তাকে বহু টাকা দেওয়া হবে এবং গাজী উপাধিতে ভূষিত করা হবে। সুচেতা সবসময় পটাসিয়াম সাইনাইড ক্যাপসুল গলায় ঝুলিয়ে রাখতেন।


title: নোয়াখালী দাঙ্গা

text: ভারতীয় জাতীয় কংগ্রেসের নেতা এবং বঙ্গীয় আইন সভার সদস্য কামিনী কুমার দত্ত ১৩ অক্টোবরে নোয়াখালীতে ব্যক্তিগত ভাবে অনুসান্ধানে যান এবং নোয়াখালী জেলা পুলিশ সুপারেণ্টেনডেনট আবদুল্লাহর একটি সাক্ষাৎকার গ্রহণ করেন। ১৫ তারিখে বাংলা সিভিল সাপ্লাই এর মন্ত্রীর সাথে তিনি সাক্ষাত করেন যিনি তখন নোয়াখালী যাচ্ছিলেন।নোয়াখালী থেকে ফেরার পরে তিনি কার্যকরী প্রতিকারমূলক ব্যবস্থা গ্রহণ করার জন্য অন্তর্বর্তীকালীন সরকারের স্বরাষ্ট্র মন্ত্রনালয়ের সাথে যোগাযোগ করেন।তিনি বিবৃতি দেন,দাঙ্গা উপদ্রুত এলাকায় জীবনের ঝুঁকি ব্যতীত বাইরে থেকে কেউ ঢুকতে পারত না।দাঙ্গা উপদ্রুত এলাকায় ১৪ অক্টোবরের আগে কোন আইন প্রয়োগকারী সদস্যদের পাঠানো হয়নি।তিনি আরও বিবৃত করেন, কর্তৃপক্ষ মুলত বাইরের দুনিয়ার চোখ থেকে অভ্যন্তরীণ পরিস্থিতি লুকানোর জন্যই বেশি উদ্বিগ্ন ছিল।


title: নোয়াখালী দাঙ্গা

text:
১৬ অক্টোবরে কলকাতায় এক সংবাদ সম্মেলনে বাংলার মুখ্যমন্ত্রী হোসেন শহীদ সোহ্‌রাওয়ার্দী নোয়াখালীতে হিন্দুদের উপর চলতে থাকা পাশবিক গণ হত্যা,ধর্ষণ,জোরপূর্বক ধর্মান্তকরনের কথা স্বীকার করেন।তিনি আরও বলেন এই দাঙ্গার সুত্রপাত কিভাবে সে ব্যপারে তার কোন ধারণা নেই।তিনি এই মর্মে বিবৃতি দেন যে,খাল-বিল সমূহের নাব্যতা কম থাকায়,ব্রিজ-সাকো গুলো ভেঙ্গে ফেলায় এবং রাস্তা গুলো আটকে রাখায় সেখানে সৈন্য পাঠানো ছিল দুরহ ব্যপার।তিনি বলেন সৈন্য পাঠানোর পরিবর্তে সেখানে ছাপানো প্রচারপত্র বিলি করা হয়েছে, রেডিওতে সতর্কবার্তা প্রেরণ করা হয়েছে। ১৮ অক্টোবর বাংলার গভর্নর ফেড্রিক ব্যুরোস, হোসেন শহীদ সোহ্‌রাওয়ার্দী এবং বাংলার পুলিশের মহাপরিদর্শক প্লেনে করে আকাশ পথে দাঙ্গা উপদ্রুত ফেনী জেলার কিছু অংশ ঘুরে দেখেন। এরপরে বাংলার প্রাদেশিক সরকার নোয়াখালী ও ত্রিপুরা জেলার করুন অবস্থা মূল্যায়নের জন্য একটি পরিদর্শক দল পাঠায়। এই পরিদর্শক দলে ছিলেন অন্তর্বর্তীকালীন সরকারের সদ্য নিয়োগ পাওয়া ভারপ্রাপ্ত আইনমন্ত্রী যোগেন্দ্রনাথ মণ্ডল,বঙ্গীয় প্রাদেশিক সরকারের শ্রমমন্ত্রী শামসুদ্দিন আহমেদ,বঙ্গীয় প্রাদেশিক মুসলিম লীগের সাধারণ সম্পাদক আবুল হাশেম,ফজলুর রহমান,হামিদুল হক চৌধুরী,মোয়াজ্জেম হোসেন,এ. মানিক, বি. ওয়াহেদুজ্জামান।
১৯ অক্টোবর মহত্মা গান্ধীর পরামর্শে ভারতীয় জাতীয় কংগ্রেসের সভাপতি জীবাত্মারাম ভগবানদাস কৃপালিনী,অন্তর্বর্তীকালীন সরকারের শ্রম,খনি ও জ্বালানী মন্ত্রনালয়ের ভারপ্রাপ্ত মন্ত্রী শরৎচন্দ্র বসু,বঙ্গীয় প্রাদেশিক কংগ্রেসের সভাপতি সুরেন্দ্রমোহন ঘোষ,সুচেতা কৃপালিনী, মেজর জেনারেল এ.সি. চট্টোপাধ্যায়, কুমার দেবেন্দ্র লাল খাঁ এবং আনন্দবাজার পত্রিকার সম্পাদক আকাশ পথে চট্টগ্রামে যান। এসময় তারা কুমিল্লাতে সংক্ষিপ্ত যাত্রা বিরতি করেন যেখানে হাজার হাজার নির্যাতিত হিন্দু তাদের উপর পাশবিক নির্যাতনের বর্ণনা দেন।বাংলার গভর্নর ফেড্রিক ব্যুরোস পরিদর্শক দলকে বলেন,প্রাদেশিক মুখ্যমন্ত্রী হোসেন শহীদ সোহ্‌রাওয়ার্দীর নির্দেশে দাঙ্গা উপদ্রুত এলাকার শান্তি শৃঙ্খলা ধরে রাখার চেষ্টা করা হচ্ছে।তিনি হাজার হাজার হিন্দু মহিলাদের ঘৃণ্যভাবে ধর্ষিত ও নিগৃহীত হবার প্রসঙ্গে বলেন,হিন্দু মহিলারা প্রকৃতিগত ভাবেই মুসলিম মহিলাদের তুলানায় বেশি সুন্দর।


title: নোয়াখালী দাঙ্গা

text: ২১ অক্টোবরে ভারত এবং বার্মার (মিয়ানমার) আন্ডার সেক্রেটারি আর্থার হ্যান্ডারসন বাংলার প্রাদেশিক সরকার কর্তৃক প্রস্তুতকৃত নোয়াখালী দাঙ্গা সম্পর্কিত একটি প্রতিবেদন হাউস অফ কমেন্সে পাঠ করেন।প্রতিবেদনে বলা হয় , হতাহতের সংখ্যা তিন অঙ্কের মধ্যে সীমাবদ্ধ থাকবে। শরৎ চন্দ্র বসু হাউস অফ কমেন্সে এই অদ্ভুদ মিথ্যাচারপূর্ণ প্রতিবেদনের তীব্র সমালোচনা করে প্রত্যাখ্যান করেন।তিনি বিবৃতি দেন,জমিদার সুরেন্দ্রনাথ বসুর বসত বাড়ি এবং অফিসে আক্রমণের একটি ঘটনাতেই ৪০০ এর উপর হিন্দুকে নির্মম ভাবে হত্যা করা হয়।


title: নোয়াখালী দাঙ্গা

text: ২৫ অক্টোবরে আনন্দ বাজার এবং হিন্দুস্থান স্ট্যানডার্ড এর ব্যবাস্থাপনা পরিচালক সুরেশ চন্দ্র মজুমদারের সভাপতিত্বে নতুন দিল্লীতে একটি একটি সভা হয়। সেখানে একটি প্রস্তাব পাশ করা হয় যেখানে দাঙ্গা দমনে ব্যর্থ মুসলিম লীগ মন্ত্রীসভাকে অবিলম্বে অব্যহতি দিয়ে নোয়াখালীতে কেন্দ্রের হস্তক্ষেপ দাবী করা হয়েছিল। ২৬ অক্টোবরে পূর্বাঞ্চলীয় সামরিক বাহিনীর জিওসি লেফটেন্যান্ট জেনারেল এফ.আর.আর. বুচার একটি সংবাদ সম্মেলনে বলেন, ভয়াবহ দাঙ্গায় বিপর্যস্ত হিন্দু জনগোষ্ঠীর আত্মবিশ্বাস কবে নাগাদ ফিরে আসবে তা বলা অসম্ভব।


title: নোয়াখালী দাঙ্গা

text: ইতিহাসে এই জঘন্য ও বর্বর হত্যাকাণ্ড ও নারী নিগ্রহের ঘটনা যখন বাইরের বিশ্বে পৌঁছাতে সক্ষম হল তখন ভারতের বিভিন্ন রাজনৈতিক,সামাজিক,ধর্মীয় সংগঠন দাঙ্গা পীড়িত নোয়াখালীর সর্বহারা হিন্দুদেরকে উদ্ধার করতে ও ত্রাণ বিতরণে এগিয়ে আসল। এদের মধ্যে বিশেষ প্রণিধানযোগ্য কিছু সংগঠন হলঃ ভারত সেবাশ্রম সঙ্ঘ,হিন্দু মহাসভা,ভারতীয় জাতীয় কংগ্রেস,ভারতীয় কম্যুনিস্ট দল,ইণ্ডিয়ান ন্যাশনাল আর্মি, প্রবর্তক সংঘ, অভয় আশ্রম, আর্য সমাজ,গীতা প্রেস প্রভৃতি। দাঙ্গা কবলিত হতভাগ্য হিন্দুদের জন্য ৩০ টি ত্রানবিতরণকারী সংস্থা এবং ৬টি মেডিক্যাল মিশন কাজ করতে থাকে।এছাড়াও সর্বস্ব হারানো দাঙ্গা পীড়িতদের জন্য গান্ধীর ‘এক গ্রাম এক সেচ্ছাসেবী’ পরিকল্পনার অন্তর্ভুক্ত ছিল ২০ টি অস্থায়ী ক্যাম্প।


title: নোয়াখালী দাঙ্গা

text:
মুসলিম দাঙ্গাকারিদের হাতে নোয়াখালীর হিন্দুদের অসহায়ত্বের সংবাদ জানার পরে হিন্দু মহাসভার সাধারণ সম্পাদক আশুতোষ লাহিড়ী দ্রুত চাঁদপুরে চলে আসেন।ডঃ শ্যামাপ্রসাদ মুখোপাধ্যায়, নির্মল চন্দ্র চট্টোপাধ্যায়, পণ্ডিত নরেন্দ্রনাথ দাস আরও সাহায্য কর্মীদের নিয়ে কুমিল্লা ও দাঙ্গা পীড়িত অঞ্চলে প্রবেশ করেন। অবশ্য তাদের নিরাপত্তার জন্য সামরিক বাহিনীর সদস্য ছিল।দুর্গত,খাদ্য-বস্ত্র-বাসস্থান হারিয়ে ধ্বংসপ্রায় হিন্দুদের জন্য একটি উড়জাহাজে করে চাল,চিঁড়া,রুটি,দুধ,বিস্কুট,বার্লি এবং ওষুধ প্রেরণ করা হয়।অন্যান্য দ্রব্যসামগ্রী ট্রেনে করে পাঠানো হয়। ভাগ্যগুনে বেঁচে যাওয়া কিন্তু আত্মবিশ্বাস হারা যে সকল হিন্দু পূর্ববঙ্গের সরকারের উপর আস্থা হারিয়ে পশ্চিম বঙ্গের বিভিন্ন জায়গাতে বিশেষ করে কলকাতায় চলে এসেছিল তাদের জন্য কলকাতা শহর ও শহরের বাইরে ৬০ টি আশ্রয় কেন্দ্র খোলা হয়। এদেরকে সাহায্যের জন্য অনেক উদার ব্যক্তিবর্গ সাহায্যের হাত বাড়িয়ে দেন।শ্যামা প্রসাদ মুখোপাধ্যায় এই ফান্ডের হিসাব,সংগ্রহ এবং পর্যবেক্ষণের জন্য কলকাতার একটি বেসরকারি হিসাবরক্ষক সংস্থা M/S. P.K.Mitter & Co কে নিয়োগ দেন।
মহত্মা গান্ধী দাঙ্গা পীড়িত এলাকায় শান্তি স্থাপন করতে বিশেষ ভুমিকা পালন করেন। তিনি নিজে এবং আরও কিছু ভলেণ্টিয়ার নিয়ে যে সব এলাকায় গণহত্যা চালানো হয় সেগুলো পরিদর্শন করেন। তিনি সাম্প্রদায়িক সম্প্রীতি পুনঃস্থাপনের চেষ্টা করেন।
ডাঃ বিধান চন্দ্র রায় ১৮ অক্টোবরে ব্যক্তিগত ভাবে মহত্মা গান্ধীর সাথে যোগাযোগ করেন। তিনি গান্ধীজীকে হিন্দু গনহত্যা বিশেষ করে হিন্দু মেয়েদেরকে লাগামহীন ধর্ষণ সম্পর্কে মূল্যায়ন করতে বলেন।বিকেলের প্রার্থনা সভাতে গান্ধীজী নোয়াখালীর বর্বরোচিত হিন্দু নিধন সম্পর্কে কিছু কথা বলেন।তিনি বলেন, ‘যদি ভারতের অর্ধেক মানুষ পক্ষাঘাতগ্রস্থ থাকে তাহলে ভারত কোনদিন মুক্তির স্বাদ পাবে না’।তিনি মনে করতেন ভারতের মেয়েদের মুক্তির জন্য তাদের অস্ত্র শিক্ষা নেয়া উচিত। ১৯ অক্টোবর গান্ধীজী নোয়াখালী যাত্রার সিদ্ধান্ত নেন। নোয়াখালী যাত্রার আগে ডঃ অমিয় চক্রবর্তী কলকাতার নিকটে সোদপুরের অভয় আশ্রমে গান্ধীজীর একটি সাক্ষাৎকার গ্রহণ করেন।সাক্ষাৎকার গ্রহনের পর ডঃ অমিয় চক্রবর্তী বিবৃতি দিয়ে বলেন,এই মুহূর্তের সব থেকে গুরুত্বপূর্ণ ধর্ষিত ও অপহরিত হিন্দু মেয়েদের উদ্ধার করা। কারণ জোরপূর্বক ধর্মান্তকরনের পরে তাদের কে মুসলিমরা বোরকা দিয়ে আবদ্ধ করে রাখবে এবং আইন রক্ষাকারী বাহিনী আর তাদেরকে চিহ্নিত করতে পারবে না।


title: নোয়াখালী দাঙ্গা

text: গান্ধীজী ৬ নভেম্বর তারিখে নোয়াখালীর উদ্দ্যেশ্যে যাত্রা শুরু করেন এবং পরেরদিন তিনি নোয়াখালীর চৌমুহানীতে পৌঁছান। সেখানে যোগেন্দ্র মজুমদারের বাড়িতে দুই রাত কাটান। নভেম্বরের ৯ তারিখে তিনি পুনরায় খালি পায়ে যাত্রা শুরু করেন। পরবর্তী সাত সপ্তাহ ধরে গান্ধীজী ১১৬ মাইল হেঁটে প্রায় ৪৭ টি বিপর্যস্ত গ্রাম পরিদর্শন করেন। তিনি শ্রীরামপুর গ্রামের একটি অর্ধ দগ্ধ বাড়িতে তাঁর আবাস স্থাপন করেন এবং ১ জানুয়ারি পর্যন্ত সেখানে অবস্থান করেন। তিনি সেখানে প্রার্থনা সভার আয়োজন করেন এবং স্থানীয় মুসলিম নেতাদের সাথে বৈঠক করে হিন্দুদের আস্থা পুনরুদ্ধারের চেষ্টা করেন। কিন্তু হিন্দু মুসলিমের মধ্যকার সম্পর্কের অনাস্থা দূর করতে গান্ধীজী ব্যর্থ হন এবং তাঁর নোয়াখালীতে অবস্থানকালেই দুর্বৃত্ত মুসলিমরা তাদের হিংস্রতা চালিয়ে যেতে থাকে।১০ নভেম্বর বিকালে গান্ধীজীর সান্ধ্যকালীন প্রার্থনা সভা থেকে দত্তপাড়া আশ্রয় কেন্দ্রে ফেরার পথে দুজনকে হত্যা করে মুসলিমরা।


title: নোয়াখালী দাঙ্গা

text: গান্ধীজীর নোয়াখালী যাত্রা এবং সেখানে অবস্থান মুসলিম নেতাদের অসন্তুষ্ট করেছিল।১৯৪৭ সালের ১২ ফেব্রুয়ারি তারিখে কুমিল্লাতে একটি শোভাযাত্রায় বক্তৃতা প্রদান কালে এ কে ফজলুল হক বলেছিলেন,নোয়াখালীতে গান্ধীর অবস্থানের কারণে ইসলামের ব্যাপক ক্ষতি সাধন হয়েছে। গান্ধীজীর মুসলিমদের বিরক্তির কারণ হিসেবে দেখা যায়।গান্ধীজীর প্রতি মুসলিমদের এই বিরক্তি দিন দিন বেড়েই চলেছিল।১৯৪৭ সালের ফেব্রুয়ারির শেষ দিকে মুসলিম সমাজের এই বিরক্তি প্রকাশ রীতিমত অমার্জিত ও কদর্য রূপ ধারণ করে।মুসলিমরা গান্ধীজীর চলার পথে কাদা, ময়লা,আবর্জনা ছড়িয়ে রাখত।তারা গান্ধীজীর সকল সভা-সমাবেশ বয়কট শুরু করে। গান্ধীজীর সাথে সব সময় একটি ছাগল থাকত যেটি তিনি ভারত থেকে নোয়াখালীতে নিয়ে এসেছিলেন। ।


title: নোয়াখালী দাঙ্গা

text: গান্ধীজী তার নোয়াখালী মিশন অর্ধ সমাপ্ত রেখেই বাংলার মুসলিম লীগ নেতাদের অনুরোধে ১৯৪৭ সালের ২ মার্চ বিহারের উদ্দেশ্যে যাত্রা শুরু করেন। নোয়াখালী ছাড়ার একমাসেরও বেশি সময় পরে গান্ধীজী একজন কংগ্রেস কর্মীর কাছ থেকে একটি টেলিগ্রাম পান যেখানে বলা হয়েছিল,দাঙ্গা পীড়িত অঞ্চলে হিন্দুদেরকে জীবন্ত আগুনে পুড়িয়ে মারা হচ্ছে।গান্ধীজী অত্যন্ত দুঃখের সাথে মন্তব্য করেন, নোয়াখালীর অবস্থা এমনই দুর্বিষহ যে হিন্দুদের কে নোয়াখালী ছাড়তে হবে অথবা ধ্বংস হয়ে যেতে হবে।